ޕްރޮޖެކްޓް އޮފިސަރގެ މަޤާމަށް މުވައްޒަފަކު ބޭނުންވެއްޖެ\nމިކައުންސިލުން ހިންގަންޖެހޭ ޕްރޮޖެކްޓްތައް ހިންގައި ބެލެހެއްޓުން\nމިކައުންސިލުން ހިންގަންޖެހޭ އެންމެހައި ޕްރޮޖެކްޓްތައް މާލިއްޔަތު ޤަވާޢިދުތަކާއި ޤާނޫނާއި އެއްގޮތަށް ތައްޔާރުކޮށް ބެލެހެއްޓުން\nކައުންސިލަށް ބޭނުންވާ އަންދާސީ ހިސާބުތައް ތައްޔާރުކޮށް، މާލިއްޔަތުގެ ޤަވާޢިދާއި ޤާނޫނާއި އެއްގޮތްވާގޮތުގެ މަތިން ކުރުން\nސަރުކާރުން އެކަށައަޅާ މަޝްރޫޢުތަކުގެ ތެރެއިން ރަށުކައުންސިލުން ތަންފީޛުކުރުމަށް، ރަށުކައުންސިލާ، ސަރުކާރުން ހަވާލުކުރާ ތަރައްޤީގެ މަޝްރޫޢުތައް ޤާނޫނުގައިވާ ގޮތުގެ މަތިން ތަންފީޛުކުރުން.\n2. މިކައުންސިލުން ބަލަހައްޓާ ބިންތަކުގެ މަސައްކަތް\nދިވެހިރާއްޖޭގެ ބިމާބެހޭ ޤާނޫނާއި އެއްގޮތްވާގޮތުގެމަތިން އަދި ރަށުގެ ލޭންޑް ޔޫސް ޕްލޭން އާއި އެއްގޮތަށް، އެކިއެކި ބޭނުންތަކަށް ދޫކުރުމަށް ކައުންސިލުން ނިންމާ ބިންތައް، ޤާނޫނުތަކާއި، ޤަވާޢިދުތަކާއި އަދި ޢުޞޫލުތަކާ އެއްގޮތްވާގޮތުގެ މަތިން އަވަސްމިނެއްގައި ދޫކުރުމުގެ މަސައްކަތް ކުރުން.\nދިވެހިރާއްޖޭގެ ބިމާބެހޭ ޤާނޫނާއި، އެހެނިހެން ޤާނޫންތަކާއި އެއްގޮތްވާގޮތުގެ މަތިން އިޤްތިޞާދީ ނުވަތަ އިޖްތިމާއީ ބޭނުންތަކަށް ކައުންސިލްގެ ނަމުގައި ބިންބިމާއި ފަރާއި ފަޅު ހޯދުމާއި މިލްކުކުރުމާއި އަދި މިފަދަ ތަންތަން އެހެން ފަރާތްތަކަށް ކުއްޔަށް ދޫކުރުމާއި އަދި މިފަދަ ތަންތަނުގައި އިންވެސްޓްމަންޓް ކުރުމާއި، މިފަދަ އިންވެސްޓްމަންޓްތައް ކައުންސިލްގެ ނަމުގައި މިލްކުކުރުން.\nކައުންސިލުން އެކިއެކި ފަރާތްތަކަށް ކުއްޔަށް ދޫކޮށްފައިވާ ބިންބިމާއި ތަކެތީގެ އެއްބަސްވުންތަކުގެ މުއްދަތު ހަމަވުމުގެ ކުރިން، ކައުންސިލަށް އެކަން ހުށައަޅާ، ކައުންސިލުން ނިންމާ ގޮތެއްގެ މަތިން މަސައްކަތް ކުރުން.\nއިޤްތިޞާދީ ނުވަތަ އިޖުތިމާޢީ ބޭނުންތަކަށް ކައުންސިލްގެ ނަމުގައި އުފުލޭ އަދި ނޫފުލޭ މުދާހޯދުމާއި މިލްކުކުރުމާއި ކައުންސިލްގެ ބެލުމުގެ ދަށުގައި ހުންނަ މިފަދަތަކެތި، ޤާނޫނުތަކާއި ޤަވާއިދުތަކާއި އަދި އުޞޫލުތަކާ އެއްގޮތްވާގޮތުގެ މަތިން އެހެން ފަރާތްފަރާތަށް ކުއްޔަށް ދިނުމާއި ދޫކުރުން.\nކައުންސިލްގެ ނިންމުމާއިއެކު، ތަރައްޤީގެ ހަރަކާތްތައް ހިންގުމަށް ބޭނުންވާ ފައިސާ ހޯދުމަށް ޤާނޫނުގައި ކަޑައަޅާފައިވާ ހުދޫދުގެ ތެރޭގައި މާލީއިދާރާތަކުން ދަރަންޏަށް ފައިސާ ނެގުމާއި އެފަދަ ދަރަނިތަކުގެ ޙިމާޔަތެއްގެ ގޮތުގައި ކައުންސިލްގެ އެކިއެކި މާލީޙައްޤުތަކާއި މަޞްލަހަތުތަކާއި މިލްކިއްޔާތުތައް ދަރަނިދޫކުރާ ފަރާތްތަކަށް ހުށަހެޅުމާއި ތަފާތު އެކިކަންކަމަށް ފަންޑް އުފެއްދުން.\n3. މިކައުންސިލްގެ ބިއުރޯގެ މަސައްކަތްތައް\nކައުންސިލްގެ ޢާއްމު ޖަލްސާތަކާއި ކުއްލި ޖަލްސާތަކުގެ އެންމެހައި މަސައްކަތްތައް ކުރުން\nކައުންސިލްގެ އަހަރީ ރިޕޯޓް، ފުރަތަމަ ހަ މަސް ދުވަހުގެ ރިޕޯޓް، ކައުންސިލްގެ3މަސް ދުވަހުގެ ރިޕޯޓް ފަދަ ކައުންސިލުން ހަދަންޖެހޭ ރިޕޯޓްތައް ނިންމަންޖެހޭ މުއްދަތަށް ނިންމައި ފޮނުވަންޖެހޭ މުއްދަތަށް ފޮނުވަންޖެހޭ އިދާރާތަކަށް ފޮނުވުން\nރައްޔިތުންގެ ބައިވެރިވުމާއިއެކު ރަށުގެ ތަރައްޤީގެ ޕްލޭން އެކުލަވާލުމުގެ މަސައްކަތްތައް ކުރުން\nކައުންސިލުން ނުވަތަ ކައުންސިލްގެ މެމްބަރަކު ބާއްވާ ރަސްމީ ބައްދަލުވުންތަކުގެ އެންމެހައި މަސައްކަތްތައް ކުރުން\nކައުންސިލްގެ ޖަލްސާއިން ނިންމާ ނިންމުންތަކުގެ ޤަރާރު ހެދުން\nކައުންސިލަރުން ކުރާ ރަސްމީ ދަތުރުތަކުގެ އިންތިޒާމްތައް ހަމަޖެއްސުން\nކައުންސިލަރުންގެ ޗުއްޓީގެ ކަންކަން ކުރުން\nކައުންސިލްގެ އިދާރާއަށް ގަންނަންޖެހޭ އެންމެހާ (ހަރުމުދާ / ލިޔެކިޔުމާއި ގުޅޭ / މިސްކިތަށް ގަންނަންޖެހޭ) ތަކެތި ގަތުމުގެ އެންމެހާ މަސައްކަތްތައް\nކައުންސިލުން ހިންގާ ޕްރޮޖެކްޓްތަކާއި މަރާމާތުގެ މަސައްކަތްތަކާއި ގުޅިގެން ޕްރޮކިއުޕްމެންޓްގެ ކުރަންޖެހޭ އެންމެހާ ކަންކަން (ޚިދްމަތް އަދި މަސައްކަތްތައް) ކުރުން.\n4. އޮފީހުގެ މަސައްކަތާއިގުޅޭ ދާއިރާއިން އެ މުވައްޒަފަކާއި ޙަވާލުކުރެވޭ މަސައްކަތްތައް\nމުވައްޒަފަކު ސަލާމް ބުނުވުން ނުވަތަ ޗުއްޓީ ނެގުމުން، އެމުވައްޒަފަކު ކުރާ މަސައްކަތްތަކުގެ ތެރެއިން، ޙަވާލުކުރެވޭ މަސައްކަތްތައް ކުރުން\nމިކައުންސިލްގެ އަޑުގަދަކުރާއިން އާއްމުކުރުމަށް ޙަވާލުކުރެވޭ ލިޔުންތައް މިކައުންސިލްއިން ހެދިފައިވާ އެސް.އޯ.ޕީ އާއި އެއްގޮތަށް އާއްމުކުރުން\nއޮފީހުގައި މަސައްކަތްކުރައްވާ މުވައްޒަފަކު ނެތިގެން އެވަގުތަކަށް މުހިއްމުވެގެން ކުރަންޖެހިއްޖެކަމެއް ކުރުން\nއޮފީހުގެ މުވައްޒަފަކު ހުރެވެސް، އެވަގުތަކީ އެމުވައްޒަފު ބުރަވަގުތަކަށްވާނަމަ، އެކަމެއް ކުރުމަށް ޒިންމާދާރުވެރިޔާ އެދިއްޖެނަމަ އެކަމެއް ކޮށްދިނުން\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން (ބިޒްނަސް އެޑްމިނިސްޓްރޭޝަން / ބިޒްނަސް މެނޭޖްމަންޓް / ޕްރޮޖެކްޓް މެނޭޖްމަންޓް) ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށައަޅަންޖެހޭ ތަކެތި ހުށައަޅާނީ 04 މާރޗް 2019 ވާ ހޯމަ ދުވަހުގެ ހެނދުނު 10:00 ގެ ކުރިން އއ.ފެރިދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ feridhoo.council@gmail.com އެވެ.\nމިމަޤާމްތަކަށް ކުރިމަތިލާފަރާތްތަކުގެ ތެރެއިން ޝޯޓް ލިސްޓްކުރެވޭ ފަރާތްތަކަށް އިންޓަރވިއު ކުރުން އޮންނާނީ 05 މާރޗް 2019 ން 07 މާރޗް 2019 އާއި ދެމެދު އއ.ފެރިދޫ ކައުންސިލްގެ އިދާރާގައެވެ. ހުށަހަޅާ ލިޔުންތަކުގެ އަސްލު އިންޓަވިއުއަށް ޙާޟިރުވާއިރު ގެންނަން ވާނެއެވެ.\n14 ޖުމާދަލްއާޚިރު 1440\nސުންގަޑި: 04 މާރިޗު 2019 1000


ސަރުކާރުން ސުކޫލު މަދަރުސާތަކުގެ ސެކިއުރިޓީ ބެލެހެއްޓުން އައުޓްސޯސްކުރުމާ ގުޅިގެން ވިޔަފާރީގެ އުސޫލުން މި ސުކޫލުގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް ބޭނުންވެއެވެ.\nވީމާ، މި މަސައްކަތް ކޮށްދެއްވުމަށް ޝައުޤުވެރިވާ ފަރާތްތަކުން 2016 ޖޫން 13 ވާ ހޯމަ ދުވަހުގެ 10:00 އަށް މި ސުކޫލުގެ އިދާރާއަށް ވަޑައިގެން މަޢުލޫމާތު ސާފުކުރުމަށްފަހު 2016 ޖޫން 23 ވާ ބުރާސްފަތި ދުވަހުގެ 10:00 އަށް އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރެއްވުމަށް ބޭއްވޭ ބައްދަލުވުމުގައި ބައިވެރިވުމަށް އެހެން ފަރާތެއް ފޮނުވާނަމަ އެކަން ބަޔާންކޮށް ސިޓީއެއް ފޮނުވަންވާނެއެވެ. މަޢުލޫމާތު ސާފުކުރަން ހާޒިރުނުވާ ފަރާތްތަކަށް އަންދާސީހިސާބު ހުށަހެޅުމުގެ ފުރުޞަތު ނޯންނާނެ ވާހަކަ ދަންނަވަމެވެ.\nސުންގަޑި: 13 ޖޫން 2016 1000


ރާޅު އުފެދޭގޮތް ޢިލްމީ ނަޒަރަކުން – Vedhun\nރާޅު އުފެދޭގޮތް ޢިލްމީ ނަޒަރަކުން\nއަފްރާޚް February 20, 2014 ރާޅު އުފެދޭގޮތް ޢިލްމީ ނަޒަރަކުން2014-02-20T16:25:00+00:00 ފޭނުން, ސައިންސް No Comment\nސެންޕައިގެ ފިކިރު ކޮލަމް\nސެންޕައިގެ ފިކުރު ހިނގަމުންދަނީ ގުދުރަތީ ވެއްޓާ، ގުދުރަތީ ނިޒާމުގެ ތެރެއިން ކަންހިނގާގޮތް އިލުމީ ނަޒަރިއްޔާތުގެ އަލީގައި ކިޔުންތެރިންނާއި ހިސާބަށް ތިލަކޮށްދިނުމަށެވެ. ސެންޕައިގެ ފިކުރު ކޮލަމް ބިނާވެގެން ވަނީ ސައިންޓިފިކް ތަހުލީލު ތަކުގެ އަލީގައި އޮޓަރު ހުރި މައުލޫމާތުތައް ފޯރުކޮށްދިނުމަށެވެ. “ސެންޕައި” މިނަމަކީ އަރަމުން އަންނަ ޒުވާން އުއްމީދީ ލިޔުންތެރިއެއްގެ ގަލަމުގެ ނަމެވެ.\nރާޅަކީ ކޯއްޗެއް؟ ރާޅު އުފެދެނީ ކީއްވެ؟ ރާޅު ބިންދަނީ ކީއްވެ؟ ރާޅު ބިންދާ ތަފާތު ވައްތަރުތަކަކީ ކޮބާ؟ މީ ހިތުގައި ހައްތަހާވެސް އުފެދޭ ސުވާލުތަކެވެ. އެހެންކަމުން މިހާތަނަށް ހޯދިފައިވާ ހޯދުންތަކުގެ އަލީގައި މި އުފެދޭ ހުރިހާސުވާލުތަކަށް ޖަވާބެއް ލިބޭތޯ ބަލާލަމާ ހިނގާށެވެ. އެގޮތުން ފެނުގައި ހުންނަ ” ޕާޓިކްލްސް” ތަކަށް ހަކަތަ/(އެނާޖީ) ލިބި، އަންނަ ލޮޅުމުގެ ސަބަބުން ކަނޑުގެ ( މޫދު ނުވަތަ ކޯރުވެސް ހިމެނޭގޮތައް) ލޮނުގަނޑުގެ ބައެއް ބާރުމިނުގައި ކުރިއަށް ހަރަކާތްތެރިވަމުންދެއެވެ. މިހަރަކާތްތެރިވުން އޮޅެމުން އޮޅެމުންދެއެވެ. (ސާކިއުލަރ މޯޝަންގައި) މިއީ އަނެއްހެން ބުނާކަމުގައި ވަނީނަމަ ހަކަތައިގެ ސަބަބުން ވާކަމެކެވެ. އެގޮތުން ފެނަކީ އަސްލުހަގީގަތުގައި ހަކަތަ ދަތުރުކުރުމަށް ފަސޭހައެއްޗެކެވެ.\nކަނޑުގައި ރާޅުތައް އުފެދުމުގެ އަސްލަކީ ވައެވެ. އެހެނަސް މިއުފެދޭ ރާޅުތަކުގައި ބޮޑު ކުޑަމިން ހުންނަނީ އެކިވަރަށެވެ. މިހެން ދިމާވަނީ ވައި ޖެހޭ ވަގުތުގެ ދިގުމިނާއި ވައިޖެހޭ ބާރުމިނާއި އަދި މީގެ އިތުރުން ކަނޑުގެ ލޮނުގަނޑާއި ޖެހޭވަޔާ ހުންނަ ދުރުމިނުންނެވެ. ބުނަން މިއުޅޭ އެއްޗަކީ ވައިން ކަނޑުގެ ލޮނުގަނޑަށްދޭ ހަކަތަ އައްސޭރި އާއި ހަމައަށް ފޯރުކޮށްދޭއިރު ވައި ގިނަ އިރު ޖެހޭކަމުގައި ވަނީ ނަމަ ރާޅުތައް ބޮޑުވެއެވެ. ހަމަ އެހެންމެ ވައި ޖެހޭލެއް ބާރުކަމުގައި ވަނީ ނަމަ ރާޅުތައް އުސްވެއެވެ. އަދި ލޮނުގަނޑާއި ޖެހޭ ވަޔާ ދެމެދުގައިވާ ދުރުމިން ބޮޑު ނަމަވެސް ރާޅު ބޮޑުވާނެއެވެ.\nރާޅުތައް އެއްގަމަށް ހަވާލުކުރާ އަމާނާތް ހަވާލުކުރަން އަންނައިރު، މޫދުގެ އަޑި ހުންނަގޮތް ރާޅަށް “އިހުސާސް” ކުރެވެއެވެ. މިކުރެވޭ “އިހުސާސް ” އިން ތިލަކަން އިހުސާސްވެ ރާޅުގެ އުސްމިން ވަގުތުން ތިރިކޮށްލައެވެ. ވަކިވަރަކަށް ތިލަވުމުން ރާޅުގެ “ސްޓެބިލިޓީ” ގެއްލި ބިންދާލައެވެ. މިބިންދާލާ ބިންދާލުން ވެސް ތަފާތު ގޮތްތަކަކަށް ހުރެއެވެ. އެގޮތުން މިގޮތްތައް ކަނޑައެޅެނީ އެތަނެއްގެ އަޑި ނުވަތަ ބިންމަތި ހުންނަގޮތަކުންނެވެ، ނުވަތަ ބިންމަތީގެ ކެނޑުން ހުންނަގޮތަކުންނެވެ.\nމިގޮތުން “ސްޕިލިން” /(ފޮނުބޮނޑި އެއްގޮތަށް ހުންނަ ރާޅު) އުފެދެނީ “ބިންގަނޑު” ރީތިކޮން ހުރުމުންނެވެ، އެއީ ކުޑަ ކޮން ކަތިކޮން(ސްޓީޕް) ބިންގަނޑު ހުރުމުންނެ. އެހެންކަމުން ރާޅުގެ އެންމެމަތީގައި ހިމެނޭ ބައި ކްރެސްޓްގެ ބެލެންސް ގެއްލުމުން، ކްރެސްޓް ބިންދާލައިގެން ރާޅުގެ އެންމެ ކުރީގަ އޮވެގެން އާދެއެވެ. މިއީ އެހާ ބާރުގަދަ ރާޅު ބިންދުމެއް ނޫނެވެ.\n“ޕްލަންޖިން” އުފެދެނީ ބިންމަތީގެ ކެނޑުން އާދައިގެ ވަރަކަށް ކަތިކޮން ހުރުމުންނެވެ. މިވައްތަރުގެ ރާޅު ބިންދުމުގައި ރާޅުގެ “ކްރެސްޓް” ރާޅުގެ މައިގަނޑަށްވުރެން ކުރީގަ އޮވެގެންދެއެވެ، އެހެނަސް ކްރެސްޓް ކުއްލިއަކަށް ރާޅުގެ އެންމެތިރި ( ޓްރަފް) އަށް ވެއްޓި، އެތެރެ ހޮޅި އެއްހެން އޮވެގެންދެއެވެ. މިއީ ދިވެހިން ކިޔާ މަސްހޫރު ހޮޅިރާޅެވެ.\n“ސާރޖިން” އުފެދެން އަޑީގެ ކެނޑުން ވަރަށް ބޮޑަށް ކަތިވާންޖެހެއެވެ. މިވައްތަރުގެ ބިންދާ ރާޅަކީ އެއްކޮން ބިންދާލުމުގެ ކުރިން، ކްރެސްޓަށް ވުރެން މައިގަނޑު ކުރީގަ އޮވެގެން ދަތުރުކުރާ ވައްތަރުގެ ރާޅެވެ.\nރާޅު ބިންދާ މަންޒަރުތަކަކީ އެންމެނަށް ވެސް ވަރަށް ކަމުދާ، ހިތްހަމަޖެހުން ލިބިދޭކަމެކެވެ. އެހެނަސް މިކަމުގެ ތެރޭގަ ހިނގައި މުޅިމެކޭނިޒަމާ ދޭތެރޭގައި ވިސްނާލަން ވަގުތު ކޮޅެއް ހުސްކޮށްލުމަކީ ވަރަށް ނުކުރެވޭކަމެކެވެ. ސުނާމީ އާއި މީގެ ރާޅުތަކާއި ވަރަށް ތަފާތެވެ، ސުނާމީ އަކީ ފެންގަނޑުގެ އަޑީގައި ހިނގާ “ބޮޑު” ހަމަނުޖެހުމަކުން ކުޑަ ކުޑަ ހިނދުކޮޅެއްގެ ތެރޭގައި އުފެދޭ އެއްޗެކެވެ. އެހެނަސް މިވައްތަރުގެ ރާޅު އުފެދެން ވަގުތު ގިނައިން ބޭނުންވެއެވެ.\n« ފަޤީރު އެހެނަސް ނަމޫނާ އަވަށެއް\nދެކޭހިތްވޭ ނިކަން »


vnews - Vazeerunge majileehun rayyithunge ummeedhuthah haqeegathakah hadhaidheyne: Ali Zahir\nވަޒީރުންގެ މަޖިލީހުން ރައްޔިތުންގެ އުއްމީދުތައް ހަގީގަތަކަށް ހަދައިދޭނެ: އަލީ ޒާހިރު\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް އެކުލަވާލައްވާފައިވާ ވަޒީރުންގެ މަޖިލީހުން ރައްޔިތުންގެ އުއްމީދުތައް ހަގީގަތަކަށް ހައްދަވައިދެއްވާނެ ކަމުގައި ރައީސް އޮފީހުގެ ޗީފް އޮފް ސްޓާފް އަލީ ޒާހިރު ވިދާޅުވެއްޖެ އެވެ.\nއަލީ ޒާހިރު މިހެން ވިދާޅުވީ ވަޒީރުންގެ މަޖިލީހުގެ މެންބަރުންނަށް މަރުހަބާ ދެންނެވުމުގެ ގޮތުން މިއަދު ކުރެއްވި ޓްވީޓެއްގަ އެވެ.\nވަޒީރުންގެ މަޖިލީހުގެ ބައެއް ބޭފުޅުންނަށް ބޮޑެތި ފާޑުކިޔުންތަކެއް އަމާޒުވެފައި ވަނިކޮށް އަލީ ޒާހިރު ވިދާޅުވީ ވަޒީރުން ކުރެއްވި ހުވައާއި އެއްގޮތަށް ތެދުވެރިކަމާ ވަފާތެރިކަމާއި އެކު ގައުމަށް ހިދުމަތް ކުރައްވާ، ރައްޔިތުންގެ އުއްމީދުތައް ހަގީގަތަކަށް ހައްދަވައިދެއްވާނެ ކަމަށް ޔަގީންކުރައްވާ ކަމަށެވެ.\nވަޒީރުންގެ މަޖިލީހަށް ބޭފުޅުން އައްޔަންކުރެއްވުމަށާއި ވަޒީރުންގެ މަޖިލީހުގެ ބޭފުޅުން ހުވާ ކުރެއްވުމަށް މިދިޔަ ހޮނިހިރު ދުވަހުގެ ރޭ ރައީސް އޮފީހުގަައި ބޭއްވި ރަސްމިއްޔާތުގައި ރައީސް އޮފީހުގެ ޗީފް އޮފް ސްޓާފްގެ މަގާމަށް އަލީ ޒާހިރު އައްޔަންކުރައްވާފައިވަނީ ވަޒީރުންގެ ފެންވަރުގަ އެވެ.\nއިބްރާހީމް މުހައްމަދު ސޯލިހު ވެރިކަމަށް ވަޑައިގެންނެވީ ކޯލިޝަނެއްގެ ތެރެއިން ކަމަށްވާތީ ވަޒީރުންގެ މަޖިލިސް އެކުލަވާލާފައިވަނީ ކޯލިޝަން ޕާޓީ ތަކުގެ މައްޗަށެވެ. އެގޮތުން ވަޒީރުންގެ މަޖިލިސް އެކުލަވާލައްވާފައިވަނީ އެމްޑީޕީއަށް 40 އިންސައްތަ، ޖުމްހޫރީ ޕާޓީއަށް 25 ޕަސަންޓް، ރައީސް މައުމޫންގެ އެމްއާރްއެމްއަށް 20 އިންސައްތަ އަދި އަދާލަތު ޕާޓީއަށް 15 އިންސައްތަ ލިބޭ ގޮތަށެވެ.\nމި ސަރުކާރުގައި 19 މިނިސްޓްރީއެއް ހިމެނޭއިރު ރައީސާއި ނައިބު ރައީސާއި އެޓާނީ ޖެނެރަލާ އެކު ކެބިނެޓުގައި ހިމެނިވަޑައިގަންނަވަނީ 22 ބޭފުޅުންނެވެ.


"Air pollution, Climate Change, Oceans and Health"...\nވާލްޑް ހެލްތް އެސެމްބްލީ\n"އެއަރ ޕޮލިއުޝަން، ކްލައިމެޓް ޗޭންޖް، އޯޝަންސް އެންޑް ހެލްތް" އިވެންޓުގައި މިނިސްޓަރ އަމީން ބައިވެރިވެވަޑައިގެންފި\nމައިގަނޑު މަޝްވަރާކުރެވުނީ ތިމާވެށީގެ ސަބަބުން ސިއްހަތަށް އަސަރުކުރާ ކަންކަމާއި ދެކޮޅަށް ކުރާ މަސައްކަތްތަކާއި ގުޅެގޮތުން\nއެންވަޔަރަމަންޓް މިނިސްޓްރީއާއި ގުޅިގެން ގްރީން ފަންޑުން ކުރިޔަށް ގެންދާ މަޝްރޫއުތަކާއި ބެހޭގޮތުން މިނިސްޓަރ މަޝްވަރާކުރެއްވި\nކ. މާލެ | 24 މެއި 2019 | ހުކުރު 19:47 | 3,322\nމިނިސްޓަރ އަމީން އިވެންޓުގައި ވާހަކަފުޅު ދައްކަވަނީ - ހެލްތު މިނިސްޓްރީ\nވާރލްޑް ހެލްތް އެސެމްބްލީގެ 72 ވަނަ ސެޝަންގެ ހަވާސާގައި އޮތް "އެއަރ ޕޮލިއުޝަން، ކްލައިމެޓް ޗޭންޖް، އޯޝަންސް، އެންޑް ހެލްތް" އިވެންޓުގައި ހެލްތް މިނިސްޓަރު އަބްދުﷲ އަމީން ބައިވެރިވެވަޑައިގެންފިއެވެ.\nސްވިޒަލޭންޑުގެ ޖެނީވާގައި ކުރިޔަށްދާ އެސެމްބްލީގެ ހަވާސާގައި އޮތް ބައްދަލުވުމަކީ ނޯވޭއިން އިންތިޒާމްކޮށްގެން ބޭއްވި ބައްދަލުވުމެކެވެ. މި އިވެންޓުގައި ދެން ބައިވެރިވީ ދިވެހިރާއްޖެ، ފީޖީ، ޗިލޭ، މޮނަކޯ އަދި ސްވިޒަލޭންޑުގެ ވަފުދުތަކުންނެވެ.\nދިވެހިރާއްޖެއަށް މި ބައްދަލުވުމުގައި ބައިވެރިވާން ފުރުސަތު ދިނީ "އެލަޔަންސް އޮފް ސްމޯލް އައިލެންޑް ސްޓޭޓްސް" (އެއޯސިސް) ގެ ކުރީގެ ޗެއަރގެ ހައިސިއްޔަތުންނެވެ. އެއޯސިސް އަކީ ކުދި ޖަޒީރާ ގައުމުތަކާއި ބިން ތިރި އައްސޭރިމަތީ ގައުމުތަކުން، އެ ގައުމުތަކުގެ ތަރައްގީއަށް ހުރި ހުރަސްތަކާއި މޫސުމީ ބަދަލުތަކާއި ބެހޭގޮތުން ހުރި ކަންބޮޑުވުންތަކާ ދެކޮޅަށް ގުޅިގެން މަސައްކަތްކުރަން 1990 ވަނަ އަހަރު އުފައްދާފައިވާ ޖަމިއްޔާއެކެވެ.\nމި އިވެންޓުގައި މައިގަނޑު ގޮތެއްގައި މަޝްވަރާކޮށްފައިވަނީ ތިމާވެށީގެ ސަބަބުން ސިއްހަތަށް އަސަރުކުރާ ކަންކަމާއި ދެކޮޅަށް ކުރާ މަސައްކަތްތަކުން، ފުރާނަތައް ސަލާމަތްވެ، ދެމެހެއްޓެނިވި އިގްތިސާދީ ތަރައްގީ ކުރިއެރުވި އަދި ގުދުރަތީ ތިމާވެށި ރައްކާތެރިކުރާނެ ގޮތާއި ބެހޭގޮތުންނެވެ.\nމިނިސްޓަރ އަމީން ދެއްކެވި ވާހަކަފުޅު ބިނާވެފައި އޮތީ ދިވެހިރާއްޖޭގެ ތަޖުރިބާގެ އަލީގައި، ކްލައިމެޓް ފައިނޭންޝަލް މެކެނިޒަމްސްގެ ދަށުން ސިއްހީ ދުޅަހެޔޮކަމާއި ސިއްހީ ދާއިރާގެ ދައުރު އިތުރުކުރުމަށް އިންވެސްޓްކުރުމުގެ މުހިންމުކަމާއި ގުޅޭގޮތުންނެވެ. އެގޮތުން އެންވަޔަރަމަންޓް މިނިސްޓްރީއާއި ހެލްތް މިނިސްޓްރީ ގުޅިގެން ގްރީން ކްލައިމެޓް ފަންޑުން ކުރިޔަށް ގެންދާ މަޝްރޫއުތަކާ ބެހޭ މައުލޫމާތު އަމީން ހިއްސާކުރެއްވިއެވެ.\nބައްދަލުވުމުން ފެށުމުގެ ގޮތުން އިއްވި ބަޔާނުގައި، ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ) ގެ ޑިރެކްޓަރ ޖެނެރަލް ޑރ. ޓެޑްރޯސް އަދަނޮމް ވަނީ ތިމާވެށިން ސިއްހަތަށް އަސަރުކުރާ ކަންކަމާއި ޑަބްލިޔުއެޗްއޯއިން ކުރާ މަސައްކަތްތަކާއި ބައިނަލްއަގްވާމީ ސިއްހީ ޕްރަޔޯރިޓީސް އަދި ދެމެހެއްޓެނިވި ތަރައްގީގެ ލަނޑުދަނޑިތަކާ ހުރި ގުޅުމާ ބެހޭގޮތުން މަޝްވަރާކޮށްފައިވެއެވެ.\nއިވެންޓުގައި ބައިވެރިވި ގައުމުތަކުގެ ވަފުދުތަކުގެ އިތުރުން ޕެރޫގެ މަންދޫބުންނާއި، އދ.ގެ އިންސާނީ ހައްގުތަކާއި ބެހޭ ހައި ކޮމިޝަނަރާއި، އިންޓަނޭޝަނަލް ފެޑެރޭޝަން އޮފް ރެޑް ކްރޮސް/ރެޑް ކްރެސެންޓް ސޮސައިޓީސްގެ ޕްރޮގްރާމްސް އެންޑް އޮޕަރޭޝަންސް ޑިވިޝަންގެ އަންޑަރ-ސެކެޓްރީ ޖެނެރަލްގެ އިތުރުން އެހެނިހެން މަތީ ފަންތީގެ މަންދޫބުން ވެސް ބައިވެރިވެވަޑައިގެންނެވިއެވެ. މި ބައްދަލުވުމުގެ ބޭނުމަކީ ބައިވެރިވާ ގައުމުތަކުގެ ތަޖުރިބާ ހިއްސާކޮށް، އެހެން ގައުމުތަކުގެ ތަޖުރިބާއިން ދަސްކުރުމެވެ.\nމިނިސްޓަރު އަރިހުގައި އދ.އަށް ރާއްޖެއިން ކަނޑައަޅާފައި ހުންނަވާ ދާއިމީ މަންދޫބު ޑރ.ހާލާ ހަމީދާއި މިނިސްޓްރީ އޮފް ހެލްތުގެ އިސްވެރިން އަދި ޖެނިވާގައި ހުންނަ އދ.ގެ އޮފީހުގައި ތިއްބަވާ ޕާމަނަންޓް މިޝަންގެ އިސް މުއައްޒަފުން ބައިވެރިވެޑައިގެންނެވިއެވެ.


ކޮމިޝަނުގެ ޤާނޫނީ މަސައްކަތްކުރުމާއި އިންވެސްޓިގޭޓްކުރުން\nކޮމިޝަނަށް ހުށަހެޅޭ މައްސަލަތައް ބަލައި ތަޙުޤީޤުކޮށް، މައްސަލަތަކާ ބެހޭގޮތުން ކޮމިޝަނަށް މަޝްވަރާއާއި ލަފާދިނުން.\nކޮމިޝަން މެންބަރުންގެ ލަފާގެ ދަށުން ސަރުކާރުގެ އެހެން އޮފީސްތަކާ ގުޅިގެން ކުރަންޖެހޭ ޤާނޫނީ މަސައްކަތްތައް ކުރުން.\nތަޙުޤީގު ކުރެވޭ މައްސަލަތައް ކުރިއަށްދާ ގޮތާއި މައްސަލަތަކުގެ ރިކޯޑު ބެލެހެއްޓުން.\nމައްސަލަތަކާ ގުޅޭ އެންމެހައި މަޢުލޫމާތެއް ބެލެހެއްޓުން.\nކޮމިޝަންގެ ލަފާގެ ދަށުން މައްސަލަތަކާ ގުޅޭ ރިޕޯޓް ތައްޔާރުކުރުން.\nމައްސަލަތަކާއި ގުޅޭގޮތުން ހާޒިރުކުރަންޖެހޭ މީހުންނަށް ހާޒިރުވާން އެންގުން.\nމައްސަލަތަކުގައި ގެނެވޭ މީހުންގެ ބަޔާން ނެގުން.\nކޮމިޝަނުން ބަލައި ތަޙްޤީޤު ކުރާ މައްސަލަތަކާ ގުޅުން ހުރި ލިޔުންތައް ދެގަނެ އެފަދަ ލިޔެކިޔުންތައް ހޯދުމުގެ މަސައްކަތްކުރިއަށް ގެންދިއުން.\nކޮމިޝަނުން ބަލައި ތަޙުޤީޤްކުރާ މައްސަލަތަކުގެ ރިޕޯޓް ހިއްސާކުރަންޖެހޭ ދައުލަތުގެ އިދާރާތަކަށް ފޮނުވުމަށްޓަކައި ކުރަންޖެހޭ އެންމެހައި ކަންތައްތައް ކުރުން.\nކޮމިޝަނުން ބަލައި ތަޙްޤީޤުކުރާ މައްސަލަތަކުގެ ތެރެއިން ޖިނާޢީ ދަޢްވާކުރުމަށް ކޮމިޝަނަށް ފެންނަ މައްސަލަތަކުގައި ޖިނާޢީ ދަޢުވާކުރުމަށްޓަކައި ޕްރޮސިކިއުޓަރ ޖެނެރަލްގެ އޮފީހަށް ފޮނުވުމަށްޓަކައި މެންބަރުންގެ ލަފައާއެކު ކުރަންޖެހޭ އެންމެހައި މަސައްކަތްތައް ކުރުން.\nކޮމިޝަނުން ބަލައި ތަޙުޤީޤްކުރާ މައްސަލަތަކުގެ ތެރެއިން ޖިނާޢީ ދަޢުވާކުރުމަށްޓަކައި ޕްރޮސިކިއުޓަރ ޖެނެރަލްގެ އޮފީހަށް ފޮނުވާ މައްސަލަތަކުގެ ތެރެއިން ޕްރޮސިކިއުޓަރ ޖެނެރަލްގެ އޮފީހުން އަނބުރާ ފޮނުވާ މައްސަލަތަކާއި އިތުރު މަޢުލޫމާތު ހޯދުމަށް އެދޭ މައްސަލަތަކުގައި މެންބަރުންގެ ލަފައާއެކު ކުރަންޖެހޭ އެންމެހައި ކަންތައްތައް ކުރުން.\nކޮމިޝަނުން ބަލާ މައްސަލަތަކާ ބެހޭ ލިޔެކިޔުންތައް ތައްޔާރުކޮށް، ޓައިޕްކުރުން.\nއަހަރީ ރިޕޯޓަށް ބޭނުންވާ މަޢުލޫމާތު ޑިޕާޓްމަންޓުން ހޯދައި ތައްޔާރުކޮށް ކަޑައެޅިފައިވާ ޑެޑްލައިނަށް ކަމާ ބެހޭ ޑިޕާޓްމަންޓާ ޙަވާލުކުރުން.\nމަޤާމުގެ މަސްއޫލިއްޔަތުތަކާ ގުޅިގެން ކުރަންޖެހޭ މަސައްކަތްތައް ކުރުން.\nޤާނޫނީ ދާއިރާއިން ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައިއުޅެ 1 އަހަރު ދުވަހުގެ ތަޖުރިބާ ލިބިފައިވުމާއެކު، މަޤާމުގެ މަސައްކަތް ކުރުމުގެ ހުނަރާއި ޤާބިލުކަން ހުރިކަން އިންޓަވިއުގައި ސާބިތުކޮށްދިނުން. ނުވަތަ\nޤާނޫނީ ދާއިރާއިން ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައިއުޅެ3އަހަރު ދުވަހުގެ ތަޖުރިބާ ލިބިފައިވުމާއެކު، މަޤާމުގެ މަސައްކަތް ކުރުމުގެ ހުނަރާއި ޤާބިލުކަން ހުރިކަން އިންޓަވިއުގައި ސާބިތުކޮށްދިނުން.\nމަސައްކަތުގެ ތަޖުރިބާ ދެނެގަތުމަށް، މަސައްކަތް ކޮށްފައިވާ އިދާރާތަކުން ދޫކޮށްފައިވާ ލިޔުންތައް (ރިފަރަންސް/ ރެކަމަންޑޭޝަން ލެޓަރ)\nސިވިލް ސަރވިސްއަށް / ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުގެ ލިޔުމެއް.\nމި މަޤާމަށް މުވައްޒަފަކު ހޮވޭނީ ތަޢުލީމީ ސެޓުފިކެޓްތަކާއި މަސައްކަތާގުޅޭ ތަޖުރިބާއަށާއި އަދި އިންޓަވިއުއަށް ބަލައި އެންމެ މަތިން މާކްސް ލިބޭ ފަރާތެކެވެ.


2020 Gai Libunu Aamdhanee Ahvure Ithurah 13 Billion Haradhukuri - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 12 މިނެޓް ކުރިން\nމިދިޔަ އަހަރު ލިބުނު އާމްދަނީއަށްވުރެ އިތުރަށް 13 ބިލިއަން ރުފިޔާ ޚަރަދު ކުރި\nމިދިޔަ އަހަރު ނިމުނުއިރު ދައުލަތުން 27 ބިލިއަން ރުފިޔާ ޚަރަދު ކުރި ކަމަށާއި ނަމަވެސް ދައުލަތަށް އާމްދަނީގެ ގޮތުގައި ލިބިފައިވަނީ 14 ބިލިއަން ރުފިޔާކަމުން ލިބުނު އާމްދަނީއަށްވުރެ އިތުރަށް 13 ބިލިއަން ރުފިޔާ ޚަރަދު ކޮށްފައިވާކަމަށް ފިނޭންސް މިނިސްޓްރީން އާއްމުކުރި މާލީ ތަފާސް ހިސާބުތަކުން ދައްކައިފިއެވެ.\nފިނޭންސް މިނިސްޓްރީން އާއްމުކޮށްފައިވާ ތަފާސް ހިސާބުތަކަށް ބަލާލާއިރު، މިދިޔަ އަހަރުގެ ޑިސެމްބަރުމަހުގެ 31 ވަނަ ދުވަހުގެ ނިޔަލަށް ދައުލަތަށް އާމްދަނީގެ ގޮތުގައި ލިބިފައިވަނީ 14.5 ބިލިއަން ރުފިޔާއެވެ. މިއީ 2019 ވަނަ އަހަރު ދައުލަތަށް ލިބުނު 24.1 ބިލިއަން ރުފިޔާއާ އަޅާބަލާއިރު 9.6 ބިލިއަން ރުފިޔާ މަދު އަދަދެކެވެ.\nދައުލަތަށް މިދިޔަ އަހަރު އާމްދަނީގެ ގޮތުގައި ލިބުނު 14.5 ބިލިއަން ރުފިޔާގެ ތެރޭގައި ހިމެނެނީ ޓެކްސްގެ ގޮތުގައި ލިބުނު 10.6 ބިލިއަން ރުފިޔާއާއި ޓެކްސް ނޫން އާމްދަނީގެ ގޮތުގައި ލިބުނު 3.1 ބިލިއަން ރުފިޔާއެވެ. ހިލޭ އެހީގެ ގޮތުގައި ދައުލަތަށް 853 މިލިއަން ރުފިޔާ މިދިޔަ އަހަރު ލިބުނެވެ.\nޓެކްސްގެ ގޮތުގައި ދައުލަތަށް މިދިޔަ އަހަރު ލިބުނީ 2.05 ބިލިއަން ރުފިޔާއެވެ. ގުޑްސް އެންޑް ސަރވިސަސް ޓެކްސް، ޖީއެސްޓީގެ ގޮތުގައި މިދިޔަ އަހަރު ލިބިފައިވަނީ 4.2 ބިލިއަން ރުފިޔާއެވެ.\n2019 ވަނަ އަހަރާއި ބަލާއިރު 2020 ވަނަ އަހަރު ޖީއެސްޓީގެ ގޮތުގައި ލިބުނު އާމްދަނީ ދަށްވިނަމަވެސް، ބީޕީޓީ ނުވަތަ ބިޒްނަސް ޕްރޮފިޓް ޓެކްސްގެ ގޮތުގައި މިދިޔަ އަހަރު ލިބުނު އާމްދަނީ ވަނީ އެގޭ ކުރީ އަހަރާއި އަޅާބަލާއިރު އިތުރުވެފައެވެ. އެގޮތުން 2019 ވަނަ އަހަރު ބީޕީޓީގެ ގޮތުގައި ދައުލަތަށް 3.5 ބިލިއަން ރުފިޔާ ލިބިފައިވާއިރު، މިދިޔަ އަހަރު އެއަދަދު އުޅުނީ 3.6 ބިލިއަން ރުފިޔާގައެވެ. ގްރީން ޓެކްސްއަށް ބަލާލާއިރު، 2019 ވަނަ އަހަރު 850 މިލިއަން ރުފިޔާ ލިބުނުއިރު، މިދިޔަ އަހަރު ލިބިފައިވަނީ 349 މިލިއަން ރުފިޔާއެވެ. އަދި އެއަރޕޯޓް ސަރވިސް ޗާޖުގެ ގޮތުގައި 731 މިލިއަން ރުފިޔާ 2019 ވަނަ އަހަރު ލިބިފައިވާއިރު، މިދިޔަ އަހަރު އެއަރޕޯޓް ސަރވިސް ޗާޖުގެ ގޮތުގައި ލިބިފައިވަނީ 279 މިލިއަން ރުފިޔާއެވެ.\nޓެކްސް ނޫން އާމްދަނީއަށް ބަލާލާއިރު، އެކިއެކި ފީއާއި ޗާޖާރސްގެ ގޮތުގައި 2019 ވަނަ އަހަރު 1.7 ބިލިއަން ރުފިޔާ ލިބިފައިވާއިރު، މިދިޔަ އަހަރު ލިބިފައިވަނީ 917 މިލިއަން ރުފިޔާއެވެ. ޕްރޮޕަޓީ އިންކަމްގެ ގޮތުގައި 2019 ވަނަ އަހަރު 1.8 ބިލިއަން ރުފިޔާ ލިބިފައިވާއިރު، މިދިޔަ އަހަރު ލިބިފައިވަނީ 753 މިލިއަން ރުފިޔާއެވެ. އިންޓްރެސްޓް، ޕްރޮފިޓް އަދި ޑިވިޑެންޑްގެ ގޮތުގައި 2019 ވަނަ އަހަރު 1.8 ބިލިއަން ރުފިޔާ ދައުލަތަށް ލިބިފައިވާއިރު، މިދިޔަ އަހަރު މިއަދަދު އުޅުނީ 700 މިލިއަން ރުފިޔާގައެވެ.\n2019 ވަނަ އަހަރާއި އަޅާބަލާއިރު ދައުލަތަށް ލިބުނު އާމްދަނީ މިދިޔަ އަހަރު ދަށްވިނަމަވެސް، ދައުލަތުގެ ޚަރަދުތަކަށް މާބޮޑު ބަދަލެއް ނާދެއެވެ. 2019 ވަނަ އަހަރު ދައުލަތުގެ ރިކަރަންޓް އަދި ކެޕިޓަލް ޚަރަދު 28.9 ބިލިއަން ރުފިޔާގައި ހުރިއިރު މިދިޔަ އަހަރު 27.3 ބިލިއަން ރުފިޔާގައެވެ.\nރިކަރަންޓް ޚަރަދަށް ބަލާލާއިރު، މުސާރައާއި އިނާޔަތްތަކާއި ޕެންޝަން ފައިސާއަށް 2019 ވަނަ އަހަރު ދައުލަތުން 9.8 ބިލިއަން ރުފިޔާ ޚަރަދުކޮށްފައިވާއިރު، މިދިޔަ އަހަރުވެސް އެ އަދަދު އުޅުނީ 9.8 ބިލިއަން ރުފިޔާގައެވެ. ދައުލަތް ހިންގުމުގެ ޚަރަދަށް 2019 ވަނަ އަހަރު 10 ބިލިއަން ރުފިޔާ ޚަރަދުކޮށްފައިވާއިރު، މިދިޔަ އަހަރު އެ އަދަދު އުޅުނީ 9.3 ބިލިއަން ރުފިޔާގައެވެ.\nރާއްޖޭގެ އިޤުތިޞާދު މިދިޔަ އަހަރު ދަށްވެ، އާމްދަނީ އަށް އަސަރުކުރި އެންމެ ބޮޑު އެއްސަބަބަކީ ކޮވިޑް-19 އާއި ގުޅިގެން ފަތުރުވެރިކަން ހުއްޓުމަކަށް އައުމެވެ.\nޖެނުއަރީ 9, 2021 11:59\nމައްސަލަނެތީ! ޚަރަދުކުރީހެޔޮހިތުން ލިބިގަތްމީހުންލިބިގަތީ ހެޔޮހިތުން! ކޭބަޔަކުވާނަމަކެއީ ހެޔޮހިތުން! ލިބޭ އާމްދަނީގެ ބޮޑުބައި މުސާރަދޭންޚަރަދުކުރަނީ ޑޮލަރުން އެވެސްހެޔޮހިތުން ދެން ކޮބާމަ އްސަލަޖެހެންވާސަބަބަކީ؟؟؟؟؟؟.


PHOTO GALLERY: Kaubaa ge urakolhu badhalu kurun | Mihaaru\nގެފުޅުގެ އުރަކޮޅު ބަދަލު ކުރުން\n10 އޯގަސްޓް 2019\nކޮންމެ އަހަރެއްގެ ވެސް ހައްޖު ދުވަހު ބަދަލު ކުރާ ގެފުޅުގެ އުރަކޮޅު ނުވަތަ ކިސްވާ ތައްޔާރު ކުރަން 5.8 މިލިއަން ޑޮލަރު ހޭދަކުރޭ. ގެފުޅުގެ އުރަކޮޅު ހަދަން 700 ކިލޯގެ ސިލްކް ބޭނުންކޮށްފައިވޭ. އަދި އުރަކޮޅުގައި ހިމެނޭ ރަނާއި ރިހީގެ ރޮދީގެ ބަރުދަނުގައި 120 ކިލޯ ހުރޭ.\nމައްކާ: އޮގަސްޓް 10، 2019: ގެފުޅުގެ އުރަކޮޅު ބަދަލުކުރުމުގެ މަސައްކަތް ކުރަނީ: ކޮންމެ އަހަރެއްގެ ވެސް ހައްޖު ދުވަހު ބަދަލު ކުރާ ގެފުޅުގެ އުރަކޮޅު ނުވަތަ ކިސްވާ ތައްޔާރު ކުރަން 5.8 މިލިއަން ޑޮލަރު ހޭދަކުރޭ. ގެފުޅުގެ އުރަކޮޅު ހަދަން 700 ކިލޯގެ ސިލްކް ބޭނުންކޮށްފައިވޭ. އަދި އުރަކޮޅުގައި ހިމެނޭ ރަނާއި ރިހީގެ ރޮދީގެ ބަރުދަނުގައި 120 ކިލޯ ހުރޭ. -- ފޮޓޯ:އޭއެފްޕީ


SunOnline: mahuge baavaiythah keun madhukurumun sihhathah faidhaa libeykan engeytha?\nމަހުގެ ބާވަތްތައް ކެއުން މަދުކުރުމުން ސިއްހަތަށް ފައިދާ ލިބޭކަން އެނގޭތަ؟\nފާޠިމަތު ރާޔާ ރައޫފް 26 Nov 2021, 08:54\nމަހުގެ ބާވަވްތައް ގިނައިން ކެއުމަކީ ރަނގަޅުކަމެއް ނޫން ކަމެއް ކަމުގައި ގިނަ ފަރާތްތަކަށް އަޑުއިވިފައި އޮވެދާނެއެވެ. އެއީ ބޯދާ ވާހަކަތަކެއް ކަމަށް ބަޔަކު ގަބޫލުކުރި ނަމަވެސް އެއީ އޭގެ ފަހަތުގައިވާ ހަގީގީ ސަބަބުތަކަކަށްޓަކައި ދެކެވޭ ވާހަކަތަކެކެވެ. އޭގެ ސަބަބުން ލިބޭ ގެއްލުންތަކުގެ ވާހަކަ ބޭއްވުމަށްފަހު ފައިދާތަކަށް ބަލައިލަމާހެއްޔެވެ؟\nމަހުގެ ބާވަތްތައް ކެއުން މަދުކުރުމުން ނުވަތަ ކެއުން ހުއްޓާލުމުން ތަފާތު ބަލިތަކުން ސަލާމަތްވުމުގެ އިތުރުން ސިއްހީ ދުޅަހެޔޮކަން އިތުރުކޮށްދެއެވެ. ނަމަވެސް މިކަންކަން ބިނާވެގެންވާނީ މަހުގެ ބާވަތްތައް އެމީހަކު ބޭނުންކުރަމުންދާ މިންވަރަށެވެ.\nއާންމު ދިރިއުޅުމުގައި ބޭނުންކުރެވޭ ގިނަ ކާނާތަކުގައި މަހުގެ ގިނަ ބާވަތްތައް އެކުލެވިގެންވެއެވެ. އަދި ބައެއް ކާނާތަކުގައި މަސް އެކުލެވިގެންވަނީ މަދު މިންވަރަކަށެވެ. އެފަދަ ކާނާތަކުން ހަށިގަނޑަށް ބޮޑެތި ފައިދާތައް ލިބެއެވެ.\nވެޖިޓޭރިއަނުން ނުވަތަ މަހުގެ ބާވަތްތައް ނުކައި، ހަމައެކަނި ތަރުކާރީއާއި މޭވާ ކައި މީހުން ހިތުގެ ބަލިތަކުންނާއި ކެންސަރު ބަލިން ރައްކާތެރިކޮށްދޭ މިންވަރު ބޮޑު ކަމަށް ދިރާސާތަކުން ދައްކައެވެ.\nތަފާތު ދިރާސާތަކުގެ އަލީގައި ގިނަ ޑައިޓިޝަނުން ލަފާދޭގޮތުގައި އަވަހަށް ބަރުދަން ލުއިކުރަން ބޭނުންނަމަ މަހުގެ ބާވަތްތައް ކެއުން މަދުކޮށް، މޭވާއާއި ތަރުކާރީ ނުވަތަ ފަތްޕިލާވެލީގެ ޑައިޓެއް ކުރިއަށް ގެންދިޔުން ރަނގަޅެވެ. އަދި އެފަދަ ޑައިޓްތަކުން ލޭގެ ހަކުރު ރަނގަޅު މިނެއްގައި ބެހެއްޓުމަށް އެހީތެރިވެދެއެވެ.\nދެހާސް ސަތާރަ ވަނަ އަހަރު ކޮށްފައިވާ ދިރާސާއެއްގައި ބުނާގޮތުން ތަރުކާރީއާއި ފަތްޕިލާވެލީގެ ޑައިޓް ކުރިއަށް ގެންދިޔަ ފަރާތްތަކުގެ ބަރުދަން، 18 ހަފުތާ ތެރޭގައި މަހުގެ ބާވަތްތައް ހިމަނައިގެން ޑައިޓް ކުރި މީހުންނަށްވުރެ ލުއިވެފައި، ނަތީޖާ ރަނގަޅެވެ.\nމަހުގެ ބާވަތްތައް ކެއުން މަދުކޮށް، ކެއުމުގައި މޭވާއާއި ތަރުކާރީއާއި ފަތް ހިމެނުމުން ހިތުގެ ދުޅަހެޔޮކަން އިތުރުކޮށްދިނުމަށް އެހީތެރިވެދެއެވެ.\nގިނަ ޑޮކްޓަރުން ވިދާޅުވާގޮތުގައި މަހުގެ ބާވަތްތަކަކީ ގިނަ އަދަދަކަށް ފެޓްސް ނުވަތަ ސަރުބީ ހިމެނޭ ބާވަތްތަކެވެ. ހަށިގަނޑުގައި ސަރުބީ އިތުރުވާނަމަ ހިތުގެ ދުޅަހެޔޮކަމަށް ބުރޫއަރައި، ހިތުގެ ބަލިތަކަށް ދައުވަތުދެވެއެވެ. އެހެންކަމުން ރަނގަޅު ގޮތަކީ މަސްކެއުން ހުއްޓައިލުން ނުވަތަ މަހުގެ ބާވަތްތައް ކެއުން މަދުކުރުމެވެ.\nމަހުގެ ބާވަތްތަކުން ދުރުހެލިވެ މޭވާއާއި ތަރުކާރީ ކެއުން ގިނަކުރާނަމަ ހަށިގަނޑަށް ގިނަގުނަ ފައިބާ އަދި މިނެރަލް ލިއްބައިދޭނެއެވެ. ފައިބާގެ ސަބަބުން ހަށިގަނޑުގައިވާ ފައިދާހުރި ބެކްޓީރިއާއަށް ދިރުންދޭނެއެވެ.\nރަތްކަން ގަދަ މަހުގެ ބާވަތްތައް ހޮޓް ޑޯގް، ބޭކަން ފަދަ ދިލަޖައްސާފައި ހުންނަ މަހުގެ ބާވަތްތައް ބޭނުންކުރާ މިންވަރު އިތުރުވާނަމަވެސް ކެންސަރު ޖެހުމުގެ ފުރުސަތު ބޮޑުވެއެވެ. ހާއްސަކޮށް އުރަމަތީގެ ކެންސަރާއި ލޭގެ ކެންސަރު ޖެހުމަށް މަގުފަހިވެއެވެ.\nދުވަހުގެ ކެއުމުގައި މަހުގެ ބާވަތްތައް ކެއުން މަދުކުރުމަށް ގިނަގިނައިން މޭވާއާއި ތަރުކާރީ ކެއުމަށް އާދަކޮށް، ގިނައިން ޕްރޮޓީން އެކުލެވޭ ކާނާ ބޭނުންކުރުމަކީ ކުރެވިދާނެ ކަމެކެވެ. ތަފާތު ވައްތަރުގެ ބަދަނާއި މޭވާ ތަރުކާރީގެ އޮށުގައި ގިނަ އަދަދަކަށް ޕްރޮޓީން އެކުލެވެއެވެ.


ނައިބު ރައީސް ޑްރަގް ކޯޓުގެ އިސްވެރިންނާއި ބައްދަލުކުރައްވައިފި | | Sangu News\nނައިބު ރައީސް ޑްރަގް ކޯޓުގެ އިސްވެރިންނާއި ބައްދަލުކުރައްވައިފި\n11 އޮކްޓޯބަރ 2020 - 16:11\nނައިބު ރައީސް ފައިޞަލް ނަޞީމް. ފޮޓޯ: ސޯޝަލް މީޑިއާ\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، ޑްރަގް ކޯޓަށް ޒިޔާރަތްކުރައްވާ، އެ ތަނުގެ އިސްވެރިންނާއި ބައްދަލުކުރައްވާ، މަޝްވަރާކުރައްވައިފިއެވެ.\nމިއަދު މެންދުރުކުރީގައި ކުރެއްވި މި ޒިޔާރަތުގައި ރައީސުލްޖުމްހޫރިއްޔާގެ ނައިބު ވަނީ، އެ ކޯޓުގެ އެކި އިދާރާތައް ބައްލަވާލައްވާ، އެ ތަނުގެ މަސައްކަތްތައް ހިނގަމުންދާ ގޮތުގެ މަޢުލޫމާތު ސާފުކުރައްވާފައެވެ.\nޑްރަގް ކޯޓުގެ އިސްވެރިންނާއެކު ބޭއްވެވި ބައްދަލުކުރެއްވުމުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާގެ ނައިބު ވަނީ، މަސްތުވާތަކެތީގެ ނުރައްކާތެރި ވަބާއިން ދިވެހި މުޖުތަމަޢު، އަދި ވަކިން ޚާއްޞަކޮށް ޒުވާނުން، ސަލާމަތްކުރުމަށް ކުރަމުންދާ މަސައްކަތުގައި ޑްރަގް ކޯޓުގެ ފަނޑިޔާރުންނާއި މުވައްޒަފުން ކުރަމުންދާ މަސައްކަތް ފާހަގަކުރައްވާ، ޝުކުރު އަދާކުރައްވާފައެވެ.\nމަސްތުވާތަކެއްޗާއި ދެކޮޅަށް މުޅި ދައުލަތުން ކުރަމުންދާ މަސައްކަތްތަކަށް އަލިއަޅުއްވާލައްވާ ވާހަކަފުޅު ދައްކަވަމުން ރައީސުލްޖުމްހޫރިއްޔާގެ ނައިބު ވިދާޅުވީ، ސަރުކާރުން އަބަދު ވެސް މަސައްކަތްކުރާނީ ޤައުމާއި މުޖުތަމަޢަށް އެންމެ ހެޔޮގޮތް އިސްކޮށްގެން ކަމުގައެވެ. އަދި، މި ކަމުގައި ޝާމިލުވާ ހުރިހާ ފަރާތަކުން އިޚުލާސްތެރިކަމާއެކު މަސައްކަތް ކުރުމުން، މި ކަމުގައި ވެސް ކާމިޔާބީ ލިބޭނެކަމުގައި އެ މަނިކުފާނު ވިދާޅުވިއެވެ.


Opinion: Musaaraige haggu rakkaatheri nukoh kuriyakah nudheveyne | Mihaaru\nމަސައްކަތްތެރިންގެ ހައްގުތައް ހޯދަން ގޮވާލާ އެއްވުމެއް: މުސާރައަކީ މަސައްކަތްތެރިންގެ އެންމެ ބޮޑު ހައްގު\n20 ޖުލައި 2020 - 08:052comments\nމަސައްކަތަކީ މަސައްކަތް ކުރާ މީހާގެ މިލްކެކެވެ. އެހެންކަމުން މަސައްކަތް ކުރާ މީހާގެ މަސައްކަތް އެހެން މީހަކަށް ހޯދޭނީ މަސައްކަތް ކުރާ މީހާ ކުރި މަސައްކަތުގެ ހައްގު ދީފަ އެވެ. މުސާރަ ނުވަތަ އުޖޫރަ އަކީ ދީނީ ގޮތުން ބެލި ނަމަވެސް، މަސައްކަތް ކުރާ މީހާ އަށް ރައްކާތެރި ކޮށްދެއްވާފައިވާ ހައްގެކެވެ. އެހެނީ މަސައްކަތް ކުރާ މީހާ މަސައްކަތްކޮށް ނިންމުމަށް ފަހު އޭނާގެ ގައިން ދާ ނުހިކެނީސް، އޭނާއަށް ދޭން ޖެހޭ އުޖޫރަ ދީ ނިންމަން ޖެހޭނެ ކަމަށް ކީރިތި ރަސޫލާ މުހައްމަދު ޞައްލައްލާޙް އަލައިހި ވަސައްލަމްގެ އިރުޝާދެއް އޮންނަކަން އެއީ އަޅުގަނޑުމެން އެންމެން ވެސް ދަންނަ ކަމެކެވެ. މިޒަމާނުގައި އަޅުގަނޑުމެންގެ ގައުމުގައި މަސައްކަތް ކުރާ މީހާއަށް މުސާރައިގެ ހައްގު ހޯދައިދެވިފައިވަނީ ވަޒީފާގެ ގާނޫނުގައި ލާޒިމްކުރާ ވަޒީފާގެ އެއްބަސް ވުމުންނެވެ.\nވަޒީފާގެ ގާނޫނު ބުނަނީ ވަޒީފާ ދޭ ފަރާތާއި މުވައްޒަފާ ދެމެދު ވަޒީފާގެ އެއްބަސްވުމެއް ސޮއިކޮށްފައި އޮންނަން ޖެހޭނެ ކަމަށާއި، އެ އެއްބަސްވުމުގައި އެއްބަސްވެވޭ އެއްކަމެއްގެ ގޮތުގައި މުވައްޒަފުގެ މުސާރަ އާއި، މުސާރަ ދޭ ދުވަސް ފަދަ މައުލޫމާތު ހިމަނަން ޖެހޭނެ ކަމަށެވެ. ގާނޫނާ ޚިލާފަށް އަދި އެއްބަސްވުމާ ވެސް ޚިލާފަށް މުސާރަ ނުދީފި ނަމަ، މުވައްޒަފަށް ކުރެވެން އޮންނަ ކަމަކީ ވަޒީފާގެ ގާނޫނާ ޚިލާފުވާ މައްސަލަތައް ބަލަން އުފައްދާފައި އޮންނަ ޓްރައިބިއުނަލް އަށް ނުވަތަ އެފަދަ އެހެން މުއައްސަސާއަކަށް މައްސަލަ ހުށަހެޅުމެވެ.\nއަޅުގަނޑުމެންގެ ގައުމުގެ ވަޒީފާގެ ބާޒާރުގައި ކަން ހުރި ގޮތަށް ބަލައިލާއިރު މުސާރަ ނުދީ މަސައްކަތް ކުރުވުން ދަނީ ދުވަހުން ދުވަހަށް އިތުރުވަމުންނެވެ. މިކަމަށް ހައްލެއް ހޯދަން ބަލައިލާއިރު އެންމެ ފުރަތަމަ މިއީ ކިހާވަރެއްގެ ކަމެއްކަން އެނގެން އެބަ ޖެހެ އެވެ. މުސާރަ އަކީ މުވައްޒަފު ނުވަތަ މަސައްކަތް ކުރާ މީހާ އާއި އެމީހެއްގެ އަނބިދަރިންނާއި، އެމީހަކު ބަލަން ޖެހޭ މީހުންގެ ދިރިއުޅުމާއި ނޫނީ ދިރިތިބުމާ ގުޅިފައިވާ ހުރިހާ ކަމެއް ބެލެހެއްޓުމުގެ ވަސީލަތެވެ. ވިޔަފާރީގެ ފައިދާއިންނާއި އެހެން ގޮތްގޮތުން އާމްދަނީ ހޯދައިގެން ދިރިއުޅޭ މީހުންނާއި މުސާރައިން ދިރިއުޅޭ މީހުންނާ ވަރަށް ތަފާތެވެ. އެހެނީ މުސާރައިން ދިރިއުޅޭ ގިނަ މީހުންނަކީ މާކަ ބޮޑު އެއްޗެއް ފަހަށް ރައްކާކުރެވޭ ވަރުގެ މީހުންނެއް ނޫނެވެ. އެ މީހުންނަށް މުސާރަ އަކީ އެމީހުންނާއި، އެމީހުންގެ އާއިލާތަކާއި، ބަލަން ޖެހޭ މީހުން ދިރިތިބެން ލިބޭ ހަމައެކަނި ވަސީލަތެވެ. އެ ލިބެން ޖެހޭ ދުވަހަށް ނުލިބިއްޖެ ނަމަ، އެ މީހުންނާއި، އެ މީހުންގެ އާއިލާތަކާއި، ބަލަން ޖެހޭ މީހުންނަށް ކުރިމަތިވަނީ ވަރަށް ބޮޑު މައްސަލައެކެވެ. އާދެ، އެތައް ބައެއްގެ ދިރިތިބުން ނުރައްކަލުގެ ތެރެއަށް ވެއްޓުމުގެ މައްސަލަ އެވެ.\nރާއްޖޭގެ އިގުތިސާދުގެ މުހިއްމު ބައެއް ކަމުގައިވާ ގަނެ ވިއްކުމުގެ ވިޔަފާރި އާއި ޚިދުމަތް ދިނުމުގެ ވިޔަފާރި އަދި މިނޫން ވެސް އެތައް އެހެން ވިފާރިތަކެއް ވަރަށް ބޮޑަށް ގުޅިފައި އޮންނަނީ ވެސް މުވައްޒަފުންގެ މުސާރައާ އެވެ. އެހެންކަމުން ހަމަޖެހިފައިވާ ގޮތުގެ މަތިން މުސާރަ ނުދިނުމަކީ ގައުމުގެ އިގުތިސާދަށް ލިބޭ މަޑުޖެހުމެއް ކަމުގައި ބެލިދާނެ އެވެ. މިކަމުގެ ހެތްކެއްގެ ގޮތުން މަހުގެ ފަހުކޮޅު ފިހާރައެއް ހިންގާ މީހެއް ކައިރީގައި ނުވަތަ ޓެކްސީ ޑްރައިވަރެއް ކައިރީގައި ވިޔަފާރި ކިހިނެއްތޯ އަހައިފި ނަމަ ޖަވާބުގައި ގިނަ ފަހަރަށް ބުނާނީ ވިޔަފާރި ދަށްކަމަށާއި، ދެން ރަނގަޅުވާނީ މީހުންނަށް މުސާރަ ލިބުނީމާ ކަމުގަ އެވެ.\nއައިލެންޑް އެކްސްޕާޓުގެ ބިދޭސީ މަސައްކަތްތެރިންނަށް މުސާރަ ނިދީގެން ހިންގި ހަމަނުޖެހުން ކޮންޓްރޯލް ކުރުމަށް ފަހު ފުލުހުން އެމީހުންނާ މުއާމަލާތް ކުރަނީ. ފޮޓޯ:ނިޝާން އަލީ/މިހާރު\nމުސާރަ ދޭން އެއްބަސްވެފައިވާ ގޮތަށް ނުދިނުމަކީ، އަޅުވެތިކުރުން ނުވަތަ މަޖްބޫރުން މަސައްކަތް ކުރުވުން ކަމުގައި ވެސް ބެލެވިދާނެ އެވެ. އަޅުވެތި ކުރުން ކަމަށް ބެލެވިދާނެ ގޮތަކީ، މުސާރަ ނުލިބުމުން އެ ލިބެން ޖެހޭ މީހާ އާއި، އެމީހާ ބަލާ މީހުން މިނިވަންކޮށް ދިރިއުޅުމަށް ހުރަސް އެޅޭތީ އެވެ. މަޖުބޫރުން މަސައްކަތް ކުރުވުން ކަމުގައި ބަލަން ޖެހޭ ގޮތަކީ، ވަޒީފާގެ އެއްބަސް ވުމުގައި ހިމެނޭ އެހެން މާއްދާތަކާ ޚިލާފު ނުވުމުގެ ގޮތުންނާއި، އެހެން ވަޒީފާއެއް ހޯދުމުގެ ދަތިކަމާއި، ލިބެން އޮތް އެއްޗެއް ދޫކޮށްލާފައި ދާން ބޭނުންނުވުން، މިހެންގޮސް އެތައް ސަބަބަކާ ހުރެ، ހިތާ ދެކޮޅަށް ވެސް މުވައްޒަފަށް މަސައްކަތް ކުރަން މަޖުބޫރު ވާތީ އެވެ.\nމުވައްޒަފުންގެ މުސާރައިގެ މައްސަލަތަކާ މެދު ވިސްނާއިރު އަޅުގަނޑުގެ ހިތަށް ދެތިން ކަމެއް އާދެ އެވެ. އެއް ކަމަކީ ދިރިއުޅެވޭ ވަރުގެ މުސާރައެއް މުވައްޒަފުންނަށް ކަށަވަރު ކޮށްދެވޭނެ ގޮތަކީ ކޮބައިތޯ އެވެ؟ ދެވަނަ ކަމަކީ، މިގޮތުން ކަނޑައެޅޭ މުސާރަ ކަނޑައެޅިފައިވާ ގޮތަށް މުވައްޒަފުންނަށް ލިބުން ކަށަވަރު ކުރާނީ ކިހިނަކުން ހެއްޔެވެ؟ ތިން ވަނަ ކަމަކީ، ކަނޑައެޅިފައިވާ ގޮތަށް، ވަޒީފާ ދޭ ފަރާތްތަކުން މުވައްޒަފުންނަށް މުސާރަ ނުދޭ ނަމަ، އެ މައްސަލަ ހައްލު ކުރާނީ ކިހިނަކުންތޯ އެވެ؟\nއަޅުގަނޑުގެ ނަޒަރުގައި ލިވިން ވޭޖެއް ނުވަތަ ދިރިއުޅެވޭ ވަރުގެ މުސާރައެއް މުވައްޒަފުންނަށް ކަށަވަރު ކޮށްދިނުމަށްޓަކައި، މުވައްޒަފުންގެ މުސާރަ ކަނޑައެޅުގައި މުވައްޒަފުން ބައިވެރިކުރަން ޖެހޭނެ އެވެ. އެގޮތުން، އެންމެ ކުޑަކޮށްދެވޭ މުސާރަ އާއި، އެހެން މުސާރަތައް ކަނޑައެޅުމުގައި އެކި އިންޑަސްޓްރީތަކަށް ނިސްބަތްވާ މުވައްޒަފުންނާއި މަސައްކަތްކުރާ މީހުންގެ ޖަމިއްޔާތަކާއި، ވަޒީފާދޭ ފަރާތްތަކުގެ ޖަމިއްޔާތަކާއި، ސަރުކާރާ މަޝްވަރާކޮށް ނިޒާމެއް ހަމަޖެއްސުމަކީ ނުހަނު ބޭނުންތެރި ކަމެއް ކަމަށް އަޅުގަނޑު ދެކެމެވެ.\nމުވައްޒަފުންނަށް މުސާރަ ނުދެވުމަކީ ހުރިހާ ލޭބަ މާކެޓްތަކެއްގައި، ހުރިހާ ޒަމާނެއްގައި ވެސް ހިނގާ ކަމެކެވެ. އެހެންނަމަވެސް، ކަނޑައެޅިފައިވާ ގޮތުގެ މަތިން މުސާރަ ނުދެވުނީމާ، އެ މައްސަލަ ހައްލުކުރަން ޖެހޭނީ ލޭބަ ޓްރައިބިއުނަލަކަށް ނުވަތަ އެފަދަ އެހެން މުއައްސަސާއަކަށް ގޮސްގެންކަން ދުށުމަކީ، މުވައްޒަފަނުންގެ ޙައްގުތަކާ މެދު ވަރަށް ބޮޑަށް އިހްމާލުވުން ނޫން އެހެން ކަމަކަށް ނުވާނެ އެވެ. ކޮންމެ ސަބަބަކާ ހުރެ ނަމަވެސް، ކަނޑައެޅިފައިވާ ގޮތަށް މުސާރަ ނުދެވުން ވާން ޖެހޭނީ ގާނޫނީ ގޮތުން ޖިނާއީ ބޮޑު ކުށަކަށެވެ. އެހެންކަމުން، އެއީ ޖިނާއީ ބޮޑު ކުށެއް ކަމަށާއި، އެކުށް ކުރާ މީހަކަށް ނުވަތަ ފަރާތަކަށް ލިބޭ އަދަބު ވަޒީފާގެ ގާނޫނުގައި ނުވަތަ އެފަދަ އެހެން ގާނޫނެއްގައި ބަޔާން ކޮށްފައި އޮންނަން ވާނެ އެވެ.\nމުވައްޒަފުންނަށް މުސާރަ ނުދެވުނީމާ، އެ މައްސަލަ ވަގުތުން ވަގުތަށް ހައްލު ކުރުމަށްޓަކައި "އެމްޕްލޯއިމަންޓް ސެކިއުރިޓީ ފަންޑް" އެއް ވަޒީފާގެ ކަންކަން ބަލަހައްޓާ މިނިސްޓްރީއެއްގައި ގާއިމްކޮށްފައި އޮންނަން ވެސް ޖެހެ އެވެ. މިފަންޑަކީ މުސާރަ ނުދެވިގެން މިނިސްޓްރީއަށް މައްސަލަ ހުށަހެޅުނީމާ، އަވަހަށް މައްސަލަ ހައްލު ކުރުމަށްޓަކައި ކުރަން ޖެހޭ ޚަރަދުތައް ކުރަން އުފަންދަން ޖެހޭ ފަންޑެކެވެ. މި ފަންޑުން ކުރާ ޚަރަދުތައް ހުށަހެޅޭ މައްސަލަތަކުގެ ޒިއްމާ އުފުލަން ޖެހޭ ފަރާތްތަކުގެ އަތުން ފަންޑަށް އަނބުރާ ހޯދޭނެ އެވެ.\nއެމްޕްލޯއިންޓް ސެކިއުރިޓީ ފަންޑަށް ފައިސާ ހޯދާ އެންމެ މައިގަނޑު ގޮތަކީ ރާއްޖޭގައި މަސައްކަތް ކުރަން އަންނަ ބޭރު މީހުން ސަރުކާރުގައި ބަހައްޓަން ޖެހޭ ޑިޕޮސިޓް ފައިސާ އެފަންޑަށް ޖަމާކުރުމެވެ. އޭރުން ރައްޔިތުންގެ އަތުން އިތުރު ޓެކްސްއެއް ނުނަގާ މައްސަލަ ހަމަޖެހިގެންދާނެ އެވެ.\nކޮންމެއަކަސް ރާއްޖޭގެ ވަޒީފާގެ ބާޒާރުގައި މުވައްޒަފުންނަށް މުސާރަ ނުދިނުމުގެ މައްސަލަތައް އެއް ދުވަހުން އަނެއް ދުވަހަށް އިތުރުވަމުންދާ އިރު، އެ މައްސަލަ ހައްލުކޮށް، ވަޒީފާގެ ބާޒާރު ހަމަހިމޭން ކުރަން ފިޔަވަޅުތަކެއް އަޅަން ޖެހިފައިވާ ވަގުތެއްގައި، އެ ފިޔަވަޅުތައް ނޭޅި ދާ ނަމަ ގައުމަށާއި އެތައް ބައިވަރު އާއިލާތަކަކަށް ބޮޑެތި ގެއްލުންތަކެއް ވަމުން ދާނެ އެވެ. އެހެންކަމުން، ގައުމުގެ މަސައްކަތު މާހައުލު ހަމަހިމޭންކޮށް ސުލްހަވެރިކަމާ އެކު ގައުމީ އަމާޒުތައް ހާސިލް ކުރުމަށްޓަކައި، މުވައްޒަފުންނާއި މަސައްކަތް ކުރާ މީހުންގެ މުސާރައިގެ މައްސަލަތައް އެއްވެސް ފަރާތަކަށް ގެއްލުމެއް ނުވާނެ ގޮތަކަށް އަވަހަށް ޙައްލު ކުރެވޭނެ ނިޒާމަކަށް މިވަނީ ނުހަނު ބޭނުންވެފަ އެވެ.\nއިތުރު ލިޔުންތައް ކޮލަމް ވަޒީފާ މަސައްކަތްތެރިންގެ ހައްގުތައް ހިއުމަން ރައިޓްސް


އިންޑިއާގެ އާމީ ޗީފް، މިނިސްޓަރ އޮފް ޑިފެންސްގެ އަރިހަށް އިޙްތިރާމްގެ ޒިޔާރަތެއް ކުރައްވައިފި\n30 ސެޕްޓެމްބަރު 2019\nއިންޑިއާގެ ޗީފް އޮފް އާމީ ސްޓާފް އަދި ޗީފްސް އޮފް ސްޓާފް ކޮމިޓީ (ސީ.އޯ.އެސް.ސީ)ގެ ޗެއަރމަން، ޖެނެރަލް ބިޕިން ރާވަތު، މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީގެ އަރިހަށް އިޙްތިރާމްގެ ޒިޔާރަތެއް ކުރައްވައިފިއެވެ.\nމިއަދު ހެނދުނު، ދިފާޢީ ވުޒާރާގައި އޮތް މި ބައްދަލުވުމުގައި، ދެ ބޭފުޅުންވަނީ ދިފާޢީ ރޮނގުން ދިވެހިރާއްޖެއާއި އިންޑިއާއާ ދެމެދު ޒަމާނުއްސުރެ އޮންނަ ގާތް ގުޅުން ފާހަގަކުރައްވާފައެވެ. އަދި މިގާތް ގުޅުން އިތުރަށް ބަދަހިކުރުމާއި ގުޅޭގޮތުން ދެބޭފުޅުންވަނީ މަޝްވަރާ ކުރައްވާފައެވެ.\nމި ބައްދަލުވުމުގައި، އިންޑިއާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު، ސަންޖޭ ސުދީރުއާއި ވައިސް ޗީފް އޮފް ޑިފެންސް ފޯސް، ބްރިގޭޑިއަރ ޖެނެރަލް ޢަބްދުއްރަޙީމް ޢަބްދުއްލަތީފާއި ކާނަލް ޢަބްދުލް މަތީން އަޙްމަދުގެ އިތުރުން ދެޤައުމުގެ ޑިފެންސް އެޓާޗޭއިންވަނީ ބައިވެރިވެވަޑައިގެންފައެވެ.


Moosun goas ve Raees Yameen ge sharee'aih cancel! - vNews.mv\nމޫސުން ގޯސްވުމާއި ގުޅިގެން ރައީސް ޔާމީންގެ ޝަރީއަތް ކެންސަލްކޮށްފި\nރިފާޢަތު Male' | 18 November 2020, 15:50\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ ދައުވާތަކުގެ ޝަރީއަތުގެ އަޑުއެހުން މިއަދު ކެންސަލް ކޮށްފިއެވެ.\nކްރިމިނަލް ކޯޓުން ބުނީ އަޑުއެހުން ކެންސަލް ކުރީ މޫސުން ގޯސްވުމުގެ ސަބަބުންނާއި ޔާމީންގެ ބަލި ހާލަތު ހުރިގޮތުން ދަތުރުފަތުރު ކުރުމަށް އުޒުރުވެރިވާކަމަށް ބުނެ މިއަދުގެ އަޑުއެހުން ކެންސަލް ކޮށްދިނުމަށް އެމަނިކުފާނުގެ ފަރާތްޕުޅުން އެދިވަޑައިގަތުމުން ކަމަށެވެ.\nރައީސް ޔާމިންގެ މައްޗަށް ދައުވާ އުފުލާފައިވަނީ ރ. ފުއްގިރި ކުއްޔަށް ދޫކުރުމުގެ މުއާމަލާތާއި ގުޅިގެން ރައީސް ޔާމީން މަގާމުގެ ނުފޫޒު ބޭނުންކޮށްގެން، ކ. މާލެ، މއ. ކުރިކީލަހިޔާ، އަހުމަދު ކްރިކް ރިޟާ މެދުވެރިކޮށް ރިޝްވަތުގެ ގޮތުގައި އެއްމިލިއަން އެއްލައްކަ ސަތާރަހާސް ޑޮލަރު ހޯދައިފައިވާ ކަމަށް ބުނާ މައްސަލައިގައެވެ.\nމިމައްސަލާގައި ރައީސް ޔާމީންގެ މައްޗަށް ދައުވާ އުފުލާފައި ވަނީ ގާނޫނުލް އުގޫބާތުގެ 510ވަނަ މާއްދާގެ (ހ) އާއި ހަވާލާދީ އެ މާއްދާގެ (ރ)ގެ ދަށުން ރިޝްވަތު ގަބޫލުކުރުމުގެ ދައުވާ އާއި މަނީ ލޯންޑަރިން އަދި ޓެރަރިޒަމަށް ފައިނޭންސް ކުރުން ހުއްޓުވުމުގެ ގާނޫނުގެ 53ވަނަ މާއްދާގެ (ހ) އާއި އެ ގާނޫނުގެ ފަސްވަނަ މާއްދާގެ ތިންވަނަ ނަންބަރާއި ހަވާލާދީ އެ ގާނޫނުގެ 53ވަނަ މާއްދާގެ (ށ)ގެ ދަށުން މަނީ ލޯންޑަރިން ކުށުގެ ދައުވާއެވެ.\nކްރިމިނަލް ކޯޓު ރާއްޖެ އެމްއެމްޕީއާރްސީ ރައީސް ޔާމީން


ކުޅިވަރު | ހދ. އަތޮޅު މަދަރުސާ\nބައްލަވަމުން ތިޔަ ގެންދަވަނީ : ހދ. އަތޮޅު މަދަރުސާ » Tag for ކުޅިވަރު\nއަހަރީ ދުވަހާ ގުޅުވައިގެން ފުޓުބޯޅަ މެޗެއް ކުޅެފި\nހިމެނިފައިވަނީ ހަރަކާތްތައް | ލިޔުން މުޙައްމަދު ޙިލްމީ | ޕޯސްޓުކުރީ March 8 2011 12:25 PM | No Comment\nމަދަރުސާގެ 27ވަނަ އަހަރީ ދުވަހާ ގުޅުވައިގެން ސުޕޯޓްސް ކުލަބުން އިންތިޒާމުކޮށްގެން މިމަދަރުސާގެ ފިރިހެން ދަރިވަރުންގެ ތެރެއިން ހޮވާލެވުނު ދެ ޓީމެއްގެ މެދުގައި އެކުވެރިކަމުގެ ފުޓުބޯޅަމެޗެއް ކުޅެފިއެވެ. "1984" އާއި "27 އަހަރު" މި ދެނަމުން ނަންދެވިފައިވާ ދެ ޓީމު ބައްދަލުކުރި މެޗު ފެށުނީ އިއްޔެ ހަވީރު 5:00ގައެވެ. ފޯރިގަދަ ކުޅުމަކަށްފަހު މެޗު ނިމިގެން ...\nއިންޓަރ ހައުސް އެތުލެޓިކުސް މުބާރާތަށް ތައްޔާރުވާން ފަށައިފި.\nހިމެނިފައިވަނީ ހަރަކާތްތައް | ލިޔުން މުޙައްމަދު ޙިލްމީ | ޕޯސްޓުކުރީ March42011 04:03 AM | No Comment\nމިމަދަރުސާގެ އިންޓަރހައުސް2ވަނަ އެތްލެޓިކުސް މުބާރާތް 2011 މާޗު 11 ވާ ހުކުރުދުވަހު ފަށާގޮތަށް ވަނީ ކަލަންޑަރު ކުރެވިފައެވެ. މިމުބާރާތް ބޭއްވެނީ މަދަރުސާގެ ތިން ހައުސް ކަމުގައިވާ މޭނާ ހައުސްއާއި ވޭލާ ހައުސް އަދި މަލިން ހައުސްގެ މެދުގައެވެ. މުބާރާތް ބޭއްވުމުގެ މަޤްޞަދަކީ ދަރިވަރުން އެތްލެޓިކްސްއަށް ޝައުޤުވެރި ކުރުމާއި އެތުލީޓުން އުފެއްދުމެވެ.\nމިމުބާރާތަށް ތައްޔާރުވުމުގެ މަސައްކަތް ...


އީދު ދުވަހަކީ ނިކަމެތީންނަށް އެހީތެރިވާން އަވަސްވެގަންނަންވީ ދުވަސް: ރައީސް – Haftha\nއީދު ދުވަހަކީ ނިކަމެތީންނަށް އެހީތެރިވާން އަވަސްވެގަންނަންވީ ދުވަސް: ރައީސް\nއުފާވެރި އީދަކާ މިއަދު ބައްދަލުކުރާއިރު މިއަދަކީ ފަގީރުންނާއި މިސްކީނުންނާއި ނިކަމެތީންނަށް އެހީތެރިކަން ފޯރުވައިދިނުމަށް އަވަސްވެގަންނަންވީ ދުވަސް ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nފިޠުރު ޢީދުގެ މުނާސަބަތުގައި މަރުހަބާ ދަންނަވާ ރައީސް އާންމު ކުރެއްވެވި ހިތޯބުގައި ވިދާޅުވީ، އީދުގެ އުފާވެރިކަން އަޅުގަނޑުމެންގެ ހަނދާނަށް ގެނެސްދޭ އެންމެ މުހިންމު ކަމަކީ، މުޖްތަމަޢުގައި ތިބި ތަފާތު ފަންތިތަކުގެ މީހުންގެ ޙާލަތު ކަމަށެވެ.\nއެގޮތުން އުފާވެރި ޢީދަކާ އަޅުގަނޑުމެން މި ބައްދަލުކުރީ، ފަޤީރުންނާއި ނިކަމެތީންނާއި މިސްކީނުންގެ ޙާލަތު ހަނދާންކޮށްދިން މޫސުމަކަށްފަހުގައި ކަމަށާއި އެހެންކަމުން މިއަދަކީ އެމީހުންނަށް އެހީތެރިކަން ފޯރުވައި، އެމީހުންގެ ދަތިތައް ފިލުވައިދިނުމަށް އަވަސްވެގަންނަންވީ ދުވަސް ކަމަށް ރައީސް ވިދާޅުވިއެވެ.\n“އިޖްތިމާޢީ ޢަދާލަތުގެވެސް އެންމެ މުހިންމު މަޤްޞަދަކީ، މުޖްތަމަޢުގެ ފަރުދުން، އެއް ހަމަކޮށްދިނުމާއި، ތަފާތުކުރުމާއި ހަވާސާކުރުން ނެތިކޮށްލުމެވެ. ދީލަތިކަން އިސްކޮށް، އަޅުގަނޑުމެންގެ އަޚުންނާއި އުޚުތުންނަށް އެހީތެރިވުމަކީ، ޢީދުގެ އުފާވެރިކަން މުޅި މުޖްތަމަޢަށް ފެތުރިގެންދާނޭ ކަމެކެވެ.” ރައީސްގެ ހިތާބުގައި ވިދާޅުވެފައިވެއެވެ.\nރައީސް ވިދާޅުވީ، އީދު ދުވަހަކީ އުފާ ފައުޅުކޮށް، ސާފު ހިތަކާއިގެން އެކަކު އަނެކަކާ ސަލާންގަލާންކޮށް، އެކުވެރިކަމާއި ރަޙްމަތްތެރިކަން އާލާކުރަންވީ ދުވަސް ކަމަށާއި ލޯތްބާއެކު އެއްބަނޑު އެއްބަފާކަމުގެ ގުޅުންތައް އަލުން ދިރުވައި ދަމަހައްޓަންވީ މިއަދު ކަމަށެވެ.\nއަދި އެކަކު އަނެކަކަށް މަޢާފްކޮށް، ހިތްހެޔޮކަމާއި އޯގާތެރިކަމާއި ކުލުނާއެކު، އިޖްތިމާޢީ ގުޅުންތައް ބަދަހިކުރަންވީ މި ދުވަހުގައި އެންމެ ބޮޑު ސަމާލުކަމެއް ދޭންޖެހޭނީ، ޢީދުގެ އުފާ ފައުޅުކުރުމުގައި މުޖްތަމަޢުގެ އެންމެން ޝާމިލު ކުރުމަށް ކަމަށް ރައީސް ވިދާޅުވިއެވެ.\n“ދިވެހީންގެ އެއްބައިވަންތަކަމުގެ ނަމޫނާ ސިފަތަކާއި، އެއްބައެއްވަންތަކަމުގެ ރީތި އަދަބުތަކާއި، އިޖްތިމާޢީ ސުލޫކާއި ހަމަތައް ނަގަހައްޓައި ހަރުދަނާ ކުރުމަށް، މިފަދަ އުފާވެރި މުނާސަބާތަކަކީ ރަނުގެ ފުރުޞަތުތަކެކެވެ.” ރައީސް ވިދާޅުވެފައިވެއެވެ.


އެޑްމިން – Page 140 – Liyuntheringe Gulhun\nVisitors online  74:users  0guests  38bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n13 މާޗް 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4479\nޙަޔާތުގެ ބޭނުން ހިފާށެވެ.\nއެއްޒަމާނެއްގައި އުޅުނު ވަރަށް ދަހި މީހަކު އެތައްދުވަހަކު މަސައްކަތްކޮށްގެން ފަސްލައްކަ ދީނާރު އެއްކޮށްފިއެވެ. އަދި އެފައިސާތަކުގެ ބޭނުންކޮށްގެން ކުރިޔަށް އޮތް އަހަރެއްހާދުވަހު އޭނާ އުޅެން ގަސްތުކުރާ އުފާވެރި ދުވަސްތަކުގެ ޚިޔާލުތައް ކުރަންފަށައިފިއެވެ. އަދި އޭނާގެ ފައިސާތައް ހޭދަކުރާނޭ މޮޅުގޮތްތައް ރާވަން ފަށައިފިއެވެ. ކުއްލިއަކަށް އޭނާއަށް ކުރިމަތިވީ މަރުގެ މަލާއިކަތާއެވެ. އޭނާގެ ފުރާނަ ގެންދެވުމަށްޓަކައެވެ.\nބައެއް ކަންކަމަށް ހޭނި އެއްގޯސްވުން، ފަލްސަފީ ވިސްނުމަކުން!\n12 މާޗް 20147 ޚިޔާލުޙަޤީޤަތް, ޢާއްމުބައިއެޑްމިން\nއަޙްމަދް ސަމީރު ޢަލީއިންސާނާ ތަހުޒީބުވެ، ތަރައްގީވެ ކުރިއަރަމުން އައުމުގެ މައިގަނޑު އެއް ސަބަބަކީ ހިތް ނުފުދުމެވެ! އެވަގުތަކު އޭނާގެ ހާލާއި ދިރިއުޅުން ހުރިގޮތާއި މެދު ހިތްހަމަ ނުޖެހުމެވެ! ދިރިއުޅޭ ހޮހޮޅަ ކުޑަވުމެވެ. ނުވަތަ ދިރިއުޅޭ ހިސާބު ކޯރާއި މާ ދުރުވުމެވެ. އަންނަ ނުރައްކާތެރި ޖަނަވާރުތައް ތަންކޮޅެއް ދުރުން ނުފެނުމެވެ. ނުވަތަ އަބަދު އެކައްޗެއް ކައި ފޫހިވުމެވެ. ތަންކޮޅެއް ދުރުން ފެންނަ ގަހަކުން ތަފާތު މޭވާއެއް ރަހަބަލައިލާ ހިތްވުމެވެ. ބަހާ ބެހޭ ބަހެއް:\n12 މާޗް 20142 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 6031\nއަލިފާއި ޔާ ގެ އަޑު ނުވަތަ ނިޝާން\nދިވެހިބަސް ލިޔެކިޔުމަށްޓަކައި ތާނައިގައި ބޭނުންކުރާ އަކުރުތަކުގެ ތެރެއިން އަލިފާއި ޔާ (އ، ޔ) މި ދެ އަކުރަކީވެސް ތަފާތު ދެ މަޚުރަޖެއްގެ ދެ އަކުރެވެ. ޔ އަކީ މާ އެތެރޭގެ އަޑެކެވެ. އަލިފު ކިޔާނީ މާ ތިލައިންނެވެ. އެހެންކަމުން އެ އަކުރެއްގެ މަޚުރަޖަށް ބަލައިގެން އަދި އެ ލަފުޒެއް ބަސްފޮތުގައި އޮންނަ ގޮތަށް ލިޔުން މުހިއްމެވެ.\n12 މާޗް 2014ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2208\nޑިޕާރޓްމެންޓް އޮފް ހޯމްއެފެއާރސް/އިލެކްޝަންސް ޑިވިޝަން މާލެ،ދިވެހިރާއްޖެ نمبر: އ- 70/5\nإعلان އަންނަ އެޕްރީލްމަހު އެއްކުރުމަށް ހަމަޖެހިފައިވާ خاصّ مجلسއަށް ممبرން انتخاب ކުރުން\nقانون اساسى ގެ 88 ވަނަ مادة ގައިނަންގަނެވިގެންވާخاصّ مجلسއަށްممبرން انتخابކުރުމަށް ވޯޓްލުން 13 މާރޗް 1970م (ހުކުރު) ދުވަހު ހެދުނު 7.00 ން 11.00އަށް، މެންދުރުފަހު 2.00 ން 5.30އަށް، މާލެއާއި ރާއްޖެތެރޭގައި އޮންނާނެއެވެ. މާލެއިން انتخابކުރަން ޖެހެނީ 8 ممبرންނެވެ. ނަމަވެސް قانون أساسىގެ 67 ވަނަ مادّةގައިވާ ގޮތުގެމަތިން ކުރިމަތިލާފައިވަނީ7ކެންޑިޑޭޓުންނެވެ. އެއީ:-\nއަރުތަ ލިބުމުގެ ފަލްސަފާއެއް\n11 މާޗް 20141 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2273\nޢަބްދުލްޢަޒީޒު ޖަމާލު އަބޫބަކުރުއެކި ޢަމަލުތައް ކުރުމުގައި ވިސްނަންޖެހޭނެ އަސާސެކޭ ދެކި ޢަމަލުކުރުމަށް މިއީ އިއްވާ މަގޭ ހެޔޮ ބަސްތަކޭ\nޙަރަކަތާ ވިންދާ ހިތުގެ އެންމެންގެ ވާނީ އެއް ގޮތޭ ފަރަޤު މީހާ ކޮށްދެނީ ތަޤުވާގެ މަތިވެރި ސިފަތަކޭ\n11 މާޗް 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4035\nފާޠިމަތު ނަހުލާ(4 މާރޗް 2014 (އަންގާރަ) ދުވަހު ޝާއިޢުކުރި ބަޔާ ގުޅޭ)\n“އަހަރެން ޝަހުދަށް މިދޭ ފައިސާގެ ބަދަލުގައި ޝަހުދު އަހަރެންނަށް ވަރަށްބޮޑު މަސައްކަތެއް ކޮށްދޭން ޖެހޭނެ…..” ފަހުމީ މިހެން ބުނުމުން ޝަހުދު ނިތްއަރުވާލިއެވެ.\n“ކުރެވޭނެތަ؟” ފަހުމީ އަހާލިއެވެ.\n“ލައްބަ!” ޝަހުދު އަވަސް އަވަހަށް ބުންޏެވެ. އެފައިސާގެ ބަދަލުގައި ކޮންމެ މަސައްކަތެއް ކުރާށޭ ބުންޏަސް ޝަހުދު އުފަލުން ކުރާނެއެވެ.\n11 މާޗް 2014ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2209\nދިވެހިރާއްޖޭގެ މިނިސްޓަރެއްގެ ނަމުގައި\nދޮގު ޕާސްޕޯޓެއް ހަދައިގެން އުޅުނު ޖަރުމަނަކު ހައްޔަރުކޮށްފި މިއަހަރުގެ މާރޗް މަހުތެރޭގައި ރާއްޖެއަށްއައި، ފެޑަރަލް ރިޕަބްލިކް އޮފް ޖާރމަނީގެ އަންހެނަކާއި ފިރިހެނަކު މާލޭގައި قواعدއާއި خلاف عملތަކެއް ކުރުމުގެ ސަބަބުން މިދިޔަ އޭޕްރިލްމަހު އެދެމީހުން ފޮނުވާލެވިފައިވާ ކަމަށް އެގިފައިވެއެވެ.\nއަންހެން ދަރިޔަކު އޭނާގެ މަންމައަށް ފޮނުވި ސިޓީއެއް\n10 މާޗް 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 6887\nލިޔުނީ ކާކުކަމެއް އެނގޭކަށް ނެތް ތަރުޖަމާ: އަހްމަދް ސަމީރު އަލީނުހަނު ލޯބިވާ މަންމާއެވެ!އެހެން އަންހެން ކުދިންނެކޭ އެއްފަދައިން، އަޅުގަނޑުވެސް އެންމެ ޅަފަތުން ފެށިގެން އަޅުގަނޑުގެ ކާވެނީގެ ދުވަހަށް އިންތިޒާރު ކުރަމުން އައީ ވަރަށް އުފަލުންނެވެ. އަދި ޝައުގުން ފުރިގެންވެސްމެއެވެ. އަޅުގަނޑުގެ ދެލޯފަދައިން ނުހަނު ލޯބިވާ ފިރިއަކާއި އެކީ ވަރަށް އުފާވެރި ވަގުތުތަކެއް ހޭދަކުރުމަށްވުރެ ދުރަށް އެ ޅައުމުރުގައި އަޅުގަނޑުގެވިސްނުމެއްވެސް ޚިޔާލެއްވެސް ދަތުރެއް ނުކުރެއެވެ!\nދަންނަބޭކަލުންގެ ތަޤުރީރުތަކާއި މަޒުމޫނުތަކުގައި ހުންނަ ދަރަޖައިގެ މައްސަލަތައް\n10 މާޗް 20144 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 4535\nފާޠިމަތު އަމްނާ ޢަޒީޒު، ލ. މާވަށްމި ޒަމާނުގެ ބައެއް ދަންނަބޭކަލުން ދިވެހިބަސް ބޭނުން ކުރެއްވުމުގައި މައްސަލަތަކެއް ހުރި ކަމަށް ވާހަކަދެކެވެއެވެ. މިއީ ޙަޤީޤަތެއް ނަމަ މިއީ ވަރަށް ބޮޑު ޢިޖުތިމާޢީ މައްސަލައެކެވެ. އެހެނީ ބަހަކީ ޢިލްމު ފެތުރުމުގެ ވަސީލަތަކަށް ވާހިނދު ބަސް ހެޔޮގޮތުގައި ބޭނުން ނުކުރެވޭ ނަމަ، ޢިލްމު ފެތުރުމުގައި ބޮޑެތި މައްސަލަތަކެއް ކުރިމަތިވާނެ އެވެ. ކަން މިހެން ހުރި އިރު، މި ކަމުގެ ޙަޤީޤަތް ހޯދައި މި ކަން މި ހެން މެދުވެރިވާ ސަބަބާއި އެ ކަން ރަނގަޅު ކުރުމަށް އެޅިދާނެ ފިޔަވަޅުތައް ދެނެގަތުމަކީ ވަރަށް މުހިއްމު ކަމެކެވެ.\nރަގަނޅު މުސްލިމު ލީޑަރެއްގެ ކިބައިގައި ހުންނަންޖެހޭ ސިފަތައް\n9 މާޗް 20141 ޚިޔާލުފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 3809\nحسن لطفي، ރަންފަސް، ސ.ހިތަދޫ\nﷲ ސުބުހާނަހޫ ވަތަޢާލާއާއި އެކަލާނގެ މާތް ނަބިއްޔާ (ﷺ) ވަނީ އިންސާނީ ޙަޔާތުގެ ހުރިހާ ކަންކަމާ ގުޅޭގޮތުން އިންސާނިއްޔަތަށް މަގުދައްކަވައިފައެވެ. އެގޮތުން ﷲއާއި އެކަލާނގެ ނަބިއްޔާވަނީ ވެރިޔަކު ހޮވުމުގެ ކަންތައްތަކުގައި ވެސް އަޅުގަނޑުމެންނަށް މަގު ދައްކަވައިފައެވެ. ވެރިޔަކު ހޮވުމުގެ ކަންތައްތަކާ ގުޅޭ ގޮތުން ތަފާތު މީހުން ދެކޭ ގޮތް ވެސް ތަފާތުވާނެއެވެ. ބައެއް މީހުން ދެކޭ ގޮތުގައި ވެރިޔަކު ވާންޖެހޭނީ ވަރަށް ޗާލު އަދި ވަރަށް ރީތި މީހަކަށެވެ. ބައެއް މީހުން ދެކޭ ގޮތުގައި އެ މީހަކު ވާންޖެހޭނީ ވަރަށް ހީވާގި އަދި ބުއްދިވެރި މީހަކަށެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137…138139140141142…143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


SunOnline: Column: Bainal'aqvaamee aailaa aai Democracy ge avaamendhuru\nބައިނަލްއަގުވާމީ އާއިލާ އާއި ޑިމޮކްރަސީގެ އަވާމެންދުރު\nއަޙުމަދު މާޖިދު 12 Jun 2021, 10:29\nއައްޑޫގައި އިންޑިއާ އިން ގާއިމް ކުރަމުންދާ ޕޮލިސް އެކަޑަމީގެ މަސައްކަތް -- ސަން ފޮޓޯ/ ފަޔާޒު މޫސާ\nއެންމެ ފުރަތަމަ ވާހަކަ ވާހަކަ އަކީ ބައިނަލްއަގުވާމީ އާއިލާގެ ވާހަކައެވެ.\nބައިނަލްއަގުވާމީ އާއިލާއެއް ނޯވެއެވެ. އޮންނަނީ ބައިނަލްއަގުވާމީ މުޖުތަމައެކެވެ. ގައުމުތަކުގެ މުޖުތަމައެކެވެ. އާއިލާއެއްގައި ނަމަ، އެކަކު އަނެކަކު ދެކެ ލޯބި ވާނެއެވެ. އެކަކު އަނެކަކާ އަޅައިލާނެއެވެ. އެކަކު އަނެކެއްގެ މަސްލަހަތަށް ވިސްނާނެއެވެ. އެކަކު އަނެކެއްގެ ފައިދާއަށް ބަލާނެއެވެ. ހަގީގީ އާއިލާއެއްގައި އެކަކު އަނެކަކަށް ޓަކައި ގުރުބާން ވެސް ވާނެއެވެ. ނަމަވެސް ބައިނަލްއަގުވާމީ މުޖުތަމައުގައި އާއްމު އުސޫލެއްގެ ގޮތުން ކަން ހިނގަނީ މިހެންނެއް ނޫނެވެ. ތާރީޚުގެ އެއްވެސް ދައުރެއްގައި، ބައިނަލްއަގުވާމީ މުޖުތަމައުގައި އާއިލާއެއްގެ އެކުވެރިކަމާއި ގުޅުންތެރިކަމާއި ލޯތްބެއް ނޯވެއެވެ. ބައިނަލްއަގުވާމީ މުޖުތަމައުގެ އާއްމު އާދަޔަކީ، ބޮޑު މަހުގެ ޝިކާރައަށް ކުޑަ މަސް ވުމެވެ. ޖަންގަލީގައި ބޮޑެތި ޖަނަވާރާއި ކުދި ޖަނަވާރުތަކުގެ ގުޅުން އޮންނަ ގޮތެވެ. އަންބަރާތޫރީ ދައުލަތްތަކާއި ބޮޑެތި ބާރުތަކުގެ އިސްތިއުމާރީ އަދި ސާމުރާޖީ ނުފޫޒާއި ބާރުގެ ދަށުގައި، ކުދި ގައުމުތަކާއި ބާރު ދެރަ ގައުމުތައް ހަފުސް ކޮށްލުމުގެ ގޮތެވެ. އެންމެހައި އިންސާނުންނަކީ އާދަމުގެ ދަރީން ކަމަށް ވުމާ އެކު، މިއީ ކަން އޮންނާން ޖެހޭ ގޮތެއް ނޫނެވެ. އެކަމަކު، މިއީ އަމަލީ މައިދާނުގައި ކަން އޮންނަ ގޮތެވެ. ދުނިޔޭގެ ގައުމުތަކަކީ "ބައިނަލްއަގުވާމީ އާއިލާއެއް" ނަމަ ކިތަންމެހައި ވެސް ރަނގަޅެވެ. އެކަމަކު، މިއީ ހަގީގަތުގެ ދުނިޔެ އޮތް ގޮތެއް ނޫނެވެ.\nބައިނަލްއަގުވާމީ ގުޅުންތަކާއި ބައިނަލްއަގުވާމީ މުޖުތަމައުގެ "އެކުވެރިކަމުގެ" ހަގީގަތްތައް އޮންނަ ގޮތާ މެދު ބުނެވޭ ބަހެއް އޮވެއެވެ. އެއީ، ބައިނަލްއަގުވާމީ ގުޅުންތަކުގައި "ފްރީ ލަންޗް" ނޯވެޔޭ މިއެވެ. މާނަ އަކީ، އެއްވެސް ގައުމަކުން އެހެން ގައުމަކަށް ކަންކަން ކޮށްދެނީ ހިލޭ ނޫން ކަމާއި، ކޮށްދޭ ކޮންމެ ކަމެއްގެ ފަހަތުގައި ފޮރުވިފައި ވާ އަމިއްލަ އެދުންތަކެއް އޮންނަ ކަމެވެ. ޚާއްސަކޮށް، ބޮޑެތި، ބާރުގަދަ، ނުވަތަ މުއްސަނދި ގައުމުތަކުން ކުދި ގައުމުތަކަށް ކޮށްދޭ ކަންކަމާއި ވެދޭ އެހީތަކުގެ ފަހަތުގައި މުޅީންހެން ފޮރުވިފައި އޮންނަނީ އިސްތިއުމާރީ ނުވަތަ ސާމުރާޖީ އެދުންވެރިކަމެވެ. އާދެ، "ކޮލޯނިއަލް" ނުވަތަ "އިމްޕީރިއަލް" ރޭވުންތަކާއި ލަނޑުދަނޑިތަކެވެ.\nމިއީ ކަމުގެ ހަގީގަތް އޮތް ގޮތް ކަމަށް ވީ އިރު، އަޅުގަނޑުމެން ކަހަލަ ކުދި، ބާރެއް ނެތް، އަދި މުއްސަނދިކަމާއި ފައިސާގެ ގާބިލިއްޔަތެއް ނެތް ގައުމުތައް ކަން ކުރާން ވީ ގޮތަކީ ކޮބައިތޯއެވެ؟ ބައިނަލްއަގުވާމީ މުޖުތަމައާ އެކަހެރި ވެގަންނާން ވީތޯއެވެ؟ ގައުމުތަކާ އެކުވެރިކަމާއި ރަހުމަތްތެރިކަމުގެ ސިޔާސަތު ނުގެންގުޅޭން ވީތޯއެވެ؟ ނޫނެކެވެ! އެއްގޮތަކަށް ވެސް އެހެންނެއް ނޫނެވެ. އަޅުގަނޑުމެންގެ މިނިވަންކަމާއި އިސްތިގުލާލާއި ސިޔާދަތަށް ގޮން ޖެހުމުގެ އަމަލެއް ނުހިންގާ، އަދި އެ ގައުމަކާ އެކު ގާތް ގުޅުންތަކެއް ބޭއްވުން އަޅުގަނޑުމެން ގަބޫލު ކުރާ އިންސާނީވަންތަކަމުގެ ހަމަތަކާއި އަދުލުއިންސާފުގެ އުސޫލުތައް މަނާ ނުކުރާ ކޮންމެ ގައުމަކާ އެކު ވެސް، އަޅުގަނޑުމެން ވާނީ ތަހުޒީބީ ގޮތުގައި އެކުވެރިކަން ބާއްވާށެވެ. އިސް ވެ ދެންނެވުނު ހަގީގަތްތަކުގެ މައްޗަށް ބުރަ ވެ އަޅުގަނޑުމެން ކުރާން ޖެހޭ ކަމަކީ، އެކަނި ދުނިޔެއަކަށް އެކަހެރި ވެގަތުމެއް ނޫނެވެ. ކުރާން ވީ ކަމަކީ، ގައުމުތަކާ އެކު އެކުވެރިކަމާއި ރަހުމަތްތެރިކަން ހެޔޮ ގޮތުގައި ބޭއްވުމާ އެކު، ބައިނަލްއަގުވާމީ މުޖުތަމައާއި ދުނިޔޭގެ ކަންކަން ހިނގާ ގޮތާ މެދު ފިސާރި ހެއިލައި ތިބުމެވެ. އަމިއްލަ ގައުމާއި ގައުމުގެ މިނިވަންކަމާއި ޝަޚްސިއްޔަތާ މެދު އަބަދުމެ ލޯ ހުޅުވައިގެން ތިބުމެވެ. ބައިނަލްއަގުވާމީ "އާއިލާ" އޭ، ބައިނަލްއަގުވާމީ "ލޯބިވެރިކަމޭ" ކިޔައިގެން މީހުން ދައްކާހައި ވާހަކަތަކެއްގެ އަވައިގައި ނުޖެހުމެވެ. ކޮންމެ "އެހީ" އަކާ މެދު ފުންކޮށް ވިސްނުމެވެ. "ވިދާހާ އެއްޗަކީ ރަނެއް ނޫނޭ" ބުނެވޭ ދިވެހި ހަރުބަހުގައި އެކުލަވާ ހިކުމަތުގެ ފިލާވަޅު ހިނދުކޮޅަކަށް ވެސް ހަނދާން ނައްތައިނުލުމެވެ. އަބަދު ވެސް ސަމާލުކަމުގައި ތިބުމެވެ. ކަނޑެއްގައި ދަތުރު ކޮށްފައި ދާ ނަވެއްގެ އަހުލުވެރީން، އެ ނަވުގެ ދެ މަޑޫ ދޭތެރެއިން ނުވަތަ މަޑުލަކުން ތަނެއް ހަލާކު ވެގެން ނަވަށް ފެން ވަންނާން ފަށައިފާނޭ ކަމަށް ދުވާލާއި ރެއިގަނޑު ސަމާލު ވެގެން ތިބޭ ފަދައިންނެވެ. އެހެން ނޫނިއްޔާ، އަޅުގަނޑުމެންނަށް ޖެހޭނޭ ދަތުރަކީ ބޮޑު ބާޒާއި ބުޅަލުގެ ވާހަކައިގައި، ބޮޑު ބާޒަށް ޖެހުނު ދަތުރެވެ. ދުރަށް ވިސްނައި ފިކުރު ކުރުމެއް ނެތި، ތިމާގެ ގެއަށް އައިސް ހަދިޔާތައް ދީ ތައުރީފާއި އެކުވެރިކަމުގެ ވާހަކަ ދައްކައިގަންނަ ކޮންމެ މީހަކަށް އިތުބާރު ކޮށްގެން ގެއަށް ވެއްދުމުގެ ނަތީޖާއެއްގެ ގޮތުން ޖެހޭ ނިކަމެތި ހާލެވެ.\n"ބައިނަލްއަގުވާމީ އާއިލާ" އެއްގެ ވާހަކަ މި ފަހަރު ދެއްކެވި ބެއިފުޅަކީ ދިވެހިރާއްޖޭގެ ރައްޔިތުންގެ މަޖިލިހުގެ ރައީސްކަމުގެ މަގާމުގައި މި ވަގުތު ޑީ ފެކްޓޯކޮށް ހުންނެވި އަލްފާޟިލް މުޙައްމަދު ނަޝީދެވެ. އޭނާ ވިދާޅުވާ ގޮތުން، އަލިފުދާލު ޖަމްޢިއްޔާގެ ރިޔާސަތުގެ މަގާމަށް ދިވެހިރާއްޖޭގެ ޚާރިޖީ ވަޒީރު ޢަބްދުﷲ ޝާހިދު އިންތިޚާބު ވެފައި ވަނީ، "ބައިނަލްއަގުވާމީ އާއިލާއިން" ރާއްޖެ ބަލައިގެންފައި އޮތުމުގެ ނަތީޖާއެއްގެ ގޮތުންނެވެ.\nދިވެހި ދައުލަތުގެ ސިޔާސަތުތައް ގައުމުގެ މިނިވަންކަމާއި އިސްތިގުލާލާއި ސިޔާދަތު ރައްކައުތެރި ކުރުމުގެ މައްޗަށް ބިނާ ކުރެވިފައި އޮތް ނަމަ، "ބައިނަލްއަގުވާމީ އާއިލާ" އެވެ ކިޔައިގެން އަޅުގަނޑުމެން ވާހަކަ ދެއްކުމަކީ އަޅުގަނޑުމެން ބައިނަލްއަގުވާމީ މުޖުތަމައާ މެދު ކުރާ އުއްމީދު ދައްކައިދޭ، ހެޔޮ އިބާރާތެއް ކަމަށް ބެލެވިދާނެއެވެ. އަޅުގަނޑުމެންގެ ވެރިކަމުގެ ފަރާތުން، ދުނިޔޭގައި ބާރާއި މަނަސް ފެތުރުމަށް ބޮޑެތި ގައުމުތަކުން ކުޅޭ ކުޅިގަނޑުތަކުގެ ތެރެޔަށް ނުވަދެ، ޚާރިޖީ ސިޔާސަތުގައި މިނިވަން އަދި މުސްތަގިއްލު ދައުލަތެއްގެ ގޮތުގައި އޮތް ނަމަ، މިފަދަ އިބާރާތްތަކުން ވާހަކަ ދެއްކުމަކީ އަޅުގަނޑުމެންގެ ހެޔޮ އިރާދާ އާއި ހެޔޮ ނިޔަތާއި ހެޔޮ އުއްމީދުތަކުގެ ރަމްޒަކަށް ވީހެވެ.\nއެހެން ނަމަވެސް، ދިވެހި ސަރުކާރާއި ރައްޔިތުންގެ މަޖިލިހުގެ "ސުޕަރމެޖޯރިޓޭރިއަން" އާރާއި ބާރުގެ ބޭނުން ކޮށްގެން، ދިވެހިރާއްޖޭގެ ރައްޔިތުންގެ ޝުއޫރުތަކާއި، އިދިކޮޅު ސިޔާސީ ރައުޔުތަކާއި، އަދި ޚުދު ގައުމުގެ ގާނޫނުއަސާސީ ވެސް ފައިދަށު ލުމަށް ފަހު، ބިދޭސީ ބައެއް ބާރުތަކުގެ މަނަހުގެ ދަށަށް ގައުމު ކޮއްޕައި އިނދަ ޖައްސަމުން ގެންދާ ބަޔަކު، "ބައިނަލްއަގުވާމީ އާއިލާ" ގެ ވާހަކަ ދެއްކުމުން، އެ ވާހަކައާ މެދު އަޅުގަނޑުގެ ހިތުގައި އުފެދެނީ ފޫހިކަމެވެ. އެ ވާހަކައިން އަޅުގަނޑަށް ފެންނަނީ ދެފުށްދެގޮތްކަމެވެ. މުނާފިގުކަމެވެ. ނިޔަތް ނުބައިކަމެވެ. އަމިއްލަ ރައްޔިތުންގެ އުއްމީދުތަކާއި އަމިއްލަ ގައުމުގެ މަސްލަހަތު ގުރުބާން ކޮށް، އަމިއްލަ އެދުންތަކަކަށް ޓަކައި ބިދޭސީންނަށް ގައުމު "ޕިމްޕް" ކުރަމުން ގެންދާ ބަޔަކު، ގެއަށް ވައްދައިގެން އުޅޭ ބިދޭސީ ބާރުތަކާ މެދު ރައްޔިތުން ވައު ވެއްދުމަށް ޓަކައި "އެއީ އާއިލާގެ މެންބަރެކޭ" ނުވަތަ "އެއީ ބޮޑުބޭބެއެކޭ" ބުނެގެން ރައްޔިތުން މަގުފުރައްދާން އުޅޭއުޅުމެވެ. ހިންދީ ބައެއް ފިލްމުތަކުގައި ފެންނަ ފަދައިން، އަމިއްލަ އަންހެން ދަރިފުޅު ހިލޭ ފިރިހެނަކަށް ވިއްކައިލާން އުޅޭ ނުބައި އަދި ޚިޔާނާތްތެރި ބަފަޔަކު، ދަރިފުޅުގެ ގާތުގައި ދަރިފުޅު ގަންނާން އައިސް ހުންނަ މީހާ ދައްކައިފައި، "ދަރިފުޅާއޭ މިއީ ނިކަން ރަނގަޅު ބޭބެއެކޭ" ބުނާ ކަހަލަ މަންޒަރެކެވެ.\nދެން އޮތީ ނަޝީދުގެ ވާހަކައިގައި ވިދާޅުވާ "ޑިމޮކްރެސީ"ގެ ވާހަކައެވެ. އޭނާގެ ބަހުން، "ބައިނަލްއަގުވާމީ އާއިލާ" އިން ދިވެހިރާއްޖެ "ބަލައިގަންނަނީ" ދިވެހިރާއްޖެ ޑިމޮކްރަސީގެ މަގުން ކުރިޔަށް ދާތީއެވެ. އާދެ، އަޅުގަނޑުމެން އެއްވެސް ސުވާލެއް، ކަލާމެއް، ވިސްނުމެއް، ފިކުރެއް، ބުއްދިއެއް ނެތި ބަލައިގަނެ ދިރުވައިލާން ވީ ރަސްމީ ރިވާޔަތު ނުވަތަ "އޮފިޝަލް ނެރެޓިވް" އަކީ މިއެވެ. އަޅުގަނޑުމެން ވީ ދިވެހިރާއްޖެ އަކީ ޑިމޮކްރަސީގެ ރީތި ނަމޫނާއެއް ކަމަށް ވެސް ގަބޫލު ކުރާށެވެ. ދިވެހިރާއްޖޭގެ ޑިމޮކްރަސީގެ ފުރިހަމަކަން ދެކެ ދުނިޔޭގެ ގައުމުތައް އަޖާއިބުވެ އަންތަރީސް ވެފައި ތިބި ކަމަށް ވެސް ގަބޫލު ކުރާށެވެ. ދިވެހިރާއްޖޭގެ ޚާރިޖީ ވަޒީރު ޢަބްދުﷲ ޝާހިދު އަލިފުދާލު ޖަމްޢިއްޔާގެ އާއްމު މަޖިލިހުގެ ރައީސްކަމުގެ މަގާމަށް ހޮވިވަޑައިގަތީ ވެސް ދިވެހިރާއްޖެ ޑިމޮކްރަސީގެ މޮޅުކަމާއި ރަނގަޅުކަން ފެނިފައި، ދުނިޔެ އަޅުގަނޑުމެން ދެކެ ވީ ލޯތްބެއްގެ ބޮޑުކަމުގެ ނަތީޖާއެއްގެ ގޮތުން ކަމަށް ގަބޫލު ކުރާށެވެ!\nމައާފު ކުރައްވާށެވެ! އަޅުގަނޑަށް ފެންނަ ހަގީގަތްތަކާ ހުރެ، ނުވަތަ އަޅުގަނޑުގެ ސިކުނޑީގައި ހުރި އުނިކަމަކުން ވިޔަސް، މިއީ ތެދު ކަމަކަށް އަޅުގަނޑަކަށް ގަބޫލެއް ނުކުރެވެއެވެ. އެއް ކަމަކަށް، ދުނިޔޭގެ ގައުމުތައް އެއް ގައުމު އަނެއް ގައުމަށް ލޯބި ކޮށް އިހުތިރާމު ކުރަނީ ޑިމޮކްރަސީ ފުރިހަމަ ވާ މިންވަރަށް ބަލައިގެނެއް ނޫނެވެ. ބައިނަލްއަގުވާމީ ގުޅުންތަކަކީ އެގޮތަށް ހިނގާ ކަމެއް ނޫނެވެ. ނަމަވެސް އެ ނުކުތާއަށް މި ވަގުތު ފޯކަސް ކުރުމުގެ ބޭނުމެއް ނެތެވެ. މި ވަގުތު ދައްކާން ޖެހޭ ވާހަކަ އަކީ، ދިވެހިރާއްޖޭގެ ޑިމޮކްރަސީގެ ފުރިހަމަކަމާ މެދު ކުރެވޭ ދައުވާގެ ވާހަކައެވެ.\nސުވާލެކެވެ! އަޅުގަނޑުމެންގެ އަވަށްޓެރި، އަދި އަޅުގަނޑުމެންނަށް ވުރެ ހުރިހައި ގޮތަކުން ވެސް ބާރާއި ނުފޫޒު ގަދަ ގައުމެއް ކަމަށް ވާ އިންޑިއާގެ ހިންދޫ ލަޝްކަރުތައް އަރައި މުސްލިމް ދިވެހިރާއްޖެ ހިފުމަށް ގޮވައިލި މީހުން، ޑިމެގޯގަރީ އާއި "ހޭޓް ޕޮލިޓިކްސް"ގެ ވަސީލަތުން ވެރިކަމަށް އައިސް، ރައްޔިތުންގެ މަޖިލިހުގެ ރައީސްކަމާއި ދައުލަތުގެ ޚާރިޖީ ވަޒީރުކަން ފަދަ މަގާމުތަކުގައި ތިބެގެން، ގައުމުގެ ހުރިހައި ކަމެއް ތިމާމެން ހިތުހުރި ގޮތަކަށް ހިންގީމާ، އެއަށް ޑިމޮކްރަސީއޭ ކިޔޭނީ ޑިމޮކްރަސީގެ ކޮން ތައުރީފެއްގެ ދަށުންތޯއެވެ؟ އަޅުގަނޑު ފަކީރަށް މިހައިތަނަށް ފެނުނު އެއްވެސް ތައުރީފެއްގައި، އެއީ "ޑިމޮކްރަސީ" އެއްގައި ކުރެވިދާނޭ ކަމެއް ކަމަކަށް ނެތެވެ. އަދިވެސް ފާހަގަ ކޮށްލަމެވެ. ދިވެހިރާއްޖޭގެ ޚާރިޖީ ވަޒީރު ޢަބްދުﷲ ޝާހިދަށް އަލިފުދާލުގެ އާއްމު މަޖިލިހުގެ ރިޔާސަތުގެ މަގާމު ކާމިޔާބު ކުރެއްވެވުނީ އިންޑިއާގެ "ޕަޕެޓެއްގެ" ގޮތުގައި މަސައްކަތް ކުރެއްވުމަށް ޓަކައި، އިންޑިއާގެ "ޕްރޮކްސީ" އެއްގެ ގޮތުގައި މަސައްކަތް ކުރެއްވުމަށް ޓަކައި، އިންޑިއާގެ ނުފޫޒާއި ތާއީދާ އެކު، މި ދަނޑިވަޅުގައި އެމެރިކާ އާއި ޔޫރަޕު ވެސް އިންޑިއާ އާ އެއްގަލަކަށް އަރައިގެން އޮތް އޮތުމުގެ ނަތީޖާއެއްގެ ގޮތުންނޭ އެ ބުނާ ވާހަކަ، އަޅުގަނޑަށް މާ ދެކޮޅު ޖެހެއެވެ. އާއްމު މަޖިލިހުގެ ރައީސެއްގެ ގޮތުގައި ޝާހިދު މަސައްކަތް ކުރައްވާ އިރު އޭނާގެ ޗީފް އޮފް ސްޓާފެއްގެ ގޮތުގައި މަސައްކަތް ކުރެއްވުމަށް ޓަކައި، އިންޑިއާއިން އަލިފުދާލަށް ކަނޑައަޅައިފައި ހުންނަ ޑެޕިޔުޓީ ޕާރމަނެންޓް ސަފީރު ނާގަރާޖް ނައިޑޫ ކުމާރު އައްޔަން ކުރެއްވި ކުރެއްވުމަކީ އިއްތިފާގެއް ކަމަށް އަޅުގަނޑު ގަބޫލެއް ނުކުރާނަމެވެ. ދިވެހިރާއްޖެ އާއި، ދިވެހިރާއްޖެ ފަދަ ކުދި އެތައް ގައުމަކާއި، ދިވެހިރާއްޖެ ފަދަ އިސްލާމީ އެތައް ގައުމެއް ދުނިޔޭގައި ތިބި އިރު، ޝާހިދުގެ ޗީފް އޮފް ސްޓާފަކަށް އިންޑިއާގެ ބެއިފުޅަކު އައްޔަން ކުރެއްވީ އެއިން އެއަށްވުރެ ރަނގަޅު އެހެން ބެއިފުޅަކު ނެތިގެން، މެރިޓަށް ބައްލަވައިގެން ކަމަކަށް އަޅުގަނޑަކަށް ގަބޫލެއް ނުކުރެވެއެވެ. ތަމްސީލު ވަމުން މި ދަނީ ހަމަ ރާއްޖެ އަކީ ފުރިހަމަ ޑިމޮކްރަސީއެއް ކަމުގެ ދަލީލުތަކާއި ހުއްޖަތްތައް، ދެއްތޯއެވެ!\nހަރުދަނާ އަދި ރަނގަޅު ޑިމޮކްރަސީއެއް ގާއިމު ކުރެވިފައި ވާ ގައުމެއްގައި ވިއްޔާ، އޮންނާނީ ރައްޔިތުންގެ އަޣްލަބިއްޔަތު ރިވެލި ކުރާ، އަދި ރައްޔިތުންގެ އަޣްލަބިއްޔަތު ތަމްސީލު ކުރާ ގާނޫނު ހަދާ މަޖިލިހެކެވެ. އެ މަޖިލިހުގެ ނިންމުންތަކާއި، އެތަނުން ކުރާ ކަންކަން، ރައްޔިތުންގެ އަޣްލަބިއްޔަތުގެ އިރާދާ ނުވަތަ "ވިލް"ގެ ތަންފީޒު ކުރުންތަކެއް ކަމަށް ވާނީ އެއިރުންނެވެ. ދެން، ދިވެހިރާއްޖޭގެ ގާނޫނު ހަދާ މަޖިލިހަށް ބަލައިލަމާތޯއެވެ! ދިވެހިރާއްޖޭގައި6އޭޕްރިލް 2019 ގައި ބޭއްވުނު ބަރުލަމާނީ އިންތިޚާބުގެ ނަތީޖާޔާ ބެހޭގޮތުން ކޮމަންވެލްތު އޮބްޒަރވަރ ގްރޫޕުން ތައްޔާރު ކޮށް، ކޮމަންވެލްތުން ޝާއިޢު ކުރި ރިޕޯޓު ބައްލަވާށެވެ. އެ ރިޕޯޓުން އެނގޭ ގޮތުގައި، އިންތިޚާބުގައި ވޯޓު ލީ ދެލައްކަ ފަނަރަ ހާސް ފަންސާސް ތިން މީހުންގެ ތެރެއިން، މޯލްޑިވިޔަން ޑިމޮކްރެޓިކް ޕާޓީ (އެމްޑީޕީ) ގެ ކެންޑިޑޭޓުންނަށް ވޯޓު ލީ ނުވަދިހަ ހަ ހާސް ތިންސަތޭކަ ފަންސާސް ހަތަރު މީހުންނެވެ. އެއީ ވޯޓު ލީ މީހުންގެ އެންމެ 44.80 އިންސައްތަ މީހުންނެވެ. އެމްޑީޕީޔަށް ރައްޔިތުންގެ މަޖިލިހުގައި 65 ގޮނޑީގެ "ސުޕަރމެޖޯރިޓީއެއް" ލިބިފައި ވަނީ ރައްޔިތުންގެ ވޯޓުގެ މި މައިނޯރިޓީގެ ވޯޓުންނެވެ. މާނަ އަކީ، ދިވެހިރާއްޖޭގެ ގާނޫނު ހަދާ މަޖިލިހަށް މެންބަރުން ހޮވުމުގެ ނިޒާމު މި ހިނގަނީ، ރައްޔިތުންގެ ވޯޓުގެ މިންވަރާއި ބެހުންތައް، މަޖިލިހުގެ ތަޅުމުގައި ތަމްސީލު ވެވޭ ގޮތަށް ނޫންކަމެވެ. ދެހާސް ނަވާރަ ވަނަ އަހަރުގެ މަޖިލިސް އިންތިޚާބުގައި، މި ދެންނެވި ބޮޑު މައްސަލަ ނުކުތް ހިސާބުން، މަޖިލިހުގެ "އިލެކްޓޯރަލް ނިޒާމު" އިސްލާހު ކުރާން ވަގުތުން މަސައްކަތް ނުފެށީ ކީއްވެގެންތޯއެވެ؟ ރައްޔިތުންގެ އެންމެ 44.80 އިންސައްތަ ކަމަށް ވާ މައިނޯރިޓީއެއް، މަޖިލިހުގައި 75 އިންސައްތައިގެ "ސުޕަރމެޖޯރިޓީ" އަކަށް ތަރުޖަމާ ވެގެން ދިޔުން، އެއީ ޑިމޮކްރަސީ ކަމަށް ވާނޭ ގޮތަކީ ކޮބައިތޯއެވެ؟ ޑިމޮކްރަސީގެ ޗެންޕިއަނުން ކަމަށް ދައުވާ ކޮށް، ގައުމު ދުސްތޫރީ ގޮތުންނާއި ނިޒާމީ ގޮތުން އިސްލާހު ކުރާނަމޭ ކިޔައި ދައުވާ ކުރާ މީހުން، މި ހަގީގަތުގެ ވާހަކަ ނުދެއްކީ ކީއްވެގެންތޯއެވެ؟ ރާއްޖޭގެ ދުސްތޫރީ ނިޒާމުގައި، ޑިމޮކްރަސީގެ ނަޒަރުން ބަލާ އިރު، ހުރި އެންމެ ބޮޑު މައްސަލަ ކަމަކަށް ބެލެވޭ ފަދަ މި މައްސަލަ، މައްސަލައަކަށް ނުވީ ކީއްވެގެންތޯއެވެ؟\nޑިމޮކްރަސީއެއްގެ އެންމެ މުހިއްމު އަދި މައިގަނޑު އަސާސަކީ، ރައްޔިތުންގެ އަގީދާތަކާއި ގަބޫލުކުރުންތަކުގެ އަސާސުގައި ގައުމު ހިންގުމެވެ. ރައްޔިތުންގެ އިރާދާ އާއި ބަހާ އެއްގޮތަށް ދައުލަތުގެ ހުރިހައި ކަމެއް ބައްޓަން ކުރުމެވެ. ރައްޔިތުންގެ ޝުއޫރާއި ވިންދާއި އުއްމީދުތަކާ އެއްގޮތަށް ދައުލަތުގެ ކަންކަން ދާޚިލީ އަދި ޚާރިޖީ އެންމެހައި ކަންކަމުގައި ހިނގަމުން ދިޔުމެވެ. ރައްޔިތުންގެ މަސްލަހަތުތަކާއި، ރައްޔިތުންގެ ގައުމިއްޔަތުގެ މައްޗަށް ދައުލަތް ބިނާ ވެފައި އޮތުމެވެ. ވެރިކަމުގައި ތިބޭ ބަޔަކު، އެ ވެރިކަމަކީ ތިމާމެންނާ ހަވާލު ވެފައި ވާ އަމާނާތެއް ކަން ދަނެގެން، އެ އަމާނާތުގެ ވެރީން ކަމަށް ވާ ރައްޔިތުންގެ ގައުމީ ޝަޚްސިއްޔަތަށް ތެދުވެރި ވުމާ އެކު، ރައްޔިތުންގެ ފިކުރާއި އެދުންތަކާ އެއްގޮތަށް ވެރިކަމުގެ އެންމެހައި ކަންކަން ބައްޓަން ކުރުމެވެ. ރައްޔިތުން ކުރެ ބާރުގަދަ ނުވަތަ އަޑުގަދަ މަދު ބައެއްގެ އެޖެންޑާތަކުގެ ބަދަލުގައި، ރައްޔިތުންގެ އަޣްލަބިއްޔަތުގެ ވިސްނުމާ އެއްގޮތަށް ހުރިހައި ކަމެއް ވެސް ކުރުމެވެ.\nދެން، އިންސާފު ކުރައްވާށެވެ!\nފުރަތަމަ ކަމަކަށް، އެމްޑީއެން އެވެ ކިޔުނު "އިސްލާމޮފޯބިކް" ޖަމްއިއްޔާއަކުން ދިވެހިރާއްޖޭގެ ގާނޫނުއަސާސީ އާއި ގާނޫނާ ޚިލާފަށް، ދިވެހި ރައްޔިތުންގެ 90 އިންސައްތައަށް ވުރެ ގިނަ މީހުންގެ ދީން ކަމަށް ވާ އިސްލާމް ދީނާ މެދު އެއްވެސް އަސާސެއް ނެތި ނަފްރަތާއި ދޮގުތަކުން ރިޕޯޓު ލިޔުނީމާ، ދިވެހި ރައްޔިތުން ކަރު ފަޅައިގެން ދާ ވަރަށް އެމީހުންގެ މައްޗަށް ގާނޫނު ހިންގާށޭ ބުނުމުން، ދައުލަތް ހިންގާން ތިބި މީހުން ހެދީ ކިހިނެއްތޯއެވެ؟ ދިވެހި ރައްޔިތުންގެ އިރާދާ އާއި ޝުއޫރުތަކާއި އެދުމަށް އިހުތިރާމު ކޮށް، ދިވެހި ޑިމޮކްރަސީގެ ބިންގާ ކަމަށް ވާ ގާނޫނުއަސާސީ އާއި ގާނޫނުގެ ބާރު ހިންގީތޯއެވެ؟ ނުވަތަ މި ހުރިހައި އެއްޗެއްސަށް ކުޅު ޖެހުމަށް ފަހު، އެ ޖަރީމާ ހިންގި މީހުން ދައުލަތުގެ ބޮޑެތި މަގާމުތަކަށް ލައި، އެމީހުންނަށް ހިމާޔަތާއި ރައްކައުތެރިކަން ދިނީތޯއެވެ؟ ކަން ކުރެވުނީ ހަމަ ޑިމޮކްރަސީގެ އުސޫލުންތޯއެވެ؟\nދެވަނަ ކަމަކަށް، "ނަފްރަތު ހުއްޓުވާށޭ" ކިޔައިގެން، ދިވެހި ރައްޔިތުންގެ 90 އިންސައްތައަށް ވުރެ ގިނަ ބައެއްގެ ޝުއޫރުތައް ޒަޚަމް ކުރަމުން، އިސްލާމް ދީނާ ދެކޮޅު އަދި އިސްލާމޮފޯބުން ރައްކައުތެރި ކުރާ ގާނޫނެއް ހަދާން މިހާރު އެ އުޅޭ އުޅުން ފެތޭނީ ކޮން ގޮޅިއަކަށްތޯއެވެ؟ އެއީ ޑިމޮކްރަސީތޯއެވެ؟ ގައުމެއްގެ ރައްޔިތުންގެ 90 އިންސައްތައަށް ވުރެ ގިނަ މީހުން އެ ދީނަކަށް ލޯބި ކުރާ އަދި ތަބާ ވާ ދީން ނިކަމެތި ކުރުމަށް، ރައްޔިތުން ރެޔާ ދުވާލު އިއްވަމުން ގެންދާ ބަސްތަކަށް ގޮން ޖަހައިފައި، މަސައްކަތް ކުރާ ކުރުން ޑިމޮކްރަސީއަށް ވާ ގޮތަކީ ފަހެ ކޮބައިތޯއެވެ؟\nތިންވަނަ ކަމަކަށް، އިންޑިއާގައި މިހާރު އޮތް ކަނާތު ފިޔައިގެ ހަރުކަށި ބީޖޭޕީ ސަރުކާރުގެ އިސްތިއުމާރީ އަދި ސާމުރާޖީ ރޭވުންތަކާއި އަމަލުތަކުގެ ބިރުވެރި އުޑިއެއްގައި ދިވެހި ގައުމު ފިތެމުން ގޭނެމުން މިއޮއް ދަނީއެވެ. އެ ސަރުކާރަކީ ގުޖުރާތުން ދިއްލީން ކަޝްމީރާ ހަމަޔަށް މުސްލިމުންގެ ލޭގެ ކޯރުތައް ދަމައިލި، އަދި ދުނިޔޭގައި މިހާރު އޮތް ސަރުކާރުތަކުގެ ތެރެއިން އިސްލާމް ދީނާއި މުސްލިމުންނާ މެދު ފައުޅުގައި އެންމެ ބޮޑު އަދާވާތްތެރިކަމެއް ދައްކަމުން ގެންދާ ސަރުކާރެވެ. ދިވެހި ސަރުކާރާއި ރައްޔިތުންގެ މަޖިލިހަކީ ބީޖޭޕީގެ އަމުރު މި ގައުމުގައި ހިންގުމަށް އޮތް ކައުންސިލަކާއި ގަވަރުނަރު އޮފީހަކަށް ވެ ނިމިއްޖެއެވެ. ރާއްޖޭގައި ހުންނަ އިންޑިއާގެ ހައި ކޮމިޝަނަކީ "އޮކިޔުޕޭޝަން މެނޭޖްމަންޓް އޮފީހަކަށް" ދަނީ ބަދަލު ވަމުންނެވެ. ބީޖޭޕީ ސަރުކާރުން ބޭނުން ދިވެހިރާއްޖޭގެ ކޮންމެ ތަނެއްގައި، އެ ބައެއްގެ އަތްތައް ކަޝްމީރީ މުސްލިމް ލެއިން ތަތް ތެޅިފައި ވާ ހިންދޫ ސިފައިން ބައިތިއްބައި އަސްކަރީ ވަސީލަތްތައް ގާއިމު ކުރަނީއެވެ. ބީޖޭޕީ ސަރުކާރުން ހިތުހުރި ގޮތަކަށް ލިޔެ އިބާރާތް ކޮށްގެން ގެނައި ކޮންމެ އެއްބަސްވުމެއްގައި ދިވެހި ސަރުކާރުން އާދެ މަ ސާހިބާއޭ ބުނަމުން ސޮއި ކުރަނީއެވެ. އެ އެއްބަސްވުންތަކުގައި ހުރީ ކޮން އެއްޗެއް ހެއްޔޭ ދިވެހި ރައްޔިތުން ސުވާލު ކުރީމާ، އެއީ ކަލޭމެން ބަލާކަށް ޖެހޭ އެއްޗެއް ނޫނޭ ބުނެ، ދިވެހިރާއްޖޭގެ ގާނޫނުއަސާސީ އާއި ގާނޫނުތަކާ ޚިލާފަށް އެ އެއްބަސްވުންތައް ސިއްރު ކޮށް ފޮރުވަނީއެވެ. އަދި ސިއްރު ކޮށް ފޮރުވާ ސަބަބާ ބެހޭގޮތުން ގުރޭޑު ހަތެއްގެ ދަރިވަރަކު ވެސް ގަބޫލު ނުކުރާ ޒާތުގެ ރޯ ބުހުތާން ދޮގުތައް ހަދަހަދައިގެން، ދިވެހި ރައްޔިތުންގެ ބުއްދިތަކަށް ފުރައްސާރަ ވެސް ކުރަނީއެވެ. ބުނެވޭ ގޮތުގައި، ދިވެހި ސަރުކާރުގެ އިސް ވެރީންނާއި ރައްޔިތުންގެ މަޖިލިހެކޭ ކިޔައިފައި އޮންނަ ތަނުގައި ތިބޭ އެތައް ބަޔަކާއި، ޚުދު އިދިކޮޅު ސިޔާސީ ޕާޓީތަކުގެ ވެސް އެތައް ބަޔަކު ތިބީ ބީޖޭޕީ ސަރުކާރުގެ ދަށުޖެހިފަ އެވެ. ބުނެވޭ ގޮތުގައި، ދިވެހިރާއްޖޭގެ މީޑިއާގެ އެތައް އިދާރާތަކަކަށާއި އެތައް ނޫސްވެރީންނަށް "އޮކިޔުޕޭޝަން މެނޭޖްމަންޓް އޮފީހުން" ގެންދަނީ، ބީޖޭޕީގެ މަސްލަހަތު ރައްކައުތެރި ކޮށް، ދިވެހި ގައުމަށް ކުރިމަތި ވެފައި އޮތް ބިރުވެރިކަމާ މެދު ރައްޔިތުން ކަނު ކުރުމުގެ ލިޔުންތައް ލިޔުމަށް ޓަކައި ރިޝްވަތު ބަހަމުންނެވެ. މިއީ ތެދު ކަމަށް ވަންޏާ، މިއަދަކީ ދިވެހި ތާރީޚު ދެކެފައި ވާ އެންމެ ކަޅު އެއް ދުވަހެވެ. މިއީ ތެދު ކަމަށް ވަންޏާ، ދިވެހި ބިމުގައި ދިވެހި ގައުމާ ދެކޮޅަށް ހިންގެމުން މި ދަނީ މުޙައްމަދު ތަކުރުފާނާއި ޢަލި ރަސްގެފާނާއި ދޮން ބަންޑާރައިންނާއި ޝަހީދު ޙުސައިން އާދަމަށް ހަމަޖެހުމާ އެކު ގަބުރުގައި ވެސް ނުތިއްބެވޭ ފަދަ ބިރުވެރި ޖަރީމާތަކެވެ. އެކަމަކު މި ކަންކަން ބަލާނޭ ބަޔަކު ނެތެވެ. މި ކުށްތައް ތަހުގީގު ކުރާނޭ ބަޔަކު ނެތެވެ. ދިވެހި ގައުމާއި ރައްޔިތުންގެ ސަލާމަތަށް ޓަކައި ފުރާނައިން ގުރުބާން ވާނަމޭ ބުނެ ހުވައި ކޮށް، ރައްޔިތުންގެ ފައިސާއިން މުސާރަ ކައިގެން ތިބޭ އަސްކަރީ ވެރީން ތިބީ މި ކުޅިގަނޑު ތަންފީޒު ކޮށްދޭ އެހީތެރީންގެ ގޮތުގައެވެ. މިކަމާ ދެކޮޅަށް ގައުމަށް ހެޔޮ އެދޭ ލިޔުންތެރީންނާއި ޅެންވެރީން އެމީހުންގެ ޝުއޫރުތައް ރެޔާ ދުވާލު ފައުޅު ކުރަނީއެވެ. މީސްމީޑިއާގައި ރައްޔިތުން އެކަމާ ދެކޮޅަށް އުތުރެނީއެވެ. ދިވެހި ސަރުކާރުން ތިޔަހެން ނުހައްދަވާށޭ ބުނެ ރޮއި އާދޭސް ކުރަނީއެވެ. އެކަމަކު ސަރުކާރާއި ރައްޔިތުންގެ މަޖިލިސް އޮތީ ރައްޔިތުންނަށް ގޮން ޖަހައިފައި، ބީޖޭޕީ ސަރުކާރުގެ އޯޑަރުތައް ތަންފީޒު ކުރުމުގައެވެ. މާދަމާ ދިވެހި ރައްޔިތުން އުޅޭން ޖެހޭނީ ކަޝްމީރުގެ ރައްޔިތުން އުޅޭ ހާލުގައި ތޯ، ނުވަތަ މިއަދު ލަކްޝަދީބުގެ ރައްޔިތުން އެތިބި ހާލުގައިތޯ މި ސުވާލު މިއަދު ވެފައި ވަނީ ބޮޑު ސުވާލަކަށެވެ. މި ކަންކަން ކުރަމުން މި ގެންދަނީ، ބޮޑު އާލަމީ ވަބާއެއްގެ ދަށު ވެ ދިވެހި ގައުމު އިނދަ ޖެހި، އެތައް ރައްޔިތުންނެއް މަރު ވެ، އެތައް އާއިލާތަކެއް އިގުތިސާދީ ގޮތުން ބިކަ ވެ، ހިތާމައިގެ މައްޗަށް ހިތާމަ ޖެހިފައި އޮތް ދަނޑިވަޅެއްގައި، ދިވެހި ރައްޔިތުންނާ މެދު އެއްވެސް ކުލުނެއް އަދި ރަހުމެއް ނެތް ގޮތުގައި ކަމީ، ބަޔަކު އަޖާއިބު ވެ އަންތަރީސް ވާނޭ ކަމެކެވެ. އަމިއްލަ ލެޔާ މެދު މިފަދަ އިހާނެތި ގޮތެއްގައި ކަން ކުރުން ހެޔޮ ވާނޭ ގޮތަކީ ކޮބައިތޯއެވެ؟ މިއަށް ވެސް ކިޔާނީ ހަމަ ޑިމޮކްރަސީއޭ ތޯއެވެ!\nޑިމޮކްރަސީގެ މަފްހޫމާއި ތައުރީފު ލާޒިމު ކުރާ ކަންކަމުގެ އިތުރުން، ހަރުދަނާ އަދި ރަނގަޅު ޑިމޮކްރަސީތަކުގައި ފުރިހަމަ ވާން ޖެހޭ ކަމަށް ގަބޫލު ކުރެވޭ އެހެން މަބްދައުތަކަކާއި އުސޫލުތަކެއް ވެސް ހުރެއެވެ. ފާއިތު ވެދިޔަ ދެ އަހަރެއްހައި ދުވަހުގެ ތެރޭގައި، އެ ހުރިހައި އުސޫލުތަކެއް ހެން ދިވެހި ސަރުކާރާއި ރައްޔިތުންގެ މަޖިލިހުން މުގުރައިލައިފައި ވެޔޭ އަޅުގަނޑު ދަންނަވައިފިއްޔާ، ބައެއް ބެއިފުޅުން ދަންނަވާނީ އަޅުގަނޑު ޒާތީ ވެގެން، ސިޔާސީ ވެގެން ވާހަކަ ދައްކަނީ ކަމަށެވެ. ނަމަވެސް އެއީ ހިތި ހަގީގަތެވެ. ބައެއް ކަންކަމަށް ބަލައިލަމާ ހިންގަވާށެވެ.\nއެއް ކަމަކީ، އަޣްލަބިއްޔަތުގެ ބާރުގެ ދަށުން ވެރިކަން ހިންގާ އިރު ވެސް، ބައިމަދު ޖަމާއަތްތަކާއި އިދިކޮޅު މީހުންނާ މެދު އަނިޔާވެރި ނުވުމެވެ. އެއީ ވެސް ގައުމީ އަޚުން އަދި އުޚްތުންގެ ގޮތުގައި ބެލުމެވެ. އެމީހުންނަށް އިހުތިރާމު ކުރުމެވެ. ގައުމު ހިންގުމުގައި އެމީހުންގެ ރައުޔަށް ވެސް ކޮންމެވެސް ވަރަކަށް ނަމަވެސް ބެލުމެވެ. ގާނޫނުގެ ރައްކައުތެރިކަން ސިޔާސީ ގޮތުން ތިމާމެންނާ އިދިކޮޅު މީހުންނަށް ވެސް ހަމަހަމަ ގޮތެއްގައި ލިބިދިނުމެވެ. ނަމަވެސް މިއަދު ދިވެހި ސިޔާސީ މަސްރަހުގައި އިދިކޮޅު ސިޔާސީ އަޑު ވަނީ ކަނޑުވައިލެވިފައެވެ. އެއް ކުށެއްގެ ތުހުމަތު ކުރެވޭ މީހުންގެ ތެރެއިން، އިދިކޮޅު ސިޔާސީ ލީޑަރުންގެ މައްޗަށް ދައުވާ ކުރެވި، ޝަރީއަތް ކުރެވި، އެމީހުން ޖަލަށް ލެވޭ އިރު، ސަރުކާރާއި މަޖިލިހުގެ "ގުޑް ބުކް"ގައި ތިބޭ މީހުން މިނިވަންކަމާ އެކު އުޅެނީއެވެ. އެހެންޏާ ގޭގައެވެ. ނުވަތަ އިނގިރޭސި ވިލާތުގައި، ފެންނަ އަދި "އަތުޖެހޭ" ހިސާބުގައި "ފިލައިގެން" ނެވެ. ބައެއް މީހުން ކުށްތަކަށް އަރައިގަތުމުން ކޯޓުތަކުގައި ދައުވާ އުފުލޭ އިރު، ހަމަ އެ ކުށްތައް އެހެން މީހުން ކުރުމުން ކޯޓުން ބޭރުން ޕްރޮސިކިޔުޓަރ ޖެނެރަލްގެ އޮފީހުގެ ތެރެއިން އެމީހުންގެ ކިބައިގައި "ކުށުގެ ނިޔަތް" ނެތް ކަމަށް "ހުކުމް" ކުރެވިގެން މައްސަލައިގެ ފައިލުތައް ބަންދު ކޮށްލެވެނީއެވެ. މަޖިލިހުގެ ޖަލްސާތައް، ގާނޫނުއަސާސީ އާއި ގާނޫނުތަކާ ޚިލާފަށް، ގަދަބަދަވިކަމުގެ ބޭނުން ކޮށްގެން، އިދިކޮޅު މެންބަރުން ބިންމަތީގައި ދަމައި ތަޅުމުން ބޭރު ކޮށްގެން އެބަ ކުރިޔަށް ގެންދެއެވެ. މަޖިލިހާއި ސަރުކާރުގެ ކަޅު ލިސްޓުގައި ނަން އޮންނަ ސިޔާސީ ލީޑަރުން ނުވަތަ ރައްޔިތުން އަނބިދަރީންނާ އެކު މަގުމަތީގައި އުޅެނިކޮށް، ވެރިކަން ކުރާ ޕާޓީގެ އެކްޓިވިސްޓުން އެމީހުންނާ ދިމާ ކޮށް ހުތުރު އެއްޗެތި ގޮވައި، ބިރު ދައްކައި، އަމާންކަމާ އެކު މުޖުތަމައުގައި ދިރިއުޅުމުގެ އަސާސީ ހައްގު އެމީހުންގެ ކިބައިން ނިގުޅައިގަނެ، ގާނޫނުލްއުގޫބާތުގައި ތަޖުރީމު ކުރެވިފައި ވާ ކުށްތަކެއް ކުރުމުން، ރައްޔިތުންގެ މަޖިލިހުގެ ސުޕަރމެޖޯރިޓީން ފާސް ކުރަނީ އެކަމަށް ތާއީދު ކޮށް، އެފަދަ ކަންކަން އިތުރަށް ވެސް ކުރާން ޖެހޭ ކަމަށް ބުނާ ގަރާރެވެ. މި ކަންކަމަށް ބެލުމުން، އިދިކޮޅު ފަރާތްތަކާއި، ބާރު އޮތް މީހުންނާ ފިކުރު ތަފާތު މީހުންނާ މެދު އަމަލު ކުރެވެނީ ކޮން ގޮތަކަށްކަން ސާފެވެ. އެންމެންގެ މައްޗަށް ހަމަހަމަކަމާ އެކު ގާނޫނު ހިންގޭ މިންވަރު ވަރަށް ރީތިކޮށް އެބަ ފެނެއެވެ. މިއީ ޑިމޮކްރަސީތޯއެވެ؟\nއަނެއް ކަމަކީ، ގާނޫނުއަސާސީއަށް ބޯލެނބުމާއި، ގާނޫނުގެ ހުކުމް ނުވަތަ "ރޫލް އޮފް ލޯވ" ނެގެހެއްޓުމާއި، ބާރުތައް ވަކި ވުމުގެ މަބްދައު ދެމެހެއްޓުމާއި، ޖުޑީޝަރީގެ މިނިވަންކަމާއި މުސްތަގިއްލުކަމަށް ހުރުމަތްތެރިކޮށް ހިތުމާއި، މިނިވަން އަދި މުސްތަގިއްލު ޖުޑީޝަރީގެ ވަސީލަތުން ސަރުކާރާއި މަޖިލިސް ވެސް ގާނޫނުއަސާސީއަށް ޖަވާބުދާރީ ވުމެވެ. މީގެ ތެރޭގައި ވެސް، މިއަދުގެ ރައްޔިތުންގެ މަޖިލިހުގެ "ސުޕަރމެޖޯރިޓީ" އާއި ސަރުކާރު ގުޅިގެން މުގުރައިނުލާ އެއްމެ އުސޫލެއް ވެސް ނެތެވެ. ހަނދުމަފުޅު ކުރައްވާށެވެ! ޖުޑީޝަލް ސަރވިސް ކޮމިޝަނުގެ އެކުލެވުން އޮތް ގޮތުން އެ ކޮމިޝަނުގައި ސިޔާސީ މީހުން ތިބޭތިބުމަކީ ޖުޑީޝަރީ މިނިވަން ނުވާނޭ ސަބަބު ކަމަށް، 2018 ގެ ކުރީން މި އެންމެ ބެއިފުޅުން ހަރު އަޑުން ވިދާޅުވަމުން ގެންދެވިއެވެ. ދެން، 2018ގައި ވެރިކަން، އަދި 2019ގައި މަޖިލިހުގެ ސުޕަރމެޖޯރިޓީ ލިބިވަޑައިގަތުމުން ހެއްދެވީ ކިހިނެއްތޯއެވެ؟ އެ ކޮމިޝަން މިނިވަން ކުރެއްވީތޯއެވެ؟ ނުވަތަ އެތަނަށް އެމްޑީޕީގެ ލީޑަރުންނާއި އެކްޓިވިސްޓުން ލައްވަވައިގެން، އެ ތަނަކީ އެމްޑީޕީގެ ގޮތްޕަކަށް ބަދަލު ކުރެއްވީތޯއެވެ؟ ކޯޓުތަކާ މެދު ކަން ކުރެއްވި ގޮތް ބައްލަވާށެވެ! ސުޕްރީމް ކޯޓުގެ ވާހަކަ އެކަނި ދައްކާ ނަމަ، 2019 ވަނަ އަހަރުގެ ތެރޭގައި، ކަނޑައެޅިގެން ގާނޫނުއަސާސީއާ ޚިލާފަށް ދިވެހިރާއްޖޭގެ އުއްތަމަ ފަނޑިޔާރާއި ސުޕްރީމް ކޯޓުގެ އެހެން ފަނޑިޔާރުން މަގާމުން ވަކި ކުރެއްވިއެވެ. ދެން، ގާނޫނުއަސާސީއާ ޚިލާފަށް ހުސް ކުރެވުނު ފަނޑިޔާރުކަމުގެ ގޮނޑިތަކަށް އެހެން ބެއިފުޅުން ލެއްވެވިއެވެ. އެ ލެއްވެވި ބައެއް ބެއިފުޅުންނަކީ، އިސްލާމީ ޝަރީޢަތުގެ އެއްވެސް އިލްމެއް ނެތުމުގެ ސަބަބުން، ސުޕްރީމް ކޯޓުގެ ފަނޑިޔާރުކަމަށް ޝަރުތު ވެސް ހަމަ ނުވާ – އާދޭހެވެ! އިސްލާމީ ޝަރީޢަތުގެ އިލްމު މަތީ ދަރަޖައިގައި ހާސިލު ކޮށްފައި ނުވާ މީހަކު ސުޕްރީމް ކޯޓުގެ ފަނޑިޔާރުކަމަށް ލުން ދިވެހި ގާނޫނުއަސާސީ ހުއްދަ ކުރާ ކަމަށް ހީކުރާ މީހަކަށް އަދި ގާނޫނެއް ނޭނގެއެވެ – ބެއިފުޅުންނެވެ. ބައެއް ބެއިފުޅުންނަކީ، އިއްޔެ އެމްޑީޕީގެ މަގުމަތީ ތަހުރީކުގައި ރީނދޫ ގަމީސް ތުރު ކުރައްވައިގެން، ގާނޫނީ ވަކީލުންގެ ޕްރޮފެޝަނުގެ ސުލޫކީ މިންގަނޑުތަކަށް ވެސް ގޮން ޖައްސަވަމުން އުޅުއްވި ބެއިފުޅުންނެވެ. ނަތީޖާއެއްގެ ގޮތުން، މިއަދު ދިވެހިރާއްޖޭގައި އޮތީ އެމްޑީޕީގެ ގޮތްޕެއްގެ ގޮތުގައި އޮތް ޖުޑީޝަލް ސަރވިސް ކޮމިޝަނުގެ ދަށުގައި އޮންނަ، ދުސްތޫރީ ޝަރްޢިއްޔަތު ނެތް އެތައް ފަނޑިޔާރުންނެއް ތިއްބެވި، "ޑީ ފެކްޓޯ" ސުޕްރީމް ކޯޓެކެވެ. ދުސްތޫރުގެ މާއްދާތަކުގައި މިނިވަން އަދި މުސްތަގިއްލު ފަނޑިޔާރުގެއެއްގެ ގޮތުގައި ބިނާ ކުރި ޖުޑީޝަރީ، ރައްޔިތުންގެ މަޖިލިހުގެ "ސުޕަރމެޖޯރިޓީ" އާއި އެމްޑީޕީގެ އަތުގައި އެއް ކޮޅު އޮތް ވައުގަނޑެއްގެ އަނެއްކޮޅު އޭގެ ކަރުގައި އެއްސިފައި އޮތް "ޕެޓަކަށް" ވެއްޖެއެވެ. ފަނޑިޔާރުގޭގެ މިނިވަންކަމާއި، މިނިވަން ފަނޑިޔާރުގޭގައި ރައްޔިތުންގެ މަޖިލިހާއި ސަރުކާރު ޖަވާބުދާރީ ކުރުވުމުގެ މަބްދައާއި އެ މަބްދައު ކަނޑައެޅި ދުސްތޫރީ ނައްސުތައް ދިރިތިއްބައި ވަޅުލެވިއްޖެއެވެ. މިއީ "ޑިމޮކްރަސީ" ކަމަށް ވަންޏާ، އަޖާއިބުން އަޖާއިބެވެ!\nމި ކަހަލަ އެތައް ވާހަކައެއް އަދިވެސް އެބަހުއްޓެވެ. ނަމަވެސް މި ހިސާބަށް ކުރު ކޮށްލާނަމެވެ. މި ދެންނެވި މިންވަރުން ވެސް، ދިވެހިރާއްޖެ އަކީ "ޑިމޮކްރަސީގެ ނަމޫނާއެކޭ" ވިދާޅުވެގެން އެ ދައްކަވާ ވާހަކަތަކަކީ އެއްވެސް އަސާސެއް ނެތް ދޮގުވެރި ވާހަކަތައްކަން ވިސްނާ ބަޔަކަށް ސާބިތު ވާނެއެވެ. ގައުމެއްގައި ޑިމޮކްރަސީ އޮންނާނީ އިޚްލާސްތެރި، ތެދުވެރި، ގައުމުގެ ރައްޔިތުންގެ ޝަޚްސިއްޔަތާއި ފިކުރާއި އުއްމީދުތައް ދެނެގެން، އެ ކަންކަމުގެ މަތީގައި، ރައްޔިތުންނާއި ގައުމު ދެކެ ލޯބީން، ވެރިކަން ކުރާ ބަޔަކު ވެރިކަމުގައި ތިބެގެންނެވެ. އެފަދަ ޑިމޮކްރަސީއެއް ރާއްޖޭގައި މިއަދު ނެތީ އެކަންޏެއް ނޫނެވެ. ދިވެހި ރައްޔިތުން މިހާރު އެ ޣަފުލަތެއްގެ ނިދީގައި ތިބި ޣަފުލަތުން ވަރަށް މަތިވެރި ހެއިލުމަކުން ހަމަ މިއަދު ހެއިނުލައިފިއްޔާ، އެ ޑިމޮކްރަސީ އަންނާކަށް ދިވެހި ގައުމެއް ވެސް މާދަމާ ވުޖޫދުގައި ނެތުން އެކަށީގެން ވެއެވެ.\nޕީޖީގެ ޗެޓްލޮގާ ގުޅިގެން އުފެދޭ ބޮޑު ސުވާލު\nސިޔާސީ މަޤާމުތަކާ މެދު މަވޯޓާގެ ވާހަކައާ ގުޅިގެން ބަހެއް\nވާރވުއަރޑާއި ވާރވުއަރޑިއްޔަ ބަންޓޫން\nމާލޭ ޤާޟީންނާއި ރަށްރަށުގެ މެޖިސްޓްރޭޓުން\nދިވެހި ޤައުމުގެ ހީރަސް ކެނޑެމުން ދާ އިރު ...


Catalonia ge kureege leader hayyaru kurumuge amuru Spain in...\nދުނިޔެ - ކެޓަލޯނިއާ މައްސަަލަ\nކެޓަލޯނިއާގެ ކުރީގެ ލީޑަރު ހައްޔަރުކުމުގެ އަމުރު ސްޕޭނުން ބާތިލްކޮށްފި\nހައްޔަރު ކުރުމުގެ އަމުރު ބާތިލް ކޮށްފައި ވަނީ ސުޕްރީމް ކޯޓުން\nޕުއިޖެމޮންޓުގެ ގާތް ރަހްމަތްތެރިން ދޫކޮށްލުމަށް ވަނީ އަމުރު ކޮށްފައި\nކެޓެލޯނިއާ މިނިވަންކުރުމަށް އިސްކޮށް އުޅުއްވީ ޕުއިޖެމޮންޓް\nކ. މާލެ 20 ޖުލައި 2018 | ހުކުރު 13:17 1,524\nކެޓަލޯނިއާގެ ކުރީގެ ލީޑަރު ކާލްސް ޕުއިޖެމޮންޓް - ރާއްޖެއެމްވީ\nސްޕޭންގެ ސަރަހައްދެއްކަމަށްވާ ކެޓަލޯނިއާގެ މިނިވަންކަން މިދިޔަ އަހަރު އިއުލާން ކުރެއްވި ލީޑަރު ކާލްސް ޕުއިޖެމޮންޓް ހައްޔަރުކުރަން ނެރުނު އަމުރު ސްޕެއިންގެ ސުޕްރީމް ކޯޓުން ބާތިލް ކޮށްފިއެވެ.\nޕުއިޖެމޮންޓާ އެކު ކެޓަލޯނިއާގެ މިނިވަންކަމުގެ މަސައްކަތުގައި އިސްކޮށް އުޅުނު އިތުރު ފަސް ފަރާތެއް ހައްޔަރުކުރުމުގެ އަމުރުވެސް ވަނީ ބާޠިލްކޮށްފައެވެ. ކެޓަލޯނިއާގެ ސަރަހައްދީ ސަރުކާރުގައި ވެސް އިސް ދައުރެއް އަދާކުރި އެ ބޭފުޅުން ވަނީ ސްޕެއިން އިން ހަރުކަށި ފިޔަވަޅު އަޅާފާނެ ކަމުގެ ބިރަށް ދިރިއުޅުން ގައުމުން ބޭރަށް ބަދަލު ކޮށްފައެވެ.\nކެޓަލޯނިއާގެ މިނިވަންކަން އިއުލާން ކުރުމަކީ ގައުމަށް ވެވުނު ބޮޑު ޚިޔާނާތެއް ކަމަށް ސްޕޭނުގެ މައި ސަރުކާރުން ސިފަކުރާއިރު މިދިޔަ އަހަރުގެ އޮކްޓޯބަރު މަހު އެކަން ކުރުމަށް އެންމެ އިސްކޮށް ހުންނެވީ ޕުއިޖެމޮންޓް އެވެ. އޭނާ ވެސް ވަނީ ސްޕެއިން އަޅާފާނެ ފިޔަވަޅަކަށް ގައުމުން ބޭރަށް ދިރިއުޅުން ބަދަލުކުރައްވާފައެވެ. ޕުއިޖެމޮންޓް ދިރިއުޅުން ބަދަލުކުރައްވާފައި ވަނީ ސިޔާސީ ހިމާޔާތުގެ ލިބިވަޑައިގެން، ބެލްޖިއަމްއަށެވެ.\nއެހެން ނަމަވެސް މި އަހަރު މާޗު މަހު ޑެންމާކަށް ކުރެއްވި ދަތުރުފުޅު ނިންމަވާލައްވައި އެއްގަމު މަގުން އެނބުރި ބެލްޖިއަމްއަށް ވަޑައިގަންނަވަނިކޮށް ޖަރުމަނުގެ އުތުރު ހިސާބަކުން އޭނާ ވަނީ ހައްޔަރު ކޮށްފައެވެ.\nޖަރުމަނުގެ ކޯޓަކުން އޭނާ ވަނީ ސްޕެއިންއާ ހަވާލު ކުރުމަށް އަމުރުކޮށްފައެވެ. އެ އަމުރު ނެރެން އެ ކޯޓުން ނިންމީ ސްޕެއިންއިން ޕުއިޖެމޮންޓް ހައްޔަރު ކުރުމުގެ އަމުރަށް ރިޔާއަތްކުރުމަށްފަހުއެވެ. ސްޕެއިން އިން އޭނާ ހައްޔަރު ކުރަން އަމުރު ނެރުނީ ރައްޔިތުންގެ ފައިސާ ނަހަމަ ގޮތުގައި ބޭނުންކުރި ކަމަށް ބުނެއެވެ. އަދި އެ އަމުރުގައި ކެޓަލޯނިއާގެ މިނިވަންކަން އިއުލާންކުރި ވާހަކައެއް ހިމެނިފައެއް ވެސް ނުވެއެވެ.\nސްޕެއިންގެ ކިބައިން ކެޓެލޯނިއާ ވަކިކޮށް މިނިވަން ދައުލަތަކަށް ހެދުމަށް ކުރެވުނު މަސައްކަތާ ގުޅިގެން ސްޕެއިންގެ މައި ސަރުކާރުން، ކެޓެލޯނިއާ ސަރަހައްދީ ސަރުކާރުގެ 13 ބޭފުޅެއްގެ މައްޗަށް ދައުވާ އުފުލާފައި ވެއެވެ. އޭގެ ތެރެއިން9ބޭފުޅަކު ސްޕެއިންގެ ޖަލަށް ލާފައިވާއިރު ބައެއް ބޭފުޅުން ގައުމުން ބޭރުގައި ތިއްބެވުމުގެ ސަބަބުން ހައްޔަރު ކުރެވޭގޮތެއް ވަނީ ނުވެފައެވެ.


Ras Online - ބޯޑަރ މައިލްސްގެ ފުރަތަމަ ބްރޭންޑް އެންބެސެޑަރ ރާއްޖެއަށް\nއަހުމަދު މަސްނޫމް 23 އޮކްޓޯބަރު 2021 - 11:31\nމޯލްޑިވްސް ބޯޑަރ މައިލްސްގެ ފުރަތަމަ ބްރޭންޑް އެންބެސެޑަރ ހޯޒޭ އެންރީކޭ ރާއްޖެ އަތުވެއްޖެއެވެ.\nބޯޑަރ މައިލްސްގެ ފުރަތަމަ އެންބެސެޑަރ، ސްޕެއިންގެ ހޯޒޭ އެންރީކޭއަކީ ކުރީގެ މަޝްހޫރު ފުޓްބޯޅަ ކުޅުންތެރިއެކެވެ. އޭނާ ވަނީ ނިއުކާސްލް، ލިވަޕޫލްގެ އިތުރުން ސްޕެއިންގެ ބައެއް ކްލަބްތަކަށް ވެސް ކުޅެފައެވެ. އޭނާ މިހާރު މަސައްކަތް ކުރަމުންދަނީ ބޮޑަށް މީޑިއާގެ ތެރޭގައެވެ.\nރާއްޖޭގެ ބޯޑަރ މައިލްސްގެ ބްރޭންޑް އެންބެސެޑަރަކަށް ހޯޒޭ އެންރީކޭ ހަމަޖައްސަފައިވަނީ ސެޕްޓެމްބަރ މަހުގެތެރޭގައެވެ. ބްރޭންޑް އެމްބެސެޑަރަކަށް ހަމަޖެއްސުމަށްފަހު އޭނާ ރާއްޖެއައި ފުރަތަމަ ދަތުރުގައި ވެލާނާ އިންޓަރނޭޝަނަލް އެއަރޕޯޓުން އެނާއަށް މަރުހަބާ ކިޔާފައި ވަނީ ޓޫރިޒަމް މިނިސްޓްރީއާއި މޯލްޑިވްސް އިމިގްރޭޝަން އަދި އެމްއޭސީއެލްގެ އިސްވެރިންނެވެ.\nThe first Brand Ambassador of the Maldives Border Miles visits Maldives for the promotional purposes of the Program and Maldives asadestination.\nRead more: https://t.co/hmYpjO0XPb\n.#bordermilesmv #VisitMaldives pic.twitter.com/tvJ80FoMnH\n— Maldives Border Miles (@BorderMilesMv) October 22, 2021\nމި ދަތުރުގައި ޖޯސް ބޯޑަރ މައިލްސް ޓީމާއިއެކު ވަރަށް ގާތުން ރާއްޖެ އިޝްތިހާރުކުރުމުގެ މަސައްކަތުގައި ބައިވެރިވާނެއެވެ. އެގޮތުން އޭނާއަށް ރާއްޖެއިން ކުރެވޭ ތަޖުރިބާއާއި ބޯޑަރ މައިލްސްގެ މެންބަރަކަށް ވުމުގެ ސަބަބުން ލިބޭ ފައިދާތައް ކިޔައިދީ ރާއްޖެ އިޝްތިހާރުކުރާނެއެވެ.\nމޯލްޑިވްސް ބޯޑަރ މައިލްސް ޕްރޮގްރާމަކީ ކޯވިޑް-19ގެ ބަލިމަޑުކަމާއެކު ދިވެހިރާއްޖޭގެ ބޯޑަރު ބަންދުކުރުމާ ގުޅިގެން، ފަތުރުވެރިން ރާއްޖެއައުން ހުއްޓި، ޤައުމުގެ އިޤްތިޞާދަށް އައި ހީނަރުކަމުން އަރައިގަނެ، ރާއްޖޭގެ ފަތުރުވެރިކަން އާ ހަރުފަތަކަށް ގެންގޮސް، އިތުރަށް ކުރިއެރުވުމަށްޓަކައި މޯލްޑިވްސް އިމިގްރޭޝަނުން އިސްނަގައިގެން ތައާރަފްކޮށްފައިވާ ޕްރޮގުރާމެކެވެ. މިއީ ދުނިޔޭގައި ވެސް މިފަދަ ޕްރޮގްރާމެއް ފެށި ފުރަތަމަ ފަހަރެވެ.


MUSCMV ge Futsal Team ifthithaahu kohffi\nއެމްޔޫއެސްސީއެމްވީގެ ފުޓްސަލް ޓީމް އިފްތިތާހުކޮށްފި\nއިނގިރޭސިވިލާތުގެ މަޝްހޫރު ފުޓްބޯޅަ ކްލަބެއްކަމަށްވާ މެންޗެސްޓަރ ޔުނައިޓެޑްގެ ސަޕޯޓަރުންގެ ދިވެހިރާއްޖޭގެ ފޭން ކްލަބެއްކަމަށްވާ މެންޗެސްޓަރ ޔުނައިޓެޑް ސަޕޯރޓާރސް ކްލަބް މޯލްޑިވްސް (އެމްޔޫއެސްސީއެމްވީ)އިން ފުޓްސަލް ޓީމެއް ތައާރަފްކޮށްފިއެވެ.\nރޭ ކްލަބް360ގައި އޮތް ރަސްމިއްޔާތެއްގައި ވަނީ މި ޓީމްގެ ޖާރޒީ އިފްތިތާހުކޮށް، ކުޅުންތެރިންނަށް ޖާޒީ ހަވާލުކޮށްފައެވެ. މި ރަސްމިއްޔާތުގެ ޝަރަފުވެރި މެހެމާނެއްގެ ގޮތުގައި ބައިވެރިވެ ވަޑައިގެންނެވީ ފުޓްބޯޅަ ކޯޗު މުހައްމަދު ނިޒާމް (ނިޒާމްބެ)އެވެ.\nއެމްޔޫއެސްސީއެމްވީގެ ފުޓްސަލް ޓީމުން ބައިވެރިވާ ފުރަތަމަ މުބާރާތަކީ މަޅި އެމްވީގެ ފަރާތުން އިންތިޒާމް ކުރާ މަޅި ފުޓްސަލް ޗެލެންޖެވެ. މި ޖާޒީގެ އެންމެ ޚާއްސަ އެއް ސިފައަަކީ ލޭ ހަދިޔާކުރުމަށް ހިތްވަރުދީ ލިޔެފައިވާ މެސެޖެވެ. އެގޮތުން ޖާޒީގެ ކުރިމަތީގައި ވަނީ "GIVE BLOOD SAVE A LIFE"، ޝިއާރު ހިމަނާފައެވެ.\nރޭގެ ރަސްމިއްޔާތުގައި މި ޖާޒީ ވަނީ މޯލްޑިވްސް ބްލަޑް ޑޯނަރސްއަށް ހަދިޔާކޮށްފައެވެ.\nމީގެ އިތުރުން ރޭގެ ރަސްމިއްޔާތުގައި ވަނީ އެމްޔޫއެސްސީއެމްވީގެ ޕާޓްނަރުންނާ އެކު އެއްބަސްވުމެއްގައި ސޮއިކޮށްފައެވެ. އެގޮތުން އެ ކްލަބްގެ އޮފިޝަލް ސްޕޯޓްސް ޕާޓްނަރގެ ގޮތުގައި މަޅި މޯލްޑިވްސް ވަނީ ހަމަޖައްސާފައެވެ. އަދި އޮފިޝަލް މެޗް ސްކްރީނިންގ އަދި ފުޑް އެންޑް ބެވަރޭޖް ޕާޓްނަރެއްގެ ގޮތުގައި ކްލަބް 360 މޯލްޑިވްސް ވަނީ ހަމަޖައްސާފައެވެ.\nމިނިސްޓްރީ އޮފް ޔޫތް އެންޑް ސްޕޯރޓްސްގައި ރަޖިސްޓްރީކުރެވިފައިވާ އެމްޔޫއެސްސީއެމްވީގެ މަގްސަދަކީ މެންޗެސްޓަރ ޔުނައިޓެޑް ކްލަބްގެ ގިނަ ސަޕޯޓަރުން އެއްތަންކޮށް، ގިނަ ޖީލުތަކަކަށް މެންޗެސްޓަރ ޔުނައިޓެޑް ސަޕޯޓަރުން ދިރުވާ އާލާ ކުރުމެވެ.


Masthuvaa thakethi gengulhunu kamah Rhea ehbasvehje! – Iru\nމަސްތުވާތަކެތި ގެންގުޅުން ކަމަށް ރިއާ އެއްބަސްވެއްޖެ!\nއެކްޓަރު ސުޝާންތު ސިންގް ރާޖްޕުތުގެ މަރުގެ ތަހުގީގުގެ ތެރެއިން ކުރި ފަޅައިގެން އައި މަސްތުވާތަކެތީގެ މައްސަލައިގައި އޭނާގެ ލޯބިވެރިޔާ ރިއާ ޗަކްރަބަތީގެ މައްޗަށް ކުރި ބައެއް ތުހުމަތުތަކަށް އޭނާ އެއްބަސްވެއްޖެއެވެ.\nމަސްތުވާތަކެތި ގަނެ، ވިއްކައި، އަދި އޭގެ ބޭނުންކުރި ކަމަށް ނާކޮޓިކްސް ކޮންޓްރޯލް ބިއުރޯ އިން ރިއާ އަށާއި، ރިއާގެ ކޮއްކޮ ޝޮވިކް އަދި ސުޝާންތުގެ ގޭގެ މެނޭޖަރުގެ މައްޗަށް ކުރި ތުހުމަތުގައި ރިއާ ފިޔަވައި ދެންތިބި މީހުން ވަނީ ހައްޔަރުކޮށްފައެވެ. އަދި މިއަދު ރިއާ ހާޒިރުކޮށްގެން ކުރި ސުވާލުތަކަށް ޖަވާބުދެމުން، ރިއާ ވަނީ މަސްތުވާތަކެތި ގެންގުޅުނު ކަމަށް އެއްބަސް ވެފައިކަމަށް ރިޕޯޓުތައް ބުނެއެވެ.\nނަމަވެސް ރިއާގެ ބަޔާނުގައި އޭނާ ބުނިކަމަށް ވަނީ، އޭނާ ހަމައެކަނި މަސްތުވާތަކެތި ގެންގުޅުނީ ކަމަށާއި، ދުވަހަކުވެސް އެ ވިއްކައި އަދި އޭގެ ބޭނުންވެސް ކޮށްފައި ނުވާނެ ކަމަށެވެ. މީގެ އިތުރުން ރިއާ ބުނީ، ސުޝާންތުގެ ގެއަށް އައި މަސްތުވާތަކެއްޗެއް ވިއްޔާ އައީ ސުޝާންތަށް ކަމަށާއި، ރިއާ ހަމައެކަނި އެ އެއްޗިއްސާ ހަވާލުވީ ކަމަށެވެ.\nނަމަވެސް މިކަމާ ގުޅިގެން ރިއާ އަދި ހައްޔަރު ކޮށްފައެއް ނުވެއެވެ. އެހެނަސް ރިއާގެ ވަކީލު މީޑިއާއާ ވާހަކަ ދައްކަމުން ބުނީ، ރިއާ މަސްތުވާތަކެތި ބޭނުންކޮށްފައި ނުވާކަން ސާބިތުކޮށްދޭން ލޭގެ ޓެސްޓު ހަދަން ވެސް ތައްޔާރަށް ހުރި ކަމަށެވެ. “އަތުގަ ބިޑި އަޅުވައިގެން ގެންދަން ވެސް ރިއާ ހުރީ ތައްޔާރަށް”.\nހީރޯޕަންތީ2ރިލީޒްކުރާ ތާރީޚު ހާމަކޮށްފި\nމިހާރު ކުރިއަށްދާ މަސްތުވާތަކެތީގެ މައްސަލައިގައި، ސުޝާންތުގެ ގޭގައި މަސައްކަތު މީހެއްގެ ގޮތުގައި ކުރިން މަސައްކަތް ކުރި ދިޕޭޝް ސާވަންތު ކިޔާ މީހެއް ވެސް ވަނީ ހައްޔަރުކޮށްފައެވެ. އަދި ދިޕޭޝް ވަނީ މިއަދު ކޯޓަށް ވެސް ހާޒިރުވެފައި ކަމަށާއި، އޭނާ ދިން ބަޔާނުގައި ސުޝާންތު މަސްތުވާތަކެތި ބޭނުންކުރި ކަމާއި އަދި ބޮލީވުޑު ދޫކޮށްލަން ވިސްނާ ވާހަކަވެސް ދައްކާފައިވާ ކަން ހާމަކުރިއެވެ. ނަމަވެސް މިއީ ކިހާވަރެއްގެ ހަގީގަތެއް ކަމެއް ނޭނގެއެވެ.\n14 11 21 21


محمد صلى ﷲ عليه و سلم – Page7– DhiSalafiyyah\nޢާލަމްތަކަށް ރަޙްމަތެއްކަމުގައި މާތް ﷲ ފޮނުއްވެވި އަޅުގަނޑުމެންގެ ލޮބުވެތި ނަބިއްޔާ محمد صلى الله عليه و سلم ގެ އަބުރުފުޅަށް ބަދުބަސް ރައްދުކޮށް ރާމާ މަކުނާއި އޫރުގެ އަޚުން ފިލްމެއް އުފެއްދުން އަޅުގަނޑަށް ސިފަވެގެންދަނީ އިރުގެ އަލިކަން ގަދަވެ ދުނިޔެއަށް ފެތުރި އޭގެ ހޫނުކަން ގަދަވެގަތުމުން ބިމުގައި އޮންނަ ކުއްތާ ރުޅިއައިސް ވައްވައްޖަހާ ފަދައިންނެވެ. އެ ކުއްތާ ކިތަންމެ ގިނައިން ވައްވައް ޖެހިޔަސް އިރުގެ އަލި ކަމަށާއި އޭގެ ހޫނަށް އެއްވެސް އަސަރެއް ނުކުރާނެއެވެ. ހަމައެފަދައިން…\n18/09/2012 محمد صلى ﷲ عليه و سلمއައްޝައިޚް އަޙްމަދު މިޙްސަން މުޙައްމަދު\nސިޔަރަތު ފިލާވަޅު 13\nމައްކާގައި ހިނގާދިޔަ ނަބީކަމުގެ މަރުހަލާތައް: އަޅުގަނޑުމެންގެ ލޮބުވެތި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ، އެކަލޭގެފާނަށް ﷲ ތަޢާލާގެ ފާރާތްޕުޅުން ނަބީކަން ޙަވާލުކުރެއްވުމާއެކު އެއްވެސް ފަސްޖެހިވަޑައިގަތުމެއްނެތި އެކަމާ ކުރިމަތިލެއްވިއެވެ. މިގޮތުން އެންމެ ފުރަތަމަ މައްކާގައި3އަހަރުވަންދެން ސިއްރިއްޔާތުގައި އެކަލޭގެފާނުގެ ދަޢުވަތު ދެއްވެވިއެވެ. އެކަލޭގެފާނު ގިނިކަންޏާ ޙާލުކޮޅު މި މާތްވެގެންވާ އިސްލާމްދީނަށް ގޮވައިލެއްވުމުގެ ބުރަމަސައްކަތް ފެއްޓެވިއެވެ. ސިއްރިއްޔާތުގައި ދީނަށްގޮވާލެއްވުމުގެ ކަންތައްތައް ކުރިޔަށް ގެންދަވަނިކޮށް ﷲ ތަޢާލާގެ މި ވަޙީބަސްފުޅު އެކަލޭގެފާނުގެ މައްޗަށް ބާވައިލެއްވިއެވެ. އެކަލާނގެ ވަހީކުރެއްވިއެވެ. (فَاصْدَعْ…\n11/06/2012 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nރަސޫލުﷲ ޞައްލަﷲ ޢަލައިހި ވަސައްލަމަ އެކަލޭގެފާނުގެ އަނބިއަނބިކަނބަލުންނާއިއެކު: 3. ރަސޫލުﷲ ޞައްލަﷲ ޢަލައިހި ވަސައްލަމަ އެކަލޭގެފާނުގެ އަނބިއަނބިކަނބަލުންގެ މަޝްވަރާ ހޯއްދެވުން: އެކުގައި މުޅި ޙަޔާތް ވޭތިކުރުމުގައި ތަފާތު ދަތިތަކާއި އުނދަގޫ ޙާލަތްތައް ކުރިމަތިވުމަކީ ނުވެނުދާނެ ކަމެކެވެ. މިގޮތުން ދެމަފިރިންގެ ޒަވާޖީ ޙަޔާތުގައި ދިމާވާ އެކި އެކި ޙާލަތްތަކުގައި އެކަކު އަނެކެއްގެ މަޝްވަރާއަށް އަހައި ޚިޔާލު ހޯދުމަކީ ވަރަށް މުހިއްމު ކަމެކެވެ. އިސްލާމްދީނުގައި މަޝްވަރާކުރުމަށް ހުއްދަދީފައިވާ ކަންކަމުގައެވެ. އާންމު ދިރިއުޅުމުގެ ޙާލަތްތަކުގައެވެ. އެއީ އެކަމުގެ ސަބަބުން އެދެމެދުގައިވާ ލޯތްބާއި…\n11/05/2012 محمد صلى ﷲ عليه و سلم, ޝަޚްޞިއްޔަތުތައްއައްޝައިޚު މުޙައްމަދު ޝާހިދު\nސިޔަރަތު ފިލާވަޅު 12\nނަބީކަމުގެ ފެށުން: އަޅުގަނޑުމެންގެ ލޮބުވެތި ނަބިއްޔާ މުޙައްމަދު صلى الله عليه و سلم ގެ ޢުމުރުފުޅުން 40 އަހަރުފުޅުގައި އެކަލޭގެފާނަށް ނަބީކަން ޙަވާލުކުރެއްވުނެވެ. ﷲ ތަޢާލާގެ ރިސާލަތު އެންމެހާ މީސްތަކުންނަށް ފޯރުކޮށްދިނުމުގެ ބުރަ މައްސޫލިއްޔަތު އެކަލޭގެފާނާ ހަވާލުކުރެވުނެވެ. 40 އަހަރަކީ އެންމެ ފުރިހަމަ ޢުމުރެވެ. އެހެންކަމުން ﷲ ތަޢާލާ ނަބީކަން ދެއްވަވަނީ ނަބިއްޔުންގެ ޢުމުރުފުޅުން 40 އަހަރުފުޅުގައެވެ. މިގޮތުން އަޅުގަނޑުމެންގެ ލޮބުވެތި ނަބިއްޔާ صلى الله عليه و سلم ގެ އަރިހަށް އެންމެ ފުރަތަމަ…\n29/04/2012 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nސިޔަރަތު ފިލާވަޅު 11\nރަސޫލުﷲ صلى الله عليه و سلم ކުރެއްވި ޢުމްރާތަކާއި ޙައްޖު: މަދީނާއަށް ހިޖުރައަށް ވަޑައިގެންނެވުމަށްފަހު ރަސޫލުﷲ صلى الله عليه و سلم ކުރައްވާފައިވަނީ ހަތަރު ޢުމްރާއެވެ. އަދި އެކަލޭގެފާނު ކުރައްވާފައި ވަނީ އެންމެ ޙައްޖެކެވެ. އެއީ ޙައްޖަތުލް ވަދާޢުއެވެ. އެ ޙައްޖަކަށްފަހު އެކަލޭގެފާނު މުސްލިމުންނަށް އަލްވަދާޢުކިޔުއްވި ޙައްޖެވެ. އެކަލޭގެފާނު ޙައްޖަތުލް ވަދާޢު ވެވަޑައިގަތީ ހިޖުރައިން 10 ވަނައަހަރުގައެވެ. ރަސޫލުﷲ صلى الله عليه و سلم ކުރެއްވި ހަނގުރާމަފުޅުތައް: އަޅުގަނޑުމެންގެ ލޮބުވެތި ނަބިއްޔާ ބައިވެރިވެވަޑައިގެންފައިވަނީ…\n22/04/2012 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nއެންމެ އޯގާތެރި ފިރިކަލުން – محمد رسول الله صلى الله عليه وسلم (4)\nރަސޫލުﷲ ޞައްލަﷲ ޢަލައިހި ވަސައްލަމަ އެކަލޭގެފާނުގެ އަނބިއަނބިކަނބަލުންނާއިއެކު: 2. ރަސޫލުﷲ ޞައްލަﷲ ޢަލައިހި ވަސައްލަމަ އެކަލޭގެފާނުގެ އަނބިއަނބިކަނބަލުންނާއިމެދު ބަހައްޓަވާ ލޯބިވެތިގޮތް: މިހާރަކަށް އައިސް ބައެއް ފިރިން އެމީހުންގެ އަނބިންނަށް އެކަށީގެންނުވާވަރަށް ބާރުފޯރުވާ، އެމީހުންގެ މައްޗަށް ނުފޫޒުފޯރުވައި އަމިއްލަ އެދުން އިސްކުރާތަން ފެންނަނީ މަދެއްކޮށެއްނޫނެވެ. މިދެންނެވީ އިސްލާމްދީނުގައި ފިރިމީހާއަށް އަނބިމީހާގެ މައްޗަށް ބާރުތަކެއް ލިބިގެން ނުވާ ވާހަކައެއް ނޫނެވެ. ނަމަވެސް ޝަރުޢީގޮތުން ލިބިފައިވާ ބާރަކީ އޭގައި މަޞްލަޙަތާއި ލޯތްބާއި އޯގާތެރިކަން އެކުލެވިގެންވާ ބާރެކެވެ. ނަމަވެސް މިހާރަކަށްއައިސް މިއާ ޚިލާފަށް…\n18/04/2012 محمد صلى ﷲ عليه و سلم, ޝަޚްޞިއްޔަތުތައްއައްޝައިޚު މުޙައްމަދު ޝާހިދު\nރަޙުމަތުގެ ނަބިއްޔާއަށް އެކަލޭގެފާނުގެ ޞަޙާބީން ލޯބިކޮށް ތަބާވި ގޮތް – 4\nއަބޫ ސަޢީދުލް ޚުދުރީ ރަޟިޔަﷲ ޢަންހު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ (އެއްދުވަހެއްގައި) ޚުތުބާއެއް ދެއްވިއެވެ. އެކަލޭގެފާނު ހަދީޘްކުރެއްވިއެވެ. ( ﷲ ތަޢާލާ އެއިލާހުގެ އަޅަކަށް ދުނިޔެއާއި( ދުނިޔޭގެ ދިރިއުޅުމާއި)، އެއިލާހުގެ ހަޟްރަތުގައިވާ ނިޢުމަތްތައް(އާޚިރަތުގެ ނިޢުމަތްތަކާއި) ދެމެދުން އެއްކަމެއް އިޚްތިޔާރު ކުރުމަށް ހުށަހެޅުއްވިއެވެ. ފަހެ، އެ އަޅާ ﷲ ތަޢާލާގެ ހަޟްރަތުގައިވާ (އާޚިރަތުގެ) ނިޢުމަތްތައް އިޚްތިޔާރު ކުރިއެވެ.) އެ ހިނދު އަބޫބަކުރުއްޞިއްދީޤު ރަޟިޔަﷲ ޢަންހު ކީރިތި ކުރައްވަން ފެއްޓެވިއެވެ. (އަބޫ ސަޢީދުލް ޚުދުރީ ރަޟިޔަﷲ ޢަންހު…\n19/03/2012 محمد صلى ﷲ عليه و سلم, ޝަޚްޞިއްޔަތުތައްއަލް އަޚް ބިލާލް ޢަބްދުއްސައްތާރު\nއެންމެ އޯގާތެރި ފިރިކަލުން – محمد رسول الله صلى الله عليه وسلم (3)\nރަސޫލުﷲ ޞައްލަﷲ ޢަލައިހި ވަސައްލަމަ އެކަލޭގެފާނުގެ އަނބިއަނބިކަނބަލުންނާއިއެކު: وَإِنَّكَ لَعَلَىٰ خُلُقٍ عَظِيمٍ – (القلم : 4) “އަދި ހަމަކަށަވަރުން، ކަލޭގެފާނު ވަނީ މަތިވެރިވެގެންވާ ޚުލްޤުފުޅެއްގެ މަތީގައިކަން ކަށަވަރެވެ.” މިމަތިވެރި ވަޙީބަސްފުޅުގައި ﷲ ސުބުޙާނަހޫ ވަތަޢާލާ ބަޔާންކޮށްދެއްވާފައިއެވަނީ އެއިލާހުގެ މަތިވެރި ރަސޫލާގެ މާތް ޚުލްޤުފުޅެވެ. އެއިލާހު އެވަނީ ރަސޫލުﷲ ޞައްލަﷲ ޢަލައިހި ވަސައްލަމައަށް ފުރިހަމަ ވެގެންވާ ތަޒުކިޔާއަކުން ތަޒުކިޔާ ދެއްވާފައެވެ. މި އާޔަތުން އެކަލޭގެފާނުގެ މަތިވެރި ޝަޙްޞިއްޔަތު ފުރިހަމަޔަށް ހާމަވެގެން ދެއެވެ. އެކަލޭގެފާނުގެ ޝަޙްޞިއްޔަތު ބަޔާންކޮށްދިނުމަށް…\n18/03/2012 محمد صلى ﷲ عليه و سلم, ޝަޚްޞިއްޔަތުތައްއައްޝައިޚު މުޙައްމަދު ޝާހިދު\nރަޙުމަތުގެ ނަބިއްޔާއަށް އެކަލޭގެފާނުގެ ޞަޙާބީން ލޯބިކޮށް ތަބާވި ގޮތް – 3\nއެދެމީހުންނާއި އެކުގައި ތިންވަނަ ފަރާތަކަށް ﷲ ތަޢާލާ ވޮޑިގެންވާ ބަޔަކާއިމެދު ކަލޭގެފާނު ހީފުޅުކުރައްވަނީ ކިހިނެއްތޯއެވެ؟\n09/03/2012 محمد صلى ﷲ عليه و سلم, ޝަޚްޞިއްޔަތުތައްއަލް އަޚް ބިލާލް ޢަބްދުއްސައްތާރު\nއަޅުގަނޑުމެންގެ ލޮބުވެތި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަގެ ހަތަރު މުދިންބޭކަލުން ތިއްބެވިއެވެ. މިބޭކަލުންގެ ވަޟީފާއަކީ ބަންގި ގޮވުމެވެ.\n05/03/2012 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nރަޙުމަތުގެ ނަބިއްޔާއަށް އެކަލޭގެފާނުގެ ޞަޙާބީން ލޯބިކޮށް ތަބާވި ގޮތް – 2\nއަލްއިމާމު އަލްޙާކިމް ރަޙިމަހުﷲ އެކަލޭގެފާނުގެ މުސްތަދުރަކުގައި ގެންނަވާފައި ވެއެވެ. ޢާއިޝާ ރަޞިޔަﷲ ޢަންހާ ވިދާޅުވިއެވެ. ( ރަސޫލުﷲ ޞައްލަﷲ ޢަލައިހި ވަސައްލަމައާއިގެން މަސްޖިދުލްޙަރާމުން، މަސްޖުދުލް އަޤުޞާއަށް އިސްރާ ކުރެވުނު ޚަބަރު އެކަލޭގެފާނު ދެއްވުމުން، މީސްތަކުންގެ މެދުގައި އެޚަބަރު ފެތުރި އެ ވާހަކަ ދެކެވެންފެށިއެވެ. އެކަލޭގެފާނަށް އީމާންވެ އަދި އެކަލޭގެފާނުގެ ރަސޫލުކަން ތެދުކޮށްގެން ތިބި ބައެއްމީހުންނަށްވެސް އެ ޚަބަރު ޤަބޫލުކުރަން ދަތިވެ އެޚަބަރު ރައްދުކުރިއެވެ. އަދި އެބޭކަލުން އެ ޚަބަރާއިގެން އަވަސް އަވަހަށް އަބޫބަކުރު ރަޟިޔަﷲ ޢަންހުގެ އަރިހަށް…\n03/03/2012 محمد صلى ﷲ عليه و سلم, ޝަޚްޞިއްޔަތުތައްއަލް އަޚް ބިލާލް ޢަބްދުއްސައްތާރު\nރަޙުމަތުގެ ނަބިއްޔާއަށް އެކަލޭގެފާނުގެ ޞަޙާބީން ލޯބިކޮށް ތަބާވި ގޮތް – 1\nﷲ ގަންދީ ބުނަމެވެ. ރަސޫލﷲ ޞައްލަﷲ ޢަލައިހި ވަސައްލަމަ ، އަބޫބަކުރުގެފާނަށް އިސްލާމްދީނަށް ދަޢުވަތު ދިން ހިނދު ، ފަސްޖެހުމެއްނެތި އެކަލޭގެފާނުގެ ރިސާލަތު ތެދުކޮށް އީމާން ވިއެވެ.\n27/02/2012 محمد صلى ﷲ عليه و سلم, ޝަޚްޞިއްޔަތުތައްއަލް އަޚް ބިލާލް ޢަބްދުއްސައްތާރު\nސިޔަރަތު ފިލާވަޅު 9\nރަސޫލުﷲ ޞައްލަﷲ ޢަލައިހިވަސައްލަމަގެ އަނބިއަނބިކަނބަލުން އަޅުގަނޑުމެންގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ ގިނަ ބޭކަނބަލުންތަކަކާއި ކައިވެނިބެއްލެވިއެވެ. އެ ބޭކަނބަލުންތަކަކީ ލޮބުވެތި މާތް ނަބިއްޔާގެ އަނބިއަނބިކަނބަލުންނަށް ވުމަށް ﷲ ތަޢާލާ ޚިޔާރުކުރައްވާފައިވާ ޠާހިރު ބޭކަނބަލުންތަކެކެވެ. އަދި އެކަލޭގެފާނު ކުރެއްވި ކޮންމެ ކައިވެނިފުޅަކީ ﷲ ތަޢާލާގެ ވަޙީއިން އެކަން ކުރުމަށް އަމުރުކުރެއްވުމުން އެކަލޭގެފާނު ކުރައްވާފައިވާ ކައިވެނިފުޅުތަކެކެވެ. ﷲތަޢާލާ ވަޙީކުރައްވާފައިވެއެވެ. (وَالطَّيِّبَاتُ لِلطَّيِّبِينَ وَالطَّيِّبُونَ لِلطَّيِّبَاتِ ) މާނައީ: ” ރަނގަޅު އަންހެނުން ރަނގަޅު ފިރިހެނުންނަށެވެ. ރަނގަޅު ފިރިހެނުން ރަނގަޅު…\n10/02/2012 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nއެންމެ އޯގާތެރި ފިރިކަލުން – محمد رسول الله صلى الله عليه وسلم (2)\nރަސޫލު ޞައްލަﷲ ޢަލައިހި ވަސައްލަމަގެ ނަސަބުފުޅު: އެކަލޭގެފާނުގެ ނަންފުޅަކީ މުޙައްމަދު ބިން ޢަބްދިﷲ އެވެ. އެއީ، މުޙައްމަދު، ބިން ޢަބްދިﷲ، ބިން ޢަބްދުލްމުއްޠަލިބު(ނަމަކީ ޝައިބާ)، ބިން ހާޝިމް(ނަމަކީ ޢަމްރު)، ބިން ޢަބްދުމަނާފު(ނަމަކީ އަލްމުޣީރާ)، ބިން ޤުޞައްޔު(ނަމަކީ ޒައިދު)، ބިން ކިލާބު، ބިން މުއްރާ، ބިން ކަޢުބު، ބިން ލުއައްޔު، ބިން ޣާލިބު، ބިން ފިހްރު(އަލްޤުރައިޝްގެ ލަޤަބުން ލަޤަބުދެވިފާވަނީ މި ފިހްރަށެވެ. އަދި އެޔަށްފަހު އެޤަބީލާއަށްވެސް އެލަޤަބުން ނަންދެވުނެވެ.)، ބިން މާލިކު، ބިން އައްނަޟްރު(ނަމަކީ ޤައިސް)، ބިން ކިނާނާ،…\n10/02/2012 محمد صلى ﷲ عليه و سلم, ޝަޚްޞިއްޔަތުތައްއައްޝައިޚު މުޙައްމަދު ޝާހިދު\nރަސޫލުﷲ ޞައްލަﷲ ޢަލައިހި ވަސައްލަމަގެ ހައްޤުތައް\nޚާއްސަކޮށް އެކަލޭގެފާނުގެ ނަންފުޅު ޒިކުރުކުރެވޭ ހިނދުގައާއި، ހުކުރުދުވަހާއި، ހުކުރުދުވަހުގެ ރެއާއި ، ދުޢާކުރާއިރުގައާއި، އަދި މިނޫނަސް އެހެނިހެން ވަގުތުތަކުގައިވެސް ގިނަގިނައިން، އެކެލޭގެފާނަށް ޞަލަވާތާއި ސަލާމްލެއްވުން އެދި ދުޢާކުރުމަކީ ޝަރުޢުކުރެވިގެންވާ ކަމެކެވެ.\n07/02/2012 محمد صلى ﷲ عليه و سلم, ޝަޚްޞިއްޔަތުތައްއަލް އަޚް ބިލާލް ޢަބްދުއްސައްތާރު\nސިޔަރަތު ފިލާވަޅު 8\nރަސޫލުﷲ ޞައްލަﷲ ޢަލައިހި ވަސައްލަމްގެ ޢާއިލާއާއި އެކަލޭގެފާނުގެ ތިމާގެބޭފުޅުން ރަސޫލުﷲ ޞައްލަﷲ ޢަލައިހި ވަސައްލަމަށް ލިބިވަޑައިގެންނެވި ދަރިކަލުންތަކާއި ދަރިކަނބަލުންތައް: އަޅުގަނޑުމެންގެ ލޮބުވެތި ނަބިއްޔާ މުޙައްމަދު ޞައްލަﷲ ޢަލައިހިވަސައްލަމަޔަށް ﷲ ތަޢާލާ3ދަރިކަލުންނާއި4ދަރިކަނބަލުން ދެއްވިއެވެ. ދަރިކަލުންތައް: 1- އަލްޤާސިމް (القاسم): އެކަލޭގެފާނަށް ކުންޔާއެއްގެ ގޮތުގައި ބޭނުންކުރެވެމުން އައީ މި ދަރިކަލުންގެ ނަންފުޅެވެ. އަލްޤާސިމް އުފަންވެވަޑައިގަތީ ރަސޫލުކަން ލިބިވަޑައިގަތުމުގެ ކުރިން މައްކާގައެވެ. އަދި އެކަލޭގެފާނު ތުއްޕުޅުއިރު އުމުރުފުޅުން އެންމެ2އަހަރުފުޅުގައި އަވަހާރަވިއެވެ. 2- ޢަބްދުﷲ…\n30/01/2012 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު


ހއ. އުލިގަމު ކައުންސިލްގެ ރައީސް\nއަޙްމަދު މުޢާޒު މުޙައްމަދު\nފާޠިމަތު ރިޒުނީ ޢަދުނާން\nހއ. އުލިގަމު ކައުންސިލްގެ މެންބަރު


Enme fahu vaguthu ves Trump, Iran ah dhathi koffi | Mihaaru\nރައީސް ޑޮނަލްޑް ޓްރަމްޕް. --ފޮޓޯ:އޭއެފްޕީ\nއެންމެ ފަހު ވަގުތު ވެސް ޓްރަމްޕް އީރާނަށް ދަތިކޮށްފި\n19 ނޮވެމްބަރ 2020 - 12:504comments\nވޮޝިންޓަން (ނޮވެމްބަރު 19) - ވެރިކަމުން ފައިބައިވަޑައިގަންނަވަން ވަގުތު ކުޑަތަން ވަމުން ދަނިކޮށް ރައީސް ޑޮނަލްޑް ޓްރަމްޕުގެ ސަރުކާރުން އީރާނަށް ދަތި ކުރުމުގެ އިތުރު ފިޔަވަޅުތައް އަޅައިފި އެވެ.\nއީރާނާ ދެކޮޅަށް ބުދަ ދުވަހު އެޅި ފިޔަވަޅުތަކުގެ ތެރޭގައި އެ ގައުމުގެ ފައުންޑޭޝަނަކާއި އިންޓަލިޖެންސް މިނިސްޓަރަށް ދަތި ކުރުން ހިމެނެ އެވެ. ޓްރެޝަރީ ޑިޕާޓްމަންޓުން ބުނެފައި ވަނީ އީރާނުގެ ޗެރިޓީއެއް ކަމަށްވާ ފައުންޑޭޝަން އޮފް ދި އޮޕްރެސްޑްގެ، އެމެރިކާގައި ހުރި މުދާތައް ހިފަހައްޓާނެ ކަމަށެވެ. ޓްރެޝަރީ ޑިޕާޓްމަންޓުން ބުނެފައި ވަނީ މަލްޓި މިލިއަން ޑޮލަރުގެ އެ ފައުންޑޭޝަނަކީ ރޫހާނީ ލީޑަރު އާޔަތުﷲ އަލީ ޚާމަނާއީއާ ގުޅިފައިވާ ނެޓްވޯކެއް ކަމަށެވެ.\nޓްރެޝަރީ ޑިޕާޓްމަންޓުން ބުނެފައި ވަނީ ދެން ފިޔަވަޅު އެޅި އީރާނުގެ އިންޓަލިޖެންސް އެންޑް ސެކިއުރިޓީ މިނިސްޓަރު މަހްމޫދު އަލާވީ އަކީ އީރާނުގައި ހިންގާ އިންސާނިއްޔަތާ ޚިލާފު ހުރިހާ އަމަލެއްގެ ޒިންމާ އުފުލަން ޖެހޭ ފަރާތް ކަމަށެވެ.\nޓްރަމްޕުގެ ސަރުކާރުން މީގެ ކުރިން ވެސް ވަނީ އީރާނުގެ ތެލުގެ އެކްސްޕޯޓް ހުއްޓުވައި، އެ ގައުމާ އެކު ވިޔަފާރީގެ އެއްވެސް މުއާމަލާތެއް ހިންގުމަށް ހުރަސް އަޅައިފަ އެވެ. މީގެ އިތުރުން ޓްރަމްޕް ވަނީ ރައީސް ބަރަކް އޮބާމާގެ ވެރިކަމުގައި އީރާނާއި ދުނިޔޭގެ ބޮޑެތި ބާރުތަކާ އެކު 2015 ވަނަ އަހަރު ސޮއިކުރި ނިއުކްލިއާ އެއްބަސްވުމުން އެމެރިކާ ބޭރުކޮށްލައިފަ އެވެ.\nއީރާނުން ބުނެފައި ވަނީ ޖެނުއަރީ 20 ގައި ޖޯ ބައިޑަން ވެރިކަމާ ހަވާލުވެވަޑައިގެން، ދަތިކުރުމުގެ ފިޔަވަޅުތައް އުވާލައިފި ނަމަ، ނިއުކްލިއާ އެއްބަސްވުމުގައިވާ ކަންކަމަށް އަމަލުކުރަން އެއްބަސް ކަމަށެވެ.


Verikamuge nizaamu badhalukurumah raees Solih thaaeedheh nukurahvaa: Reeko Moosa – Iru\nރެސިޕީ: އަލަނާސި ޕުޑިންގް\nއިންސާނީ ވަގުފާރިއަކީ ޤައުމީ ސަލާމަތަށް ހުރި ބޮޑު ގޮންޖެހުމެއް: މިނިސްޓަރ މާރިޔާ\nރާއްޖޭގައި ހުރި ވެކްސިންގެ އަދަދު ބޭނުންވާ ވަރަށް ވުރެ މަދު: މަބްރޫކް\nފުލުހުންގެ ބަންދުގައި ހުރި މީހަކު އަމިއްލައަށް މަރުވެއްޖެ\nއަހަރުގެ ފުރަތަމަ4މަސް ތެރޭގައި ރާއްޖެއަށް 389،770 ފަތުރުވެރިން\nހަސަދައާއި އެސްފީނާގެ ޝިކާރައަކަށް ވެފައިވާ ކަމުގެ އަލާމަތްތައް\nބޫމީ ޕެޑްނެކާރް ބަރުދަން ލުއިކުރި ގޮތް\nމޭކަޕް ނުކޮށް ހުންނައިރު ވެސް ޖެނީފާ ލޮޕޭޒް ވަރަށް ޒުވާން!\nސަލްމާންގެ ސީޓީ މާރް ލަވަ ކިއީ އޭނާގެ ލޯބިވެރިޔާކަން އެނގޭތަ؟\nޝާޝާ· 24 އެޕްރީލް 2021\nރާއްޖޭގެ ވެރިކަމުގެ ނިޒާމު ބަރުލަމާނީ ނިޒާމަށް ބަދަލުކުރުމަށް ތާއީދު ނުކުރައްވާ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވި ކަމަށް ހުޅުހެންވޭރު ދާއިރާގެ ކުރީގެ މެންބަރު، ރީކޯ މޫސާ މަނިކު ވިދާޅުވެއްޖެއެވެ.\nމަޖިލީހުގެ ރައީސްކަން ވެސް ކުރައްވާފައިވާ މޫސާ މަނިކު “ވަން އޮންލައިން” ނޫހަށް ދެއްވި އިންޓަވިއުއެއްގައި ވިދާޅުވީ، ރައީސް ސޯލިހު ހުންނެވީ ރައްޔިތުން ނިންމާފައިވާ ގޮތުގެ މަތީން ދައުލަތް ހިންގެވުމަށް ކަމަށެވެ. އެ ނިންމުމަށް ފުރިހަމައަށް އިހުތިރާމު ކުރައްވާ ކަމަށާއި، މިއީ ނިޒާމުގެ ކަންތަކާ އުޅެން ޖެހޭ ވަގުތެއް ނޫން ކަމަށް ރައީސް ޤަބޫލުކުރައްވާ ކަމަށް މޫސަ ވިދާޅުވިއެވެ.\n“ރައީސް އަޅުގަނޑު ކައިރީ އިހަކަށް ދުވަހު ވިދާޅުވީ މޫސާއޭ ރައްޔިތުން އެ އޮތީ ގޮތެއް ނިންމާފަ ނޫންނޭ. އެހެންވީމަ އެވާހަކަ ދެން ދައްކަނީ ކީއްކުރަންހޭ. ތިމަންނާ ބޭނުންވާ ގޮތް އެއޮތީ ރައީސް ނަޝީދަށް ވެސް ދަންނަވާފައޭ. ރައީސް ސޯލިހު ރައީސް ނަޝީދަށް ފޮނުއްވި މެސެޖުގެ މާނައަކީ ތިއީ ތިމަން މަނިކުފާނާ ރައީސް ނަޝީދާ ނިންމަން ޖެހޭ ކަމެއް ނޫނޭ. ރައްޔިތުން އޮތީ ގޮތް ނިންމާފައޭ.” މޫސަ ވިދާޅުވި ކަމަށް “ވަން އޮންލައިން” އިން ރިޕޯޓުކުރެއެވެ.\nމީގެ އިތުރުން މޫސަ ވިދާޅުވީ، ބަރުލަމާނީއަށް ވެރިކަން ފުރޮޅުލައިލައްވަން ބޭނުންފުޅު ނަމަ އެކަން ކުރެއްވުމުގެ މަސައްކަތް މާ ކުރީން ވެސް ފެއްޓެވީސް ކަމަށް ރައީސް ސޯލިހު ވިދާޅުވި ކަމަށެވެ.\n29 އެޕްރީލް 2021\nމާންދޫން ބަލި ޖެހުނު މީހުންގެ އަދަދު 148 އަށް\nމަޖިލީހުގެ ރައީސް މުހައްމަދު ނަޝީދު، ރައީސް ސޯލިހަށް މި މަހުގެ 19 ވަނަ ދުވަހު ކުރެއްވި މެސެޖުގައި ވަނީ 2023 ގެ ފެބުރުއަރީ މަހުގެ ތެރޭގައި ވެރިކަމުގެ ނިޒާމު ބަދަލުކޮށް މަޖިލީހުން ސަރުކާރު އެކުލަވާލުމަށް އެދިވަޑައިގަންނަވާ ކަމަށެވެ. އަދި ރިޔާސީ އިންތިހާބު 2023 ވަނަ އަހަރު ނުބާއްވައި، ފަސް ކުރުމަށްވެސް ނަޝީދު ވަނީ ރައީސްގެ އަރިހުން އެދިވަޑައިގެންފައެވެ.\nރައީސް ނަޝީދުގެ މި ވިސްނުންފުޅާއެކު، ސިޔާސީ ލީޑަރުން ހިމެނޭ ގޮތަށް ގިނަ ބައެއްގެ ފާޑުކިޔުން ވަނީ އަމާޒުވެފައެވެ.


Shareef ge kulli maru: bodu sihumeh!\nޝަރީފްގެ ކުއްލި މަރު: ބޮޑު ސިހުމެއް!\n17 ޖެނުއަރީ 2021 - 22:11:55\nއިއްޔެ މުޅި ރާއްޖެ ސިއްސައިގެން ދިޔައީ ޒުވާނަކު ކުއްލި ގޮތަކަށް ދުނިޔެ ދޫކުރި ހަބަރު އަޑު އިވުމުންނެވެ. އެ ހަބަރު ވެގެން ދިޔައީ ގއ. މާމެންދޫ 47 އަހަރުގެ އަހުމަދު ޝަރީފްގެ އާއިލާއަށް ސިހުން ގެނުވި ހަބަރަކަށެވެ. ހީވެސް ނުކޮށް ހުއްޓާ ލޯބިވާ ފިރިމީހާ ދޫކޮށް ދިޔައީ އެވެ. އޯގާތެރި ކާފަ ކަފުނުގެ ހުދު ފޮތިކަނޑު ތެރެއަށް ގެއްލުނީ އެވެ.\nއަހުމަދު ޝަރީފަށް ބޮޑުބޭބެ ކިޔާ އަހްމަދު އަޒްލީން ސީއެންއެމްއަށް މައުލޫމާތު ދެމުން ވިދާޅުވީ ޝަރީފްގެ މަރުގެ ހަބަރު ވެގެން ދިޔައީ މުޅި އާއިލާއަށް ވެސް ސިހުން ގެނުވި ހަބަރަކަށެވެ. އާއިލާގެ ފަރާތްތަކުން އަދިވެސް ހުރީ އެ ހާދިސާއިން އަރައި ނުގަނެވިފައި ކަމަށް ވެސް އޭނާ ބުންޏެވެ.\nއެ ހާދިސާ ކިޔައިދެމުން އޭނާ ބުނީ އިއްޔެ ހަވީރު ބޭބެ ފުޓްބޯޅަ ކުޅެން ހުއްޓާ ބޭބެ ކުއްލިއަކަށް ވެއްޓުނީ ކަމަށެވެ. އަދި ނޭވާލުން ވަގަތުން ހުއްޓިގެން ދިޔަ ކަމަށެވެ. އެ ތަނުގައި ތިބި އެހެން ފަރާތްތަކުން އަވަސްވެގަތީ ސީޕީއާރު ދިނުމަށެވެ. އަދި ސީޕީއާރު ދިނުމުން ކުޑަކޮށް ނޭވާލީހެން ހީވި ކަމަށާއި ނަމަވެސް ހަތަރު ފަސް މިނެޓް ތެރޭގައި ޝަރީފްގެ ހަބަރު ހުސްވީ ކަމަށެވެ.\nއަވަހަށް ވިލިގިނލި ހޮސްޕިޓަލަށް ބޭބެ ގެންދެވުނު ކަމަށާއި ނަމަވެސް އޭރުވެސް ބޭބެ އޮތީ މަރުވެފައި ކަމަށް އޭނާ ބުނެޏެވެ. ހޮސްޕިޓަލާ ހަވާލާދީ އޭނާ ބުނީ ބޭބެ މަރުވީ ހާޓް އެޓޭކެއްގައި ކަމަށެވެ. ނަމަވެސް ބޭބެއަކީ ހިތުގެ މައްސަލައެއް ހުންނަ މީހެއް ނޫން ކަމަށާއި ހަކުރު ބަލި އަދި ލޭ މައްޗަށް ދިޔުމުގެ މައްސަލަ ހުންނަ ކަމަށް އަޒްލީން ބުންޏެވެ.\nއަހުމަދު ޝަރީފް ދުނިޔެއާ އަލްވަދާއު ކިޔާފައިވާ އިރު 26 އަހަރު އެކުގައި އުޅުނު އަނބިމީހާ ވަނީ ހުވަފަތްވެފަ އެވެ. އޭނާގެ ހަތަރު ކުދިންގެ ތެރެއިން 10 އަހަރުން ދަށުގެ ދެ ކުދިން ވަނީ ބައްޕަގެ ލޯބިން މަހްރޫމްވެފަ އެވެ.\nގއ. ކޫއްޑޫގެ ޖެޓީ ސުޕާވައިޒަރަކަށް ހީވާގިކަމާއެކު މަސައްކަތް ކުރި އަހުމަދު ޝަރީފް ދުނިޔެއިން ވަކިވެ ދިޔައީ ގިނަ ބަޔަކު ރޮއްވާފަ އެވެ. ކުއްލިއަކަށެވެ. ނަމަވެސް އެ އާއިލާގެ ހަނދާނުގައި އެ އޯގާތެރި ބައްޕަ، ނިޔަނެތި ފިރިމީހާގެ ހަނދާންތައް އަބަދުވެސް ހުންނާނެ އެވެ.\nކްލޯއީ ކާޑޭޝަންގެ ސީކްރެޓް ޑައިޓް ރެސިޕީ މިއޮތީ\nދަރިން ހޯދަން އެންމެ ރަނގަޅީ ކޮންއުމުރެއް؟\nއާ ކަންކަން ދަސްކުރާއިރު ކޮންމެހެންވެސް ބްރޭކް ނަގަންޖެހޭ


Folhavahi vote mahsalaagai sarukaarah faadukiun\nކުރީގެ ފޮރިން މިނިސްޓަރު ދުންޔާ މައުމޫން، ރާއްޖޭގެ ފަރާތުން އދގެ އާންމު މަޖިލީހުގައި ތަގުރީރު ކުރައްވަނީ -- ފޮޓޯ/ އޭޕީ\n23 މެއި 2019 1 ކޮމެންޓް\nފޯޅަވަހީ ވޯޓު މައްސަލާގައި ސޯޝަލް މީޑިއާއގައި ސަރުކާރަށް ފާޑުކިއުން އަމާޒުވެއްޖެ\nއިންޓަރނޭޝަނަލް ކޯޓް އޮފް ޖަސްޓިސް (އައިސީޖޭ) އިން ޗާގޯސް އައިލެންޑްސް (ފޯޅަވަހި) ގެ މައްސަލައިގައި ނެރެފައިވާ އެޑްވަައިޒަރީ އޮޕީނިއަން ތަންފީޒުކުރުމާ ބެހޭ ގޮތުން އދ. ގެ އާއްމު މަޖިލީހުގައ ނެގި ވޯޓުގައި ދިވެހިރާއްޖެއިން ދެކޮޅަށް ވޯޓު ދިނުމުން އެކަމާ ދިވެހި ސަރުކާރަށް ބައެއް މީހުން ފާޑުކިއުން ފަށައިފިއެވެ.\nގަރާރުގައި ގޮވާލާފައިވަނީ އިންޑިޔާ ކަނޑުގައި އިނގިރޭސިން އެމެރިކާއަށް ކުއްޔަށް ދީފައިވާ އަސްކަރީ މަރުކަޒުއޮންނަ ޑިއޭގޯ ގާސިޔާ ހިމެނޭ ފޯޅަވަހި (ޗާގޯސް އާކިޕެލަގޯ) މޮރިޝަސްއާ "ވީ އެންމެ އަވަހަކަށް" ހަވާލުކުރުމަށެވެ. މި ގަރާރު ރޭ ވަނީ އދ. ގެ އާންމު މަޖިލީހުން ބޮޑު އަގުލަބިއްޔަތުން ފާސްކޮށްފައެވެ.\nމިގޮތުން ކުރީގެ ފޮރިން މިނިސްޓަރު ދުންޔާ މައުމޫން ވަނީ ޓްރާންސް ޕޭރަންސީ މޯލްޑިވިސް (ޓީއެމް) ގެ އެޑްވޮކެސީ އެންޓް ކޮމިޔުނިކޭޝަންސް މެނޭޖަރު، އައިމަން ރަޝީދު ކުރެއްވި ޓްވީޓެއް ޓެގް ކުރައްވައި ކުރެއްވި ޓްވީޓެއްގައި ދުންޔާ ސުވާލު ކުރައްވާފައިވަނީ، "އދ އިން ބަލައިގަނެފައިވާ ރިސޮލިއުޝަނެއް އޮވައި ބޭރުގެ ނުފޫޒުތަކަށް ބާރުއިތުރުވާގޮތަށް އިންޑިއާ ކަނޑުގެ އެކުވެރި ގައުމުތާ ދެކޮޅަށް ވޮޓު ދެނީ ކޮންކަހަލަ ހާރިޖީ ސިޔާސަތެއް ގެންގުޅުއްވާތީތޯ؟" ސުވާލުކުރައްވާފައެވެ.\nއައިމަން ކުރެއްވި ޓްވީޓުގައި "ޗާގޯސް ގެ ރައްޔިތުން ގަދަބާރުން އެމީހުންގެ ގެދޮރުން ނެރޭއިރު، އެކަމާ ދެކޮޅާށް ދިވެހި ދައުލަތައް ނުތެދުވެވޭއިރު، އިންސާފުވެރި ދިވެހި ދައުލަތަކާމެދު އުންމީދު ކުރާނީ ކިހިނެއްތޯ؟" ވަނީ ސުވާލުކުރައްވާފައެވެ.\nއަދި އައިމަން ވިދާޅުވެފައިވަނީ އޭނާ އެދެނީ ހަމައެކަނި ދިވެހިރާއްޖޭގައި އިންސާފު ގާއިމްކުރުމުގެ ބަދަލުގައި ބައިނަލްއަގުވާމީ ދުނިޔޭގައި ވެސް އިންސާފުވެރިވުމަށެވެ.\nVery true @aimanrasheed! What kind of foreign policy supports foreign domination and voting againstaUN backed resolution against our fellow Indian Ocean countries! @MDVForeign https://t.co/IzW76aSFA4— Dunya Maumoon (@dunyamaumoon) May 23, 2019\nސަރުކާރުގެ ދިފާއުގައި ވެސް ބައެއް މީހުން އަންނަނީ މި މައްސަލާގައި ހިޔާލު ފާޅުކުރަމުންނެވެ.\n"ހުރަވީ" ނަމަކަށް ކިޔާ މީހަކު ޓްވިޓާ ގައި ބުނެފައިވަނީ ޗާގޯސް އައިލެންޑްގެ މައްސަލާގައި ދިވެހިރާއްޖޭގެ ސަރަހައްދު ހިމެނޭކަމަށާއި އެކަން ދިފާއު ކުރުމުގެ ހައްގު ދިވެހި ދައުލަތައް އެބައޮތް ކަމަށެވެ. އަދި މޮރިޝަސް އިން ދިވެހިރާއްޖެގެ އެކްސްކުލޫސިވް އިކޮނޮމިކް ޒޯންގެ ބައެއް ހޯދަން އުޅުމަކީ ބަލައިގަނެވޭނެ ކަމެއް ނޫންކަމަށް އޭނާ ބުނެއެވެ.\nIt was very clear that our territory was included in their claim so we have all the rights to defend it. Their claim in EEZ is unacceptable.— Huravy (@huravy) May 23, 2019\nޗާގޯސް އާކިޕެލަގޯ (ފޯޅަވަހި) ގެ މައްސަލައިގައި ރޭ އދ.ގެ އާއްމު މަޖިލީހުގައި ނެގި ވޯޓުގައި ދިވެހިރާއްޖެއިން ވޯޓު ދީފައިވަނީ ދިވެހި ދައުލަތުގެ އެންމެ މަތީ މަސްލަޙަތުތައް ޙިމާޔަތްކުރުމަށް ކަމަށް ފޮރިން މިނިސްޓްރީން މިއަދު ވަނީ ބުނެފައެވެ.\nއެ ވޯޓުގައި ދިވެހި ރާއްޖޭގެ އިތުރުން ފަސް ގައުމެއް ދެކޮޅަށް ވޯޓުލިއެވެ. އެއީ އެމެކެރިކާ، އިނގިރޭސިވިލާތް، އިޒްރާއިލް، އޮސްޓްރޭލިއާ އަދި ހަންގޭރީ އެވެ.\nވޯޓުގައި އެއްކޮޅަށް 116 ވޯޓްދީފައިވާއިރު ވަކި އަތަކަށް ވޯޓް ނުދީ 56 ގައުމު އޮތެވެ.\nފޯޅަވަހި އޮންނަނީ ދިވެހިރާއްޖޭގެ 500 ކިލޯމީޓަރު ދެކުނުންނެވެ. ދިވެހިރާއްޖޭގެ ކަނޑުގެ އިގްތިސާދީ ސަރަހައްދާ ފޯޅަވައްސާ ބޯޑަރު ވާނެއެވެ. އެތަން މިހަރު އޮންނަނީ އިނގިރޭސީންގެ ބިމެއްގެ ގޮތުގައެވެ. އެމެރިކާއަށް ފޯޅަވަހި ކުއްޔަށްދީފައިވަނީ އިނގިރޭސި ވިލާތުންނެވެ.\nފޯޅަވައްސަކީ 54 ރަށުގެ މައްޗަށް އެކުލެވޭ އަތޮޅެކެވެ. ނަމަވެސް އެމެރިކާގެ ކަނޑުގެ ސިފައިންގެ ބޭހަކަށް އެއަތޮޅު ބަދަލުމުން އެ އަތޮޅުގައި ދިރިއުޅުން 4000 ވަރަކަށް މީހުން ވަނީ ސީޝެލްސްއަށާއި މޮރިޝަސް ފަދަ އަވަށްޓެރި ގައުމުތަކަށް ބަދަލުވެފައެވެ.\nމިހާރު ފޯޅަވަހި އަލުން ހޯދުމަށް މަސައްކަތް ކުރަނީ މޮރިޝަސްއިންނެވެ.\nދުންޔާ މައުމޫނު ޓްރާންސްޕޭރެންސީ މޯލްޑިވްސް ފޯޅަވަހި ފޮރިން މިނިސްޓްރީ\nބަލަގަ މޮރިޝަސް އަށް އެ އަތޮޅު ލިބެން ޖެހޭ ހަމަޔަކީ ކޮބައިބާ.. އެއަތޮޅު ގުދުރަތީ ގޮތުން އުފެދިފައިވާ ގޮތަށް ބަލާއިރު ދިވެހިރާއްޖެއަށް ދޭން ޖެހޭ ތަނެއް އެއީ. މޮރިޝަސް އަށް އެތަން ހަވާލު ކުރުމަށް ބަލާއިރު، ސީޝަލްސް މާ ކައިރި އެމީހުންނަށް ވުރެ. އިނގިރޭސިން އެތަނުގައި އެތިބީ ގަދަބާރުން ދޫކޮށްލާއިރު ތޮޅޭނެ ތަންކޮޅަކަށް ހަދާފަ ދޫކޮށްލެވޭތޯ މިހާރު އެއުޅެނީ.


2020ge iPhone: Mulheen thafaathuvaane kamah belevey sababuthah! - vNews.mv\nމުޙައްމަދު އަފްރާޙް 06 August 2019, 12:52\nކޮންމެ އަހަރެއްގެވެސް މިއީ އައިފޯންގެ ދުވަސްވަރޭ ބުނެވިދާނެ އެވެ. އައިފޯން އުފައްދާ އެޕަލް ކުންފުނިން ކޮންމެ އަހަރަކުވެސް، ކުންފުނީގެ އައު އުފެއްދުންތައް ބާޒާރަށް ނެރެން ތައްޔާރުވާ ދުވަސްވަރަކީ މިދުވަސްވަރެވެ.\nއެޕަލްގެ މި އަހަރުގެ އައު އުފެއްދުންތައް ބާޒާރަށް ނެރެން ބާކީ އޮތީ މަހެއްހާ ދުވަހެވެ. ނަމަވެސް ޓެކްނޮލޮޖީގެ ދުނިޔޭގައި އެޕަލްއިން މި އަހަރު ނެރޭނެ ކަމަށް ގަބޫލުކުރެވޭ ފޯނުތަކާ ބެހޭ އައު މައުލޫމާތުތަކެއް ދައުރުވަމުން ނުދެ އެވެ.\nސަބަބަކީ މި އަހަރު ނެރޭނެ ކަމަށް ބެލެވޭ އެޕަލް އައިފޯން 11 އާއި ބެހޭ ގިނަ މައުލޫމާތުތަކެއް މި އަހަރުގެ ޖެނުއަރީ މަހުން ފެށިގެންވެސް ދައުރުވަމުން ދިއުމެވެ. މިހާރު ދެކެވެނީ މުޅިން އައު ވާހަކަ އެކެވެ. 2020 ވަނަ އަހަރު އެޕަލްއިން ނެރެން ތައްޔާރުވާ އައިފޯންގެ އައު އުފެއްދުންތަކާ ބެހޭ ޚަބަރުތަކެވެ. އަންނަ އަހަރު ނެރޭ ފޯންތަކުގައި ހިމެނޭނީ ކޮން ކަހަލަ ތަފާތު ކަންތައްތަކެއްތޯ، މިއީ މިހާރު ކުރެވެމުންދާ ސުވާލެކެވެ.\nއައިފޯން ވިޔަފާރި ދަނީ ދަށްވަމުންނެވެ. ނަމަވެސް އަންނަ އަހަރު އެޕަލްއިން ނެރޭނެ ކަމަށް ބެލެވޭ ތިން އައިފޯނާއި ގުޅޭ ތަފާތު ޚަބަރުތައް ދަނީ ހަލުވި ދުވެލީގައި ދައުރުވަމުންނެވެ. އެއް ޚަބަރަކީ، ތިން ފޯނުގައިވެސް ހިމެނޭ ކެމެރާއަށް ގެންނާނެ ކަމަށް ބުނެވޭ ބަދަލެވެ. އައިިފޯނަށް މުޅީން އައު "ފީޗަރ"އެކެވެ. އެޕަލްއިން އަންނަ އަހަރު ނެރޭ އައިފޯންގައި ތްރީ-ޑީ ކެމެރާ ސިސްޓަމެއް ހުންނާނެ ކަމަށް ގަބޫލުކުރެވެ އެވެ.\nއެޕަލްގެ އުފެއްދުންތައް ދިރާސާ ކުރާ ފަރާތެއް ކަމަށްވާ މިންގް ޗީ ކުއޯ ބުނަނީ މި ކެމެރާއަކީ ތްރީ-ޑީ މެޕް ކުރުމުގެ ގާބިލްކަން ލިބިފައިވާ ކެމެރާތަކެއް ކަމަށެވެ. މިއީ އެޕަލްގެ އެންމެ ފަހުގެ ފޯނުތަކުގައި މިހާރުވެސް ބޭނުންކުރާ "ފޭސް އައިޑީ" ކެމެރާއާއި އަޅާ ބަލާއިރު، މުޅިން ތަފާތު ކެމެރާ ސިސްޓަމެއް ކަމަށް އޭނާ ބުނެ އެވެ. އަދި މި ކެމެރާގެ ސަބަބުން އައިފޯންގައި ހިމެނޭ "ޕޯޓްރެއިޓް މޯޑް" މުޅިން އައު އުސްމިނަކަށް ގެންދާނެ ކަމަށް އޭނާ ބުންޏެވެ.\nދެވަނަ ކަމަކީ އެޕަލްގެ އައިފޯންތަކުގައި މީގެ ކުރިން ނެތް "ފީޗަރ" އެކެވެ. މޯބައިލް ނެޓްވޯކްގެ އެންމެ ފަހުގެ ޓެކްނޮލޮޖީ ކަމަށްވާ "5ޖީ"ގެ ޚިދުމަތް އެޕަލްގެ އައު ފޯނުތަކަށް ތައާރަފު ކުރާ ވާހަކަ އެވެ. މިއީ ހަމަގައިމުވެސް ގިނަ ބަޔަކު އުފާ ކުރާނެ ޚަބަރެކެވެ. އަންނަ އަހަރު އެޕަލްއިން ނެރޭނެ ކަމަށް ބެލެވޭ ތިން ފޯނަށްވެސް "5ޖީ"ގެ ޚިދުމަތް ލިބޭނެ ކަމަށް "މެކްރޫމާސް" އަދި "ނައިންޓްފައިވްމެކް" ވެބްސައިޓް ހިންގާ މިންގް ޗީ ކުއޯ ބުންޏެވެ.\nމި އަހަރު އެޕަލްއިން ނެރުމަށް ތައްޔާރުވަމުންދާ އައިފޯން 11، އައިފޯން 11 މެކްސް، އަދި އައިފޯން 11 އެކްސްއާރް އަށް ބަލައިލާއިރު، މި ހުރިހާ ފޯނަކުންވެސް ތަފާތުތަކެއް ފެންނާނެ ކަމަށް ގަބޫލުކުރެވެ އެވެ. އައިފޯން 11، އައިފޯން 11 މެކްސްއިން ފެނިގެންދާނެ އާ ކަމަކީ، ފޯނުގެ ފަހަތުގައިވާ ތިންވަނަ ކެެމެރާ އެވެ. އަދި އައިފޯން 11 އެކްސްއާރްއިންވެސް "އަލްޓްރާ-ވައިޑް" ލެންސެއް ފެނިގެންދާނެ ކަމަށް ބެލެވެ އެވެ.\nމީގެ އިތުރުން އައިޕެޑްގެ މުޅިން އައު ސީރީޒް އެއްވެސް މި އަހަރުގެ ތެރޭގައި އެޕަލްއިން ބާޒާރަށް ނެރޭނެ ކަމަށް ބެލެވެ އެވެ. އައު އައިޕެޑާއި އައު މެކްބުކް ބާޒާރަށް ނެރޭނެ ކަމަށް ގަބޫލުކުރެވެނީ އައިފޯން 11 ބާޒާރަށް ނެރުމަށްފަހު، އަންނަ އޮކްޓޯބަރު މަހު އެވެ. މީގެ އިތުރުން އެޕަލްއިން ތައްޔާރުކޮށްފައިވާ މުޅިން އައު ކްރެޑިޓް ކާޑެއް ކަމަށްވާ "އެޕަލް ކާޑް"ވެސް މި އޮގަސްޓް މަހުގެ ތެރޭގައި ބާޒާރަށް ނެރެނޭ އެވެ.\nއެންމެ ފަހު ކުއާޓަރުގައި އެޕަލްގެ އައިފޯންގެ ވިޔަފާރިވަނީ 12 އިންސައްތަ ދަށަށް ގޮސްފަ އެވެ. ނަމަވެސް އެޕަލްގެ އެހެން ހުރިހާ ވިޔަފާރިއަކަށް ކުރިއެރުން ލިބުމުގެ ސަބަބުން، އެންމެ ފަހު ކުއާޓަރުގައި ކުންފުނީގެ ފައިދާ ވަނީ އިތުރުވެފަ އެވެ.